
GURRESAGN 



HUSKER du Gurre? 
Således spørger trækfuglene hinan- 
den i de fjæme fremmede lande, når de 
længes tilbage til den danske sommer 
med den milde sol over de gulnende mar- 
ker, med de ensomme indsøer og de høje 
svale bøgeskove: 

>0 husker du Sjølund, den dejlige ø, 
Hvor de vilde skovduer kurre? 
De duftende bøge, den stUle sø? 
Husker du Gurre?« 

Til Gurre er sagnene om Tove og Val- 
demar uløseligt knyttede. Her elskede de 
hinanden, og her led Tove sin grusomme 
død. Hele middelalderens romantik med 
dens ømhed og dens vilde gru har samlet 
sig om dette sted, hvor alle den nordsjæl- 
landske naturs ejendommeligheder mø- 
des i et idyllisk hele af sjælden skønhed. 

FORTIDS SAGN OG SANGE 

Egnen om Gurre virker lige betagende på 
øje som på sind og tanke. 

Husker du Gurre? 

Det gamle slot med de fire knejsende 
tårne er forlængst sunket i grus, men de 
halvt overgroede murrester vidner endnu 
om, at her »i gamle tider en kongebolig 
stod«, og denne kongebolig har folkets 
fantasi gjort til skuepladsen for opgøret 
mellem dronning Sofie og Tove. 

Optændt af den voldsomste skinsyge 
mod sin lykkelige medbejlerinde til kon- 
gens gunst, stænger dronningen med egne 
hænder Tovelille inde i den glohede bad- 
stue, hyor hun må dø en ynkelig død. 

Mindet om udåden har ligesom sat sit 
præg på stedet. Der hviler et drag af tung- 
sind og vemod over de hensmuldrende 
murrester. Solens glød synes her mindre 
stærk, og fuglens sang lyder dæmpet og 
klagende. Det er denne stemning, som 
Drachmann har givet udtryk i de skønne 
linjer: 



Kender du Volmers den sjunkne borg, 
Kender du nogen så hvilende sorg, 

GURRESAGN 

Som den over egnen ved Gurre — 
Hvor Volmers Tovelil døde? 

Forlader vi ruinerne og går ned til den 
lille sø, mødes vi også der med minderne 
om Valdemar og Tove. Langs bredden 
rasler sivene i den friske morgenluftning, 
de bøjer sig fortroligt mod hinanden og 
hvisker, hvisker om de to, der elskede 
hinanden så ømt. 

Men det er et andet sagn, her meldes om. 
Søen ved at berette en sær fortælling om 
en ring, en hemmelighedsfuld fortryllet 
ring, der ligger gemt dybt på dens bund. 

Den ring var engang Toves, og den sik- 
rede hende kongens kærlighed, så længe 
hun bar den. Selv efter hendes død var 
kongens sanser bundne til det afsjælede 
legeme, men en dag opdagede en hof- 
mand ringen på liget; han tog den af og 
kastede den i søen. Fra det øjeblik var 
fortryllelsen løst, kongen vågnede af sin 
sanserus, men hans sind var nu så stærkt 
bundet til den stille skovsø, at han aldrig 
mere formåede at løsrive sig fra den. Han 
misundte end ikke Gud i hans paradis^ om 

FORTIDS SAGN OG SANGE 

han blot kunde få lov til altid at leve ved 
Gurresø. 

Det er dette sagn, vi i det følgende skal 
undersøge. 

Vi skal prøve på at bestemme dets alder, 
udrede dets bestanddele og påvise dets 
oprindelse, for derefter at følge det på 
dets mærkelige vandring gennem tider 
og lande. 

Ti sagnet om Toves tryllering hører til 
de vandrende sagn. 

Det hænder, at et sagn forbliver urokke- 
ligt knyttet til det sted, hvor det er op- 
stået, at det aldrig kommer til at slå rod 
andre steder, aldrig bliver genfortalt uden- 
for den egn, hvor det oprindeligt hører 
hjemme. Pyrenæerne synes således at 
gemme mange sagn, som er ukendte i det 
øvrige Frankrig, og i Toledo lever mær- 
kelige minder fra Maurernes tid; de er 
snart knyttet til resterne af en moské, 
snart til en gammel port, snart til en hule 
ved Tajos bredder, men vidt forskellige 
fra de leyendas, der berettes i Sevilla og 
Granada. 

GURRESAGN 

Dette forhold er dog ikke det alminde- 
lige. Som oftest forplantes sagn ikke blot 
fra slægt til slægt, men fra egn til egn, fra 
land til land. Sømænd og købmænd, sol- 
dater og farende folk bringer dem viden 
om. I deres genfortælling spredes de som 
frø for vinden; hvor de finder en gunstig 
jordbund, slår de rod på ny, og i frodig 
væxt ranker de sig om navne på personer 
og steder, som oprindelig er dem ganske 
fremmede. 

Til den nye stedfæstelse knytter sig gerne 
forbindelser med nye sagn. Og de nye og 
gamle elementer voxer sammen til en or- 
ganisk enhed. Nye kombinationer kan 
indtræde ved hver ny stedfæstelse, eller 
hver ny genfortælling; de kan derfor være 
både mangfoldige og mangeartede. 

Et sagn paa vandring afgiver således 
hyppigt et broget og vexlende skue; det 
skifter farve og udseende efter de forskel- 
lige tider og lande, efter de forskellige na- 
tioners krav; det udvides og beklippes og 
udvides atter; men at udrede de forskel- 
lige bestanddele og påvise deres sammen- 

15 



FORTIDS SAGN OG SANGE 

hæng hører ofte til sagnforskningens aller- 
vanskeligste opgaver. 

Mange forskere har prøvet deres kræf- 
ter på »Toves tryllering«, både tyske og 
franske, rumænske og skandinaviske, og 
man kan nu med nogenlunde sikkerhed 
påvise sagnets vandring og udvikling. 




16 



II 

KONG VALDEMAR 
OG TOVE 



Bind I 



SAGNET om Toves tryllering er overle- 
veret i forskellige optegnelser. Hos 
J. M. Thiele i »Danmarks Folkesagn c fin- 
des det under følgende form: 

— Kong Valdemar elskede en pige fra 
Rygen ved navn Tovelille, og hans kær- 
lighed til hende var så stærk, at selv da 
hun var død, kunde han ikke forlade hen- 
des lig, men lod det føre med sig omkring 
i landet, hvorhen han drog. Dette blev 
omsider besværligt for alle dem, der skul- 
de være om kongen, og derfor benyttede 
en hofmand en gunstig lejlighed til at un- 
dersøge, hvad der vel kunde være hos 
liget, som bandt kongen med en så mæg- 
tig kærlighed. Da fandt han en tryllering, 
hvilken pigens moder havde sat på hen- 
des finger, for derved endog efter hendes 
død, at sikre sig i kongens gunst. Hof- 

2* 

FORTIDS SAGN OG SANGE 

manden tog ringen af fingeren, og strax 
forsvandt kongens kærlighed, og han lod 
liget begrave. Men nu vendtes hele kon- 
gens hu til hofmanden, der endnu var i 
besiddelse af ringen, så at alt, hvad der 
skulde ske, måtte udføres af ham, hvilket 
også omsider blev ham til byrde. Men da 
han vel vidste, at han alene havde ringen 
at takke for kongens høje gunst, kastede 
han den fra sig ud i en sø, der han engang 
red igennem Gurre skov. Fra den tid af 
begyndte kongen at finde sig bedre der i 
skoven, end hvilketsomhelst andet sted, 
og han lod i søen opføre et slot, og for- 
bandt det med landet ved en prægtig kob- 
berbro. Der opholdt han sig helst, og når 
han der i skoven jagede ved dag og nat, 
sagde han oftere i sin henrykkelse, at Vor- 
herre gerne måtte beholde sit himmerig, 
når han kun måtte jage på Gurre. Disse 
formastelige ord skillede også kongen, da 
han var død, ved himmeriges fred, og til 
straf må han nu i den dybe nat jage gen- 
nem skoven til gru for alle dem, der hører 
den støj og ufærd, som han fører med sig. 

KONG VALDEMAR OG TOVE 

Lad os se lidt nærmere på dette sagn, 
der her i alt væsentligt gengiver, hvad en 
bonde fortalte omkring 1840. 

Sagnets hovedpersoner er begge histo- 
riske, men tiden har i høj grad forandret 
deres træk. Vi ved, at engang i middelal- 
deren har en dansk konge ved navn Val- 
demar stået i kærlighedsforbindelse med 
en kvinde ved navn Tove, men den Val- 
demar, som elskede Tove, var ikke, som 
senere beretninger meddeler, og som alle 
digtere har antaget, Valdemar Atterdag, 
men Valdemar L, den Store. Den ældste 
danske Tovevise går tilbage til en tid, 
der ligger forud for det Qortende århun- 
drede, da Valdemar Atterdag levede; den 
peger aldeles bestemt tilbage til 1152, det 
år, da Valdemar I ægtede dronning Sofie 
og blev skilt fra sin elskede, som dron- 
ningen lod ombringe. 

Her har altså fundet en sagnoverførelse 
sted, til dels på grund af navnelighed: Val- 
demar Atterdag er i overleveringerne om 
Tove som på andre områder blevet arv- 
tager efter en tidligere Valdemar. Et så- 

21 



FORTIDS SAGN OG SANGE 

dant forhold er ikke ualmindeligt i sag- 
nets verden. I den oldfranske heltedigt- 
ning er sagntræk om Karl Martel og Karl 
den Skaldede blevet overført på Karl den 
Store; på lignende måde er de forskellige 
karolingiske konger, der bærer navnet 
Louis, smeltet sammen til én person, og i 
korstogsdigtene er der en stadig forvex- 
ling af de forskellige helte og konger, der 
fører navnet Baudouin. 

Hvad nu Tove angår, fortælles det, at 
hun var fra Rygen; andre beretninger til- 
føjer, at hun var af de Podebuskers slægt, 
men dette er senere vilkårlige opdigtnin- 
ger; vi ved absolut intet om hendes her- 
komst eller familie. 

Lad os derefter undersøge sagnet, som 
det fortælles hos Thiele, eller rettere sag- 
nene, ti i hans optegnelse er sagnet om 
trylleringen sammenflettet med sagnet 
om den vilde jagt. Denne forbindelse er 
dog ganske tilfældig; de to sagn har ab- 
solut intet med hinanden at gøre. Vi ser 
derfor i det følgende ganske bort fra det 
ældgamle motiv om den vilde jæger for 

KONG VALDEMAR OG TOVE 

udelukkende at holde os til Toves trylle- 
ring. 

Først må vi da undersøge: Hvor gam- 
melt er dette motiv? Svaret er ikke van- 
skeligt at give. Det forekommer ikke i en 
eneste af de gamle redaktioner af Tove- 
viserne, og der kendes overhovedet ingen 
hentydning til det i nogen dansk middel- 
alderlig kilde. 

Først i det 17de århundrede dukker det 
frem i en tilføjelse til den redaktion af 
Tovevisen, som findes i Christence Juels 
og Anna Krabbes håndskrifter. Versene 
lyder således: 

Kongen hånd war det liig saa huldt: 
Hånd lod hendiss kiste beslae med guldt. 

Denn kiste monne denn koning i løndom følge: 
Dog det var ikke med alle dierris wilje. 

Der dristed sig til enn welbiurdige mandt: 
Han slog den kiste op for sandt. 

Hånd fandt under hendiss arm saa prud 
Nogedt underligt, var suøbt i en klud. 

Hånd stack det udi sin taske: 

Hånd monne der-aff icke megitt braske. 

Kong Waldemar fieck siidenn den edellmand saa kier: 
Ti maatte hånd altid hoess hanom wer. 

FORTIDS SAGN OG SANGE 

Aaren war mange oc dagen war filere: 

Ud-aff den kongenss tienniste saa bleff hånd leed. 

Dett tyg hånd tog, hånd skar dett i to: 
Hahd kaste dett i denn sourtte iordt. 

Dett enne wed Wordingborg, dett andett wed Gor: 
Der -aff saa gangiss der mange ordt. 

Kong Waldemar fieck di steder saa kier: 
Begierede aff Gud, hånd maatte der euig were. 
Koning Waldemar loffuer dem bode. 

Dette er ikke middelalderlig poesi; det 
er overhovedet ikke poesi. De rædsels- 
fulde vers er utvivlsomt begåede af en 
tarvelig skillingspoet i det syttende år- 
hundrede; rimeligvis en nær slægtning af 
poeten i Åbenrå. 

Foruden i den anførte vise berettes og- 
så sagnet i Mette Gjøes slægtebog fra 1663, 
og vi finder det gentaget i Resens Atlas, i 
Peder Syvs »Forklaring« til Tovevisen 
o. s. V. 

Sagnet synes overhovedet at have in- 
teresseret meget og interessen holdt sig 
længe. I det attende århundrede fristede 
det endogså selveste Christian Friderich 
Wadskiær. 

KONG VALDEMAR OG TOVE 

Denne bombastiske og samtidig halvt 
forsorne versemager har skrevet en mær- 
kelig bog, som han kalder »Poetisk Skue- 
plads« (1741). Heri behandler han »De 
Kongelige Danske Residence-Slotte, saa 
mange af Historien og Antiqvitæten har 
været at opspore, med udførlige Histo- 
riske Anmærkninger, befattende iblant 
andet en god Samling af forekommende 
Højlofiige Danske Kongers af den Olden- 
borgske Stamme, Deres Elogues og korte 
Panegyriqves hos fremmede og udlændi- 
ske Scribentere, og tillige en Forestilling 
af det Danske Scepters Arve-Rett for Sou- 
verainitæten, det itzige Høy- Kongelige 
Huuses Nedstigeise fra den gamle tappre 
og berømte Saxiske Konge Witekind den 
Store og Forvantskab med de gamle Dan- 
ske Konger, de Danske Kongers Fortrin og 
PreeminenceforalleandreiEuropao.s.v.« 

Wadskiær besynger her udførligt de hi- 
storiske minder fra Valdemarernes tid, 
som knytter sig til Vordingborg og Gurre. 
Det første sted hilser han i følgende pragt- 
fulde linjer: 

FORTIDS SAGN OG SANGE 

»Lyst-cirklet Wordingborg, du grønne May-Græv- 

inde 
Som Skoven favner ret med Greene-Arme om, 
To Waldemarer her forævigcr sit Minde, 
Fra hvilke Slottet først og siden Byen kom.« 

Efter derpå at have omtalt, hvorledes 
Valdemar Atterdag forelskede sig 

»plat i Egnens Engle-Lader 
Og ald den Yndighed det Sommer-Ansigt har,< 

går han over til en skildring af Gurre: 

»Foruden Wordingborg hånd havde og et Gurre, 

De tvende deelede den eene Waldemar, 

Snart var hans Rendevous paa Gurre, snart paa 

Burre. 
I dette Konge- Rim hånd begge fattet har. 

Da Kongens Favorit, som kaldtes Towe Lille, 
Til Kongens Hjerte-Sorg ved Døden faldt ham fra. 
Fik Hoff-Betjenterne ey lidet at bestille. 
Thi Towe levede i Kongens Sind endda. 

> 
De maatte hendes Liig med Kongen stændig bære, 
(Som fordum Frodes Liig blev længe baaren om,) 
Hvor Waldemar hånd var, hans Towe maatte være, 
Thi Stanken Kongen som en Desmer forekom. 

Af dette Hoverie blev man paa Timen trættet. 
Og til Fortrydelse, som let at slutte, rørt, 
Hvorfore een engang fik Kiste-Logget lettet. 
Som havde noget før om Ælskovs-Tynder hørt 

KONG VALDEMAR OG TOVE 

Hånd fandt et Hexe-Baand, som var om Halsen 

knyttet 

Af Towes Moder, som den sorte Konst forstod, 

Strax Kongens Kiærlighed med Baandet blev 

forflyttet. 

Som Towes Levninger paa Timen jorde lod. 

Laqvajen blev igien til Kongens anden Towe, 
Og maatte følge med i alle Kongens Fied, 
Men da Opvartningen forøgedes til Hove, 
Blev Tjenneren tilsidst af Kongens Naade kied. 

Som andre stræber ind i Deres Kongers Naade, 
Saa stræber denne ud, som slap for dybt der i. 
De ypperligste Ting maa have Maal og Maade, 
Hvis ikke taber de aldeles sin Værdie. 

Det Troldoms-Baand, som nu et Trældoms-Baand 

var bleven, 
Beslutter hånd tilsidst at kaste fra sig bort. 
Thi dette havde her som hisset Spillet dreven. 
Og gyldne Bolte, men dog Bolte til ham gjordt. 

Hvad skeer? band kaster det udi Moradsen Gurre. 
Saa snart var Stadsen ey udi Moradsen lagt. 
Før denne Harmonie begyndte strax at skurre, 
Og Kongens Kiærlighed blev til Moradsen bragt. 

Her bygte band et Slot, hvorpaa hånd siden døde. 
Og holdt sit Gurre for sit lille Himmerig, 
Ja sagde, at band mod et ævigt Blive-Skiøde 
Paa Gurre, vilde plat fra Himlen skrive sig. 

Således lyder Wadskiærs »Skjaldre- 
sang«. Med sin snørklede stil og de 
mange barokke ordspil og vendinger er 
den et mesterstykke af dansk rokoko- 
poesi, en pragtblomst fra en af parykti- 
dens mærkeligste kunsthaver. Kun skade, 
at de blomster, som der groede, trods al 
deres »Ziirlighed« var uden duft og uden 
ynde. 

Hundrede år senere benyttede Johan 
Ludvig Heiberg vort sagn i dramaet »Syv- 
soverdag«, skrevet i anledning af Chri- 
stian den 8des kroning 1840. Første akt 
udspilles mellem nogle københavnske 
borgerfamilier, der er på skovtur ved Es- 
rom; af de optrædende mærkes det for- 
ældreløse søskendepar Anna og Baltha- 
sar; Anna er forelsket i digteren Thor- 
stein. Anden akt fører os med et spring 
helt ind i en stemningsfuld og æventyrlig 
romantik, hvor Phantasus udstrækker sin 
tryllestav og hersker med lunefuld ynde. 
På hans bud rejser Gurre slot sig på ny 
bag skærsommernattens tågeslør. Slottets 
port åbner sig og ud gennem den træder 

kong Valdemar fulgt af dronning Helveg, 
Henning Podebusk, Thorstein Skjald, rid- 
dere og jægere, væbnere og jomfruer. Med 
dristig hånd sammensmæl ter Heiberg for- 
tid og nutid; Anna bliver en af dronnin- 
gens jomfruer, og Balthasar Henning Po- 
debusks væbner. Skjalden identificeres 
med digteren fra første akt, og bindeled- 
det mellem drøm og virkelighed bliver 
den ring, som Anna i første akt sendte sin 
tidligere forlovede tilbage. Phantasus om- 
skaber den til Toves tryllering, og så læn- 
ge Thorstein bærer den, skænker kongen 
ham al sin hengivenhed og bevågenhed, 
medens han kun har kulde for sin dron- 
ning og for marsken. Thorstein giver rin- 
gen tilbage til Anna, som strax derved 
vinder kongens kærlighed; senere kom- 
mer ringen i Balthasars besiddelse, og i 
samme øjeblik vender alle kongens tan- 
ker sig imod ham. Fortryllelsen løses 
først, da Henning Podebusk kaster rin- 
gen i vandet, hvor sylfer, alfer, undiner 
og gnomer for fremtiden våger over skat- 
ten: 

»Trolddommen dybt begravet 
Hviler på søens bund, 
Men med dens kraft begavet 
Vorde nu Gurres lund. c 

Som man ser, har Heiberg af sagnet kun 
benyttet motivet med ringen, som han til- 
med har omdigtet og udvidet på en ret 
original måde, idet hans løsslupne, kåde 
Phantasus lader ringen vandre fra den 
ene til den anden og således driver syn- 
dig gæk med kongen, der tilsidst endog 
falder i henrykkelse over Balthasars tåbe- 
lige snak. Den uforlignelige »Skærsom- 
mernatsdrøm« har utvivlsomt været Hei- 
bergs forbillede. 

Med sikkert blik har Heiberg ladet det 
centrale i sagnet, kongens kærlighed til 
Toves lig, ligge som ganske udramatisk. 
Han hentyder kun til det i de vers, hvor 
Thorstein skænker Anna ringen: 

Bevar den vel, den er en sjælden skat, 
Ti Tove har den båret på sin finger. 
Da hun fra Rygen kom til Sjællands kyst. 
Hun bar den alt. Og dengang kongen førte 
Den elsktes lig omkring, sad diamanten 
Endnu på hendes finger under handsken. 
Engang — det var vel uret, kan jeg tænke, 

Men dig vil jeg bekende det — engang, 

Da jeg ved liget ene sad og skued 

De kendte træk, som døden havde stivnet, 

Fik jeg en egen lyst; jeg veed ej selv, 

Hvordan det kom : jeg åbned skrinets glaslåg. 

Drog handsken af den ene hånd, tog ringen, 

Og satte den i dette bånd, og bar den 

Om halsen, skjult for alle, som et minde. 

Der knytted mine tanker til den døde. 

Og kaldte kvad om hende frem på læben. 

Og sælsomt nok: Såsnart nu kongen kom 

Og så på liget — handsken jeg igen 

På hånden havde sat og lukket låget — 

Befalte han, man skulde strax ham skille 

Ved det tilforn umistelige syn. 

Og tage liget bort og jorde det, — 

Fast som om ringen havde magisk kraft, 

Og var en talisman, hvormed den skønne 

Bedåret havde snildt kong Valdemar. 

Men nu, nu skal klenodiet, som smykte 

Den døde, bæres af den levende, 

Af hende, som, når jeg om Tove kvad, 

Gav sangen ord og lånte den sit billed. 

III 

EN KURFYRSTES 
SAGA 



Bind I 



Idet foregående kapitel har vi set, at for- 
tællingen om Toves tryllering ikke til- 
hører Danmarks middelalderlige sagn- 
verden. Tiltrods for den mundtlige over- 
levering og tiltrods for den almindelige 
antagelse, som stadig opretholdes af dig- 
terne, er det utvivlsomt, at fortællingen 
skriver sig fra en langt senere tid. Den 
dukker først op i det syttende århun- 
drede. 

Den tilhører altså ikke oprindeligt Val- 
demarernes sagnhistorie, men er først 
senere kunstigt indflettet i denne. Sand- 
synligheden taler for, at den må være 
indvandret fra et fremmed land og såle- 
des tidligere have været knyttet til et an- 
det navn. 

Det bliver nu vor opgave at undersøge, 
hvorfra fortællingen er kommet. Men, før 

3* 

vi tager fat herpå, skal der anføres en 
mærkelig parallelform, som dukker frem 
i Tyskland i slutningen af det syttende 
århundrede. Den er knyttet til en samti- 
dig fyrstes navn, idet den fortælles om 
kurfyrst Johann Georg den 4de af Saxen 
(1668—1694), og indfører et fantastisk 
element i beretningen om hans kærlig- 
hedsforbindelse med Magdalene Sibylle 
von Neitschiitz, der var en datter af en 
af hans gardeofficerer; hun ophøjedes til 
lensgrevinde og fik navnet von Rochlitz. 

I »Das galante Sachsen« (Offenbach am 
Mayn 1735) læser man følgende: 

»En fornem jomfru ved navn Neitsch, 
til hvem kurfyrsten nærede en heftig kær- 
lighed, fik kopper og døde. Herover hen- 
faldt kurfyrsten i så dyb en fortvivlelse, 
at ingen og intet kunde trøste ham. Man 
kunde ikke engang rive ham bort fra det 
døde legeme; han omfavnede det og til- 
hviskede det stadig de mest rørende ord. 
Han ønskede sig døden for at slippe bort 
fra et liv, der efter hans Neitschens død 
kun var ham forhadt. 

Alle mente, at kurfyrstens voldsomme 
sorg måtte skyldes noget overnaturligt, 
en hemmelighedsfuld trolddom. Og da 
domstolene i Saxen ikke var enige med 
parlamentet i Paris, hvor man ikke troede 
på trolddom, så tvivlede de ikke om, at 
den afdøde måtte have brugt tryllekun- 
ster for at vinde kurfyrstens kærlighed og 
bevare den udover døden. 

Der gik den gang det rygte, at man un- 
der hendes venstre arm havde fundet et 
lille tørklæde, dyppet i blod; i tørklædet 
var der indsvøbt et beskrevet stykke pa- 
pir; da det var blevet Qærnet, skulde kur- 
fyrsten være blevet rolig og atter være 
kommet til fornuft. 

Jeg kan rigtignok ikke vide, om alt dette 
er sandt. Men sikkert er det, at det var 
kurfyrstens egensindighed ikke at ville 
skilles fra sin elskede, der var skyld i, at 
også han fem dage derefter selv fik kop- 
per; af denne sygdom døde han den sy- 
vende dag.« 

Det er utvivlsomt, at vi her står over- 
for en sideform til den danske fortælling. 

Grundmotivet er ganske det samme; vi 
har kun ny stedfæstelse og en deraf føl- 
gende tilknytning til andre personer. Det 
gælder nu om at finde det fælles udgangs- 
punkt for de to fortællinger, og dette er 
ikke vanskeligt. De går utvivlsomt begge 
tilbage til en beretning af Petrarca om Karl 
den Store. Både kurfyrsten af Saxen og 
kong Valdemar af Danmark er her arv- 
tagere efter den mægtige Frankerkonge. 
Uden at ane den rette sammenhæng 
imellem sagnene, har Wadskiær gjort op- 
mærksom på, at også Karl den Store blev 
»charmeret i et ringe fruentimmer, hos 
hvilken hånd altid var, endog efter hen- 
des død,« hvorefter han kort meddeler 
den sagnform, vi i det følgende skal un- 
dersøge. 

IV 

RINGEN I FRANKEN- 

BERG SØ 



Aachen er en af Tysklands allerældste 
£\ byer, og historiske minder slynger 
sig om den i broget fylde. 

Den er først og fremmest Karl den Sto- 
res by. Her fødtes han, den store »konge 
og kejser« , der så mægtigt satte samtidens 
og eftertidens fantasi i bevægelse; her dø- 
de han, og her ligger han begravet i den 
gamle domkirke, hvis opførelse han selv 
påbegyndte. 

Det er bekendt, at Karl nærede en meget 
stor forkærlighed for Aachen, og denne 
forkærlighed lader sig forklare på den 
simpleste og naturligste måde. Hvem fø- 
ler sig ikke knyttet til sit fødested med 
de stærkeste bånd? Men der var andet 
end barndomsminderne, som bandt ham 
til byen og bragte ham til at vælge den til 
sin residensstad. Aachen var jo allerede 

på hans tid gammel og berømt; så langt 
tilbage som i det tredje århundrede e. Kr. 
havde man prist dens herlige beliggenhed 
og dens sundhedsb ringende, varme svovl- 
kilder. 

Sådanne simple og ligefremme grunde 
tilfredsstiller imidlertid ikke folkets altid 
vågne og hungrige fantasi. Når en mægtig 
hersker som Karl den Store, der bød over 
det halve Europa, stadig vendte tilbage 
fra sine mange krigstog og rejser til den 
samme by, skønt han ejede utallige andre 
byer og borge, der måtte kunne have be- 
haget ham i ligeså høj grad, så mente fol- 
ket, at dette ikke kunde forklares på helt 
naturlig måde. Der måtte være noget, der 
magtstjal hans vilje, noget, som trylle- 
bandt hans sind. Men hvad var dette no- 
get, der var mægtigere end selve den mæg- 
tigste hersker? En trolddom måtte have 
virket her, og følgende fortælling afgav 
forklaring på det hele: 

Karl den Store elskede en kvinde ved 
navn Fastrada; han ægtede hende og* hun 
blev hans tredje hustru. Da hun døde blev 

han ude af sig selv af fortvivlelse; han 
vilde ikke tro, at hun virkelig var død, og 
han forbød, at man begravede hende. Dag 
og nat blev han siddende ved det afsjælede 
legeme, der holdt sig fuldstændig friskt. 

Kejserens sorg gjorde ham ligegyldig 
for alt, og statens sager led under hans 
uvirksomhed. Forgæves forsøgte hans 
rådgivere at bringe ham tilbage til det 
virkelige liv. Men en nat havde ærkebi- 
skop Turpin et syn ; det åbenbarede ham, 
at kejseren var offer for en trolddom, der 
boede i en ring, som var knyttet i Fastra- 
das hår. Da kejseren derfor en dag var 
faldet i søvn, benyttede Turpin sig af lej- 
ligheden, viklede ringen ud af ligets hår 
og kastede den i den lille Frankenberg 
sø, som ligger udenfor Aachen. Karl fat- 
tede nu lede for Fastradas lig, der strax 
gik i forrådnelse, og hele hans kærlighed 
blev overført på søen. Han gjorde Aa- 
chen til sin residensby, smykkede den 
med pragtfulde bygninger, men selv bo- 
ede han helst paa Frankenberg slot for 
altid at være nærved den sø, der i sit dyb 

gemte og endnu gemmer den hemmelig- 
hedsfulde ring. 

Denne fortælling aflires af alle fremmed- 
førere, der i vore dage fremviser og for- 
klarer Karl den Stores pragtfulde grav- 
mæle for nysgerrige turister. Den findes 
aftrykt i alle rejsebøger med selve den 
rødbindede Baedeker i spidsen, og den 
har gentagne gange været genstand for 
digterisk behandling i romaner og bal- 
lader. Særlig på romantikens tid afgav 
den et yndet motiv, og man sentimenta- 
liserede den ud i det helt tåredryppende; 
digtere, tegnere viser os Karl siddende 
hensunken i stum fortvivlelse ved søens 
bred; månens stråler spiller henover bøl- 
gerne, fra hvis skød en hvid kvindeskik- 
kelse hæver sig; i hånden holder hun en 
funklende ring, og hun svæver hen imod 
den sørgende kejser o. s. v. o. s. v. 

Denne fortælling er gammel af oprin- 
delse, men ganske moderne i sin udform- 
ning. Digterne har pyntet på den og ind- 
ført personer og navne, som oprindelig 
er den helt fremmede. 

Karl den Stores anden dronning (ikke 
den tredje) hed Fastrada; men hun spiller 
aldeles ingen rolle i Karls sagnhistorie, og 
det er først i det nittende århundrede, at 
hendes navn ad lærd vej er blevet indført 
i sagnet; de ældre former af sagnet ken- 
der ikke navnet på den døde kvinde. 

Ærkebiskop Turpin har heller ikke op- 
rindeligt noget som helst med fortællin- 
gen at gøre, og tilknytningen til Franken- 
berg sø er også af sen oprindelse; slottet, 
som Karl der skulde have bygget, opfør- 
tes først i slutningen af det trettende år- 
hundrede. 

Desuden har man på forskellig måde 
pyntet på den gamle fortælling. Karls el- 
skerinde er gjort til hans legitime hustru 
og forskellige drastiske detailler er ude- 
ladte af hensyn til publikums smag på 
romantikens tid. 

Spørger man nu om denne fortællings 
alder og oprindelse, er det sandsynligt, at 
den går tilbage til en beretning af Petrarca 
fra 1333. 

Det år kom den store italienske digter 

og humanist til Aachen, og i et latinsk 
brev har han fortalt, hvorledes han der 
beså kejserens gravmæle, og hvorledes 
nogle munke i domkirken fortalte ham 
en yndefuld :»fabella«; den handlede om 
Karls kærlighed til en kvinde af tarvelig 
herkomst, der boede i en skov ved Aa- 
chen. Han elskede hende i den grad, at 
han for hendes skyld glemte alt. Og da 
hun pludselig blev syg og døde, sad han 
ved hendes lig, kyssede hende, talte til 
hende og omfavnede hende, som om hun 
endnu levede. Hans dør var lukket for 
alle, statens sager henlå uafgjorte, frem- 
mede gesandter forlangte ham forgæves 
i tale, intet kunde Qerne ham fra den el- 
skedes lig. Selv da den døde gik i for- 
rådnelse, var kejseren lige betagen, ind- 
til en hiBllig præst, efter inderlige bønner 
og ledet af en guddommelig røst opda- 
gede, at der i ligets mund var skjult en 
ring med en ædelsten i; den tog han ud 
og stak til sig. Da kom kejseren atter til 
besindelse, liget blev ham modbydeligt, 
og han befalede at skaffe det bort. Men 

nu sluttede han sig meget varmt til den 
gejstlige. Da kastede denne ringen i en 
sump ved Aachen. Og fra den tid af vilde 
Karl ikke rejse bort fra denne by; han 
byggede et slot og en domkirke ved sum- 
pen og forlod virkelig heller ikke Aachen, 
så længe han levede; han befalede også, at 
han skulde begraves der. 

Denne beretning godtgør, at sagnet om 
Karls kærlighed til den døde kvinde var 
kendt i Aachen i begyndelsen af det 14de 
århundrede. Som vi senere skal se, er det 
muligt at følge sagnet adskilligt længere 
tilbage i tiden. 

Beretningen vakte stor opsigt. Petrarca 
var i tidligere tid en meget læst forfatter, 
nu er han blevet klassiker og læses derfor 
noget mindre. Den ligger til grund for så 
godt som alle senere behandlinger og ud- 
formninger af sagnet. 

Lærde mænd refererede brevet, digtere 
omskrev det i bunden stil, og den berømte 
augustinermunk Abraham a Sancta Clara 
benyttede det som text til en af sine be- 
kendte drastiske prædikener. Den er så 

karakteristisk, at jeg kort skal referere 
den. 

Han begynder på sin sædvanlige måde 
i et sprog fuldt af ordspil og rim : 

— »Carolus, mit dem Zunamen Magnus, 
der Grosse, erfiillte fast die gantze Welt 
mit Lob, mit Ehr, mit Lehr, mit Nutz, mit 
Schutz, mit Fried, mit Freud, dass ihme 
also ein Pompejus nicht gleichte, und 
neben seiner ein Macedonischer Alexan- 
der den Namen verlierte. 

Derefter fortsætter han : » Denne Karl var 
som et hus, hvori der altid findes mørke 
steder, som et træ, hvor der altid findes 
nogen ormstukken frugt, som en have, 
der aldrig er helt fri for ukrudt. « Og han 
fortæller, hvorledes kongen forelskede sig 
i »ein gewissesWeibsbild« , hvorover hele 
hoffet rynkede på næsen; hvorledes der- 
efter denne »Mist-Butten« døde og blev 
balsameret, og hvorledes han førte en 
lang »Liebs-Discurs« med liget. 

Men så kom en dag ærkebiskoppen af 
Cøln; han åbnede munden på denne »He- 
lena« og tog trylleringen ud; så opdagede 

kongen sin vildfarelse og overførte sin 
kærlighed på »den, der fra det høje ha- 
ver omsorg for os«. »Derfor råder jeg 
Eder, at I aldrig skal have noget at skaffe 
med en sådan tryllering. Alligevel skæn- 
ker jeg Eder en gylden ring, som I skal 
holde på tungen, så at I kan komme i 
kærlighedsforhold til Gud. Denne ring er 
det bogstav O, hvormed jeg forstår ora- 
tio, bønnen, og med den på sin tunge kan 
mennesket vende og dreje den almægtige 
Gud, vinde hans hjælp og kærlighed.« 

Herefter følger så en latinsk udlægning 
af bønnens magt: 

oratio justi clavis est coeli, 

den retfærdiges bøn er som en nøgle til 
himlen o. s. v. o. s. v. 

V 

KARL DEN STORES 
DØDSSYND 



DER går et gammelt uhyggeligt sagn om 
en synd, som Karl den Store havde 
begået. Den synd var så rædselsfuld, så 
gruopvækkende, at kejseren end ikke dri- 
stede sig til at bekende den for sin skrif- 
tefader. 

Derfor kunde han heller ikke få synds- 
forladelse, og hans salighed stod på spil. 

Men den mand, der mere end nogen an- 
den havde kæmpet for kristendommens 
udbredelse, der havde overvundet og døbt 
talløse hedninger og var pavestolens sik- 
reste støtte, kunde umuligt gå en evig for- 
tabelse i møde. 

Derfor greb Gud ind og gjorde hans synd 
åbenbar, ikke for folket, men for kirken. 

Hvori synden bestod, er til alle tider for- 

blevet en hemmelighed; foruden af Gud 
kendtes den jo kun af kejseren og hans 
skriftefader. Intet sagn ved derfor noget 
sikkert at melde. Men det hemmeligheds- 
fulde drager fantasien med en sælsom 
magt, og i flere sagn møder vi forsøg på 
at råde runerne og løfte sløret. 

Alle formodninger og gisninger går i 
samm^ retning, at kejserens synd skulde 
være af erotisk art. I nogle sagn hviskes 
om et kærlighedsforhold mellem Karl den 
Store og hans søster Gisle; Frankrigs na- 
tionalhelt, den berømmelige, overalt be- 
sungne Roland, Kejserens stolte søster- 
søn, var tillige hans egen søn. 

En hel anden forklaring finder vi i en 
gammel tysk rimet krønike, der er for- 
fattet mellem 1280 og 1290. Det er en 
»Weltchronik« , der behandler mange lan- 
des og kongers historie. Forfatteren hed- 
der Enenkel, og han levede i Østrig. 

Enenkel beretter følgende: 

Det hændte, at Karl den Stores dronning 
døde. Han lod liget balsamere. Men hun 
havde ved djævelens hjælp skjult et trylle- 

middel under sin tunge, og dette middel 
gjorde, at kejseren ikke kunde skille sig 
fra hende. Han lod liget hver dag bade, og 
hver aften bragte to hofsinder, som var 
inde i kejserens hemmelighed, det ind 
til ham, og han fortsatte sit samliv med 
hende. Kejseren gik ofte til skrifte, men 
denne store synd vovede han aldrig at be- 
kende. 

En dag, da den hellige Ægidius stod for 
højalteret og messede, dalede en due ned 
fra himlen; i sit næb holdt den et brev, 
hvor kejserens synd var skrevet med guld- 
bogstaver. Den hellige biskop læste bre- 
vet og bebrejdede kejseren hans synd i 
heftige ord. Men kejseren erklærede, at 
det var ham umuligt at leve på anden vis. 
Ægidius lod sig da føre ind i værelset, 
hvor liget lå, og han spurgte kejseren: 
»Udstrømmer der ikke en sød vellugt fra 
hendes mund?« Da kejseren bekræftede 
dette, nærmede biskoppen sig til liget, åb- 
nede dets mund, af hvilken en ring faldt 
ud. Strax gik liget i forrådnelse, og Karl 
forstod, at han havde været genstand for 

55 



FORTIDS SAGN OG SANGE 

en fortryllelse. Lige til sin død bar han 
anger over sin synd. 

Vi træffer her »Trylleringen« kombi- 
neret på en uhyggelig, virkningsfuld må- 
de med sagnet om Karls uskriflede synd. 
At undersøge dette sidste motiv ligger 
udenfor vor opgave her. Kun så meget 
skal siges, at sagnet er af nordfransk op- 
rindelse, at det går langt tilbage i tiden, 
og at det spiller en ret betydelig rolle i 
den oldfranske heltedigtning og i flere hel- 
genlegender. Kombinationen med sagnet 
om trylleringen er af forholdsvis sen op- 
rindelse og er sket i Tyskland. 

I »Karl Meinet«, et gammelt tysk digt 
fra begyndelsen af det Qortende århun- 
drede, som besynger Karl den Stores ung- 
domshistorie, genfinder vi den samme 
fortælling som hos Enenkel, men de to 
motiver er ikke her smeltet så nøje sam- 
men. Forfatteren tilføjer udtrykkeligt: Jeg 
har hørt nogle fortælle, at kejserens uskrif- 
tede synd skulde være den, som han be- 
gik, da han sov hos den døde kvinde. løv- 
rigt er der stor forskel på fortællingen, 

som den foreligger i de to texter. Jeg med- 
deler den derfor også efter »Karl Meinet« . 
Som man vil se, er det utvivlsomt denne 
version, der har tjent som direkte eller 
indirekte grundlag for, hvad munkene 
fortalte Petrarca: 

Karl den Store havde en elskerinde, for 
hvem han nærede en så voldsom liden- 
skab, at han aldrig kunde være hende for- 
uden; han forsømte statens sager, og fol- 
ket blev misfornøjet. Da hun døde, lod 
han hende balsamere, og han vedblev at 
hvile hos hende, som da hun var levende. 
En hofsinde, der var fortvivlet over kon- 
gens forvildelse, undersøgte en dag den 
dødes legeme; han fandt en ring, knyttet 
i hendes hår, og han tog den til sig. Da 
kejseren genså liget, følte han afsky for 
det og lod det begrave. Men han blev be- 
taget af en stærk kærlighed til hofsinden, 
der altid måtte være i hans nærhed. 

En dag opholdt han sig på et slot, kaldet 
Aachen. Slottet var forfaldent og brugtes 
kun ved jagter. Udenom det lå en dyb 
mose og deri kastede hofsinden ringen, 

for således at befri sig fra kongens kær- 
lighed. Fra nu af brød kongen sig ikke 
mere om ham, men han kunde ikke løs- 
rive sig fra mosen, og slottet blev hans 
yndlingsopholdssted. Her indrettede han 
sin residens, og her lod han opføre en 
pragtfuld kirke til ære for Guds Moder. 

Vi står her utvivlsomt ved den ældste 
tyske form for sagnet; skønt den først er 
nedskrevet omkring år 1300, er den sik- 
kert ældre end den form, vi træflfer hos 
Enenkel. Spørgsmålet bliver nu: Kan vi 
nå længere tilbage? 

Karl den Stores sagnhistorie begyndte 
at udforme sig meget tidlig. Sagnet ran- 
kede sig om hans stolte helteskikkelse 
allerede inden hans død, og efter hans 
død blev dets væxt så yppig, at den hi- 
storiske Karl næsten ganske forsvandt. 
Det er disse mange og brogede traditio- 
ner, som danner grundlaget for en stor 
del af de oldfranske heltedigte. Men i 
intet af disse digte, lige så lidt som i no- 
gen fransk krønike, træffer vi sagnet om 
Karls kærlighed til en død kvinde. Vi kan 

heraf drage den slutning, at det ikke kan 
være af fransk oprindelse, og endvidere, 
at det fra først af næppe kan have været 
fortalt om Karl den Store. Ti af en tysk 
sagnhistorie om Karl findes der kun sva- 
ge spor, og de er ikke blevet omsat i episk 
form. 

Tilknytningen til kejser Karl er sket i 
henhold til det gamle ord: »Alt vand vil til 
strand, og alle penge til den rige mand.« 
Kejser Karl var netop den rige mand. År- 
hundreder igennem virkede hans skik- 
kelse magnetisk dragende, og de mest 
fremmedartede sagnelementer aflejrede 
sig omkring den. Det var i middelalde- 
ren, som om et sagn først fik den rette 
glans, når det var knyttet til Karl den 
Stores navn. 

Når nu vort sagn ikke er fransk, kunde 
man være tilbøjelig til at formode, at det 
måtte være tysk; men denne formodning 
er lidet sandsynlig. Dels træffer vi ingen 
spor af det i Tyskland før slutningen af 
det trettende århundrede, dels fortælles 
det hundrede år tidligere i et andet land. 

59 



FORTIDS SAGN OG SANGE 

Vi har alt set, at sagnets tilknytning til 
Karl den Stores navn rimeligvis skyldes 
en vilkårlighed; vi skal i det følgende 
gøre rede for, efter hvem Frankerkongen 
synes at have været arvtager. 

VI 

HARALD HÅRFAGER 
OG FINNEPIGEN 



KONG Harald den Hårfagre er en af de 
ypperste blandt de mange stolte kon- 
ger, som Norges saga melder om. 

Han samlede Norges rige, han var væl- 
dig som kriger og klog som statsmand, 
afholdt af sine mænd og elsket af kvin- 
derne. 

I klare træk tegner historien Harald og 
hans kongegerning. Men sagnet har tid- 
lig føjet sin hyldest til historiens; man- 
ge æventyrlige begivenheder og mystiske 
træk er knyttet til hans navn. 

Mærkelig er beretningen om hans for- 
hold til Finnepigen Snefrid, en datter af 
den troldkyndige Svaase. I de gamle nor- 
ske sagn er alt hemmelighedsfuldt og my- 
stisk gerne knyttet til Finnekongen og 

Finnerne; de forstod sig paa hemnaelige 
kunster og var i besiddelse af overna- 
turlig magt. 

Beretningen findes i en gammel ufuld- 
stændig kongesaga, Ågrip kaldet, der er 
forfattet c. 1190, rimeligvis af en Islænder. 
Beretningen lyder således : 

Ragnvald Rey kiil, som nogle kalder Rag- 
nar, var søn af en Finnekvinde, som hed 
Snjofrid, datter af Svaase Finnekonge; 
han slægtede sin moder på og kaldtes 
seidmand, det er spåmand. Han boede på 
Hadeland; han drev trolddom der og blev 
kaldt skrætte (d. e. troldmand). Juleaften, 
da Harald sad ved maden, kom Svaase 
for døren og sendte kongen bud, at han 
skulde komme ud til ham; men kongen 
for vred op ved dette bud. Og den mand, 
som havde bragt budet ind, bar kongens 
vrede svar tilbage. Men Svaase bad ham 
ikke desto mindre endnu engang og gav 
ham dertil et bæverskind; han sagde, at 
han varden Fin, som kongen havde givet 
lov til at sætte sin hytte på den anden si- 
de af bakken på Tofte, hvor kongen den 

gang var. Kongen gik da ud og lovede at 
følge ham over til hans hytte; nogle af 
kongens mænd tilskyndede ham til det, 
men andre frarådede det. Snjofrid, Svaa- 
ses datter, en overmåde fager kvinde, rej- 
ste sig for kongen og skænkede ham et 
kar fuldt af mjød. Han tog både karret og 
hendes hånd, og strax var det, som der 
kom ildshede over hans legeme, så han 
måtte begære hende. Men Svaase sagde, 
at det skulde ikke ske med hans vilje, 
med mindre kongen fæstede hende og fik 
hende efter lovene. Og kongen fæstede 
hende og fik hende; han elskede hende 
så afsindigt, at han ikke brød sig om sit 
rige, og hvad der sømmede sig hans vær- 
dighed. Han sad hos hende nat og dag, 
medens hun levede, og tre vintre efter at 
hun var død. Han sørgede over hendes 
død, men alt folket i landet sørgede over 
hans forvildelse. For at standse dette van- 
vid, kom Thorleiv Spake som læge. Klog 
standsede han galskaben ved at tale kon- 
gen efter munden på denne måde: 
— Det er ikke underligt, konge, at du 

mindes en så fager og ætstor kvinde og 
hædrer hende på dun og fløjel, som hun 
bad dig om. Men det er til mindre hæder 
for dig og hende, at hun ligger for længe 
i de samme klæder; det er meget rime- 
ligere, at hun bliver flyttet. 

Og da hun blev flyttet, slog der ud 
stank og dårlig lugt og al slags rådden- 
skab af legemet. De gjorde derfor et bål 
i stand og brændte hende. Men forinden 
blånede hele hendes krop, og der væltede 
ud orme og øgler, frøer og padder og al 
slags styggedom. Så sank hun sammen i 
aske; kongen kom til forstand igen og op- 
gav sin dårskab. 

Således lyder den ældste kendte beret- 
ning af sagnet om kongen, der elskede 
den døde kvinde, til hvem han var bun- 
det ved trolddomsmagt. 

Man ser strax, at den foreliggende form 
ikke er ren og ublandet. Sagnet er her 
sammenvævet med et andet og ganske 
fremmed motiv. Hele indledningen med 
den karakteristiske frierscene, hvor kon- 
gen griber om pigens hånd og forlanger, 

at den skal følge med bægeret, har i vir- 
keligheden intet med den følgende sagn- 
beretning at gøre. Det er et selvstændigt 
litterært motiv, som sagaens forfatter vil- 
kårligt har indflettet. Han har sandsyn- 
ligvis lånt det fra en fremmed kilde, og 
denne kan næppe være nogen anden end 
den i det tolvte århundrede så berømte 
Historia Regum Britanniae, som forfat- 
tedes mellem 1132 og 1135 af Galfrid af 
Monmouth. I denne mærkelige prosakrø- 
nike, der fik så stor betydning for Euro- 
pas middelalderlige litteratur, findes en 
ganske lignende historie fortalt om Bri- 
terkongen Vortigern og Saxerhøvdingen 
Hengists datter Rowena: 

Vortigern havde anmodet brødrene Hen- 
gist og Horsa, der var kommet til Britan- 
nien, om hjælp imod Pikterne, og han hav- 
de givet Hengist tilladelse tilat opføre en 
borg på et stykke jord, han havde skæn- 
ket ham. Da borgen var fuldført, kom Vor- 
tigern for at bese den, og han blev vel mod- 
taget af Hengist, hvis skønne datter, Ro- 
wena, rakte ham en hyldningsdrik efter 

germansk skik og brug. Vortigern op- 
tændtes strax af lidenskabeligt begær og 
forlangte hende af faderen, ligesom Ha- 
rald Hårfager forlangte Snefrid af Svaase. 

Vi ser derfor i det følgende bort fra ind- 
ledningsscenen, og tilbage er således kun 
at undersøge den anden del af Ågrips be- 
retning. Den danner en umiskendelig pa- 
rallel til sagnet om Karl den Store. Af 
forskellighederne mellem de to overleve- 
ringer skal jeg her kun fremhæve en en- 
kelt. Den trolddomsmagt, som binder 
kong Harald til Snefrid, er ikke knyttet 
til nogen bestemt genstand, Snefrid er af 
Finneæt, og kongen bindes til hende ved 
de overnaturlige kræfter, som Finnerne 
råder over. Her er imidlertid noget uklart. 
Der siges ikke, hvorfor trylleriet hører op, 
da liget flyttes. 

Det er dog umiskendeligt, at man også 
i Norge har tænkt sig trolddommen knyt- 
tet til en bestemt genstand, der måtte 
QærneSj for at kongen kunde komme til 
besindelse. 

Sagnet forekommer nemlig andre steder 

end i Agrip. Det findes således i Heims- 
kringia (forfattet mellem 1220 og 1230). 
Men den her forekommende beretning 
har ingen videre interesse, da Snorres 
umiddelbare kilde er Ågrip, og han i alt 
væsentligt indskrænker sig til at genfor- 
tælle, hvad han der har læst. Derimod 
skal jeg anføre beretningen fra Flateyjar- 
bék, et stort islandsk samlehåndskrift fra 
omkring 1380; den er meget karakteri- 
stisk og lyder således: 

Kong Harald blev dybt sørget af hver 
og én, og alle sagde med én mund, at hans 
lige havde der ikke været i forstand og 
dygtighed, i gavmildhed og i henseende 
til den agtelse, som han viste sine mænd. 
Han vogtede sig også for al slags trold- 
dom og hedenskab, da han var kommet 
på det rene med dværgen Svaases svig. 
Svaase kom til ham en Juleaften og vendte 
hans hu til en finsk kvinde, som hed Snjo- 
frid, med en elskov så hed, at han ægtede 
hende og elskede hende over alt, fordi 
hun på grund af Svaases trolddom fore- 
kom ham smukkere end nogen anden 

kvinde. Han havde sønner med hende, 
som før er fortalt. Da tiden var kommet, 
døde Snjofrid, og et kosteligt tæppe, som 
kaldtes Svaasenaut (Svaases klenodie), 
blev bredt over hende; i dette tæppe var 
skjult så megen galder, at hendes legeme 
forekom kong Harald så dejligt og yndigt, 
at han ikke vilde lade hende begrave. Han 
sad over hende i tre vintre og brød sig ik- 
ke om nogen ting på grund af overvæltes 
kærlighed til den afdøde. I denne tid kvad 
kong Harald et drapa om hende, som se- 
nere er kaldt Snjofrids drapa. Siden sagde 
en vfs mand, som var hos kong Harald, 
og som hed Egill Ullserk, at de skulde 
tage tæppet af liget, og det blev gjort. Le- 
gemet var gået i forrådnelse, som rime- 
ligt var, og lugtede ilde; det blev da be- 
gravet efter gammel skik. Efter dette blev 
kong Harald så vred på galder og trold- 
dom og al slags hedenskab, at han lod alle 
troldmænd i sit rige gribe, og lod dem 
dræbe eller landsforvise. 

Her mangler den indledende frierscene, 
som findes i Agrip, hvilket jo også kan 

betragtes som et bevis for, at den aldeles 
ikke hører med til sagnet; desuden læg- 
ger man mærke til, at fortryllelsen er knyt- 
tet til en bestemt genstand, et kosteligt 
tæppe; når det Qernes, svinder fortryllel- 
sen, der magtstjal kongen, og det skønne 
legeme viser sig at være et stinkende lig. 

Sagnet om Harald Hårfagers kærlighed 
til Snefrid har i det nittende århundrede 
fristet to digtere, Heinrich Heine og Hol- 
ger Drachmann. Deres behandling af æm- 
net er højst uligeartet. 

Heine benytter det til et lille halvt sym- 
bolsk digt, iøvrigt med en voldsom om- 
formning af det givne stof. Snefrid er 
blevet til en Havfrue, eine Wasserfee, der 
holder kongen fængslet til sig dybt nede 
på havets bund. I to hundrede år har kon- 
gen dvælet der: 

> Von Niocenzauber gebannt und gefeit, 
Er kann nicht leben, nicht sterben; 
Zweihundert Jahre dauert schon, 
Sein seliges Verderben.t 

Han er ganske betaget af kærlighedens 
vanvid. Men engang imellem når lyd oven- 

fra ned til ham; de bringer bud fra den 
virkelige verden, hvor der leves og kæm- 
pes. Han hører tapre søkrigere synge om 
Harald Hårfager, og han strækker armene 
ud i stønnende fortvivlelse over sin af- 
magt: 

»Der Kånig ståhnt und schluchzt und weinl 
Ålsdann aus Herzensgrunde. 
Schnell beugt sich hinah die Wasserfee 
Und kusst ihn mit lachendem Munde, t 

Har Heine frit omdigtet motivet og be- 
nyttet det som et symbol på, hvorledes 
det sanselige begær kan magtstjæle en 
mand, har Drachmann derimod holdt sig 
meget nær til det givne. Det er beretnin- 
gen i Heimskringia, som han har drama- 
tiseret i sit lille melodrama ^»Snefrid« (ud- 
givet 1895). 

Han har delt det i to handlinger; i den 
første fremstilles Julegildet, hvor kong 
Harald drikker med sine mænd, Svaases 
komme, besøget i hans gamme og frier- 
scenen. I den anden handling sidder kon- 
gen dådløs ved liget i den mørke sovestue, 
skilt fra sine mænd og rugende over sin 

sorg; kun hans ven, Gunnar Skjald, vo- 
ver sig ind til ham, flytter liget og bringer 
kongen til besindelse. 

Der er i Drachmanns stykke megen ly- 
risk skønhed — og megen uskøn erotik. 
Flere scener er lagt fortrinlig til rette og 
virker bredt og kraftigt. Men noget stort 
helhedsindtryk får man alligevel ikke; det 
skorter på udvikling; stoffet er for udra- 
matisk. 

VII 
SAGNETS VANDRING 



I 



HVORLEDES er nu forholdet mellem den 
tyske form for sagnet og den norske? 
Hvilken af dem er den ældste og oprin- 
delige, hvilken den afledte? 

Har sagnet fra først af været knyttet til 
Karl den Store, og er det fra ham blevet 
overført på Harald Hårfager, eller om- 
vendt? 

Gaston Paris og andre har ment, at sag- 
net er indvandret i Norge, at det er kom- 
met dertil fra Tyskland. Denne opfattelse 
støder dog på store vanskeligheder, og det 
synes mig langt rimeligere med Svend 
Grundtvig og Moltke Moe at antage, at det 
oprindelig hører hjemme i Norge og der- 
fra er vandret sydpå. Lad os undersøge 
spørgsmålet lidt nærmere. 

I Tyskland møder vi sagnetom Karl den 
Store hos Enenkel, hvis rimkrønike blev 

afsluttet omtrent år 1290. 1 Norge finder 
vi sagnet om Harald Hårfager allerede i 
Agrip, der er forfattet ca. 1190. Det nor- 
ske sagn foreligger således i litteraturen 
omtrent hundrede år før det tyske. Der- 
for behøver det dog naturligvis ikke at 
væi*e ældre. Det kunde jo bero på en ren 
tilfældighed, at det tyske sagn var blevet 
nedskrevet så sent, og det kunde jo godt 
have cirkuleret i folkemunde, flere hun- 
drede år før Enenkel skrev sin krønike. 
Heltedigtet om Flovent, der først forelig- 
ger i en redaktion fra omkring år 1200, er 
bygget over traditioner, der går helt til- 
bage til Merovingertiden. På, samme må- 
de kunde man jo antage, at der i Enen- 
kels digt skjulte sig et gammelt sagn fra 
Karolingertiden. Jeg har tidligere gjort 
opmærksom på, at dette er meget lidt 
sandsynligt. Fortællingen om Karl den 
Stores kærlighed til en død kvinde er 
ganske ukendt i den franske sagnver- 
den, og den har ingen tilknytnings- 
punkter i den ældre tyske overlevering. 
Sandsynligheden taler således for, at vi 

her står overfor et senere indvandret 
sagn. 

Denne antagelse bestyrkes også ved en 
undersøgelse af sagnformerne i de to 
lande. 

Den norske form er langt den enkleste. 
Den giver motivet i dets mest primitive 
skikkelse uden indblanding af andre ele- 
menter. Den indledende frierscene, der 
utvivlsomt er overført fra et andet sagn, 
berører i virkeligheden slet ikke motivet, 
der blot omfatter følgende træk: 

Kong Harald elsker en Finnepige; hun 
dør; ved kogleri bindes han til det døde 
legeme, indtil en dag, ved tredjemands 
indgriben, trolddommen løses, og han ser, 
at han sidder ved et råddent lig. 

Helt anderledes stiller forholdet sig i 
Tyskland. Her foreligger sagnet i former, 
der gennemgående er ret komplicerede, 
og som bærer præget af at skyldes senere 
omdigtningerogsammenblandinger.Karl 
knyttes til sin døde elskerinde ved en tryl- 
lering; ligetbalsameresfor at bevares mod 
forrådnelse, og kongen fører det med sig 

på sine rejser; den guddommelige åben- 
barelse af kongens synd; overførelsen af 
kongens kærlighed på den, der finder 
ringen, og senere på det sted, hvor ringen 
kastes. 

Di&se udvidelser synes alle at godtgøre, 
at vi her står overforen yngre, afledet sagn- 
form. De skyldes dels påvirkning fra an- 
dre sagnkrese, dels er de at opfatte som 
en videre logisk udvikling af de forskel- 
lige momenter i sagnet. 

Også denne sammenligning fører os 
altså til det samme resultat, at det tyske 
sagn må betragtes som en aflægger af det 
norske; og dette resultat står i god sam- 
klang med de kulturhistoriske forhold. 
Nordboerne færdedes i middelalderen 
som vikinger og købmænd over en stor 
del af Europa. På disse færder har de ik- 
ke blot modtaget påvirkning af de frem- 
mede, som de kom i forbindelse med, de 
har også selv påvirket de fremmede, og 
det undertiden i et ret betydeligt omfang. 
I øst fortalte Væringerne nordiske myter 
og sagn, som fra Russerne vandrede videre 

til Finnerne; i vest satte forbindelsen med 
Nordboerne et uudsletteligt præg på An- 
gelsaxernes retsvæsen og Irernes helte- 
digtning, og fra Normandiet bragtes yder- 
ligere nordiske elementer viden om, sær- 
lig til Sicilien, der i næsten halvandet 
hundrede år (1061 — 1194) stod under 
normannisk herredømme. 

Med disse forhold for øje tør man for- 
mode, at også de talrige krigerske og fre- 
delige forbindelser med Frisland og Rhin- 
egnene har sat deres spor, og som et af 
disse spor kan man måske betragte Ha- 
raldsagnets overførelse til Tyskland. Det 
er sikkert ikke uden betydning, når man 
har kunnet konstatere, at af de forskellige 
tyske former for Karlsagnet frembyder 
den, der findes i Karl Meinet, størst lig- 
hed med Haraldsagnet. Og Karl Meinet 
stammer netop fra de nedre Rhinegne. 

Alle mærker synes således at pege i sam- 
me retning, og alle taler de for den anta- 
gelse, at vort sagn stammer fra Norge, og 
at det derfra er vandret sydpå. 

VI har gennemgået de forskellige for- 
mer for sagnet om en konges kærlig- 
hed til en død kvinde; vi har undersøgt 
deres alder og afstamning, deres udbre- 
delse og udvikling. Nu stiller der sig et 
helt nyt spørgsmål: Hvad betyder dette 
sagn? Hvorledes er det opstået, og hvad 
ligger der bagved? Hvem er denne konge, 
og hvem er denne døde kvinde? 

Flere forskellige forklaringer har været 
fremsatte; men først i den nyeste tid sy- 
nes man at have fundet den rette løsning 
af spørgsmålet. 

Naturligvis er den anskuelse blevet frem- 
ført, at vort sagn blot skulde være en om- 
digtning af en gammel myte, en solmyte. 
Ingen undgår jo sin skæbne i denne ver- 
den, og hvorfor skulde Karl den Store ik- 
ke kunne være en personifikation af solen? 

Max Muller var en uhyre lærd og ånd- 
fuld mand, og han har ydet videnskaben 
de allerstørste tjenester; men hans sol- 
myteteorier synes kun at have voldt for- 
træd. Alle ædruelige videnskabsmænd 
har forlængst opgivet dem, men desværre 
spøger de endnu rundtomkring i krogene. 
Har ikke en udenlandsk forsker for nylig 
udpønsket, at vor gamle vise om Hagbart 
og Signe i virkeligheden ikke er andet end 
en antropomorfiseret solmyte. Hagbarts 
gyldent blinkende hår symboliserer so- 
lens stråler, og Signes brændende jom- 
frubur er en billedlig omskrivning af en 
pragtfuld solnedgang mellem skyer! 

Max Muller har, direkte eller indirekte, 
mange sådanne tåbeligheder på sin sam- 
vittighed. Men han er heller ikke død i 
synden. En spøgefugl har en gang med 
mange lærde og skarpsindige argumenter 
vist, at selve Max Muller aldrig har exi- 
steret, at han kun er en myte; alt, hvad 
der fortælles om ham, er kun moderne 
omskrivninger for gamle mytiske fore- 
stillinger. Max Muller er selve solguden; 

allerede navnet viser det; Max er en for- 
kortning af maximus, den meget store. 
Max Muller betyder altså den store møl- 
ler, d. V. s. den, som maler og knuser alt; 
han danner således et sidestykke til Tor 
med hammeren. Det fortælles, at Max 
Muller er kommet til Oxford østfra; dette 
er jo blot en omskrivning for, at solen går 
fra øst til vest. Han skal være født i Tysk- 
land; han er altså i virkeligheden en mo- 
derne repræsentant for Germanus Apollo 
o. s.v. o. s.v. 

Lad os nu se, hvorledes man har fået 
gjort vort sagn til en solmyte. 

I et manuskript fra det Qorlende århun- 
drede, som opbevares i Leiden, og som 
stammer fra Normandiet, findes en kort- 
fattet latinsk note, som giver et stærkt 
forvansket referat af vort sagn. Det hed- 
der her, at Karl i Aachen elskede, en mu- 
ller fatata (en fortryllet kvinde). — Den 
lærde forfatter af noten tilføjer, at hun og- 
så kaldes nlmpha (nymfe), dea (gudinde), 
adrlades (dryade) ; det ejendommelige var, 
at denne kvinde levede, når Karl var hos 

hende, men døde, når han forlod hende. 
Det hændte engang, at solens stråler skin- 
nede ind i hendes mund, og Karl så da et 
guldkorn {granum auri), der sad fast på 
hendes tunge. Han lod det skære bort, 
hvorefter hun strax døde for aldrig mere 
at komme til live igen. 

Denne forvirrede note synes at være 
fremgået af uklare reminiscenserom sag- 
net i Aachen, sammenblandede med et 
helt andet motiv; den skyldes utvivlsomt 
en boglærd, der har villet give en etymo- 
logisk forklaring af byen Aachens latinske 
navn {aquisgranum), og den har utvivl- 
somt ikke nogen forbindelse med folkelig 
overlevering. 

Ikke desto mindre har mange lærde my- 
tografer, lige fra Jacob Grimm og Simrock 
til August Pauls, prøvet deres kræfter på 
denne note, i hvilken de har fundet de 
allermærkeligste rester af keltisk eller ger- 
mansk mytologi. Efter Pauls' mening er 
den fortryllede kvinde Sif, sommerens 
gudinde, og Karl repræsenterer samtidig 
både Donar (Tor, Sifs gemal), gud for uvejr 

og regn, og Wodan (Odin), solguden. Sif, 
sommeren, lever, når solen kommer, og 
dens stråler lader kornet {granum) mod- 
nes til afskæring. 

Dette, vil mange synes, lyder mere end 
mærkeligt. For at sikre mig imod den 
antagelse, at jeg skulde have misforstået 
Pauls' forklaring eller gengivet den urig- 
tigt, anfører jeg hans egne ord: 

»Als Sommergottin bezeichnet man ge- 
wohnlich Sif, die Gattin des Donnergottes. 
Ueber Sifs goldenes, als Getreide gedeu- 
tetes Haar weiss die Mythologie an vielen 
Stellen anziehend zu berichten. Der my- 
thische Karl der Leydener Handschrift 
kann demnach um so eher Thdr, die Gott- 
in aber seine Gemahlin Sif sein , als die 
Wirkung des Sonnenstrahls auf die Nym- 
phe zu der Naturan schauung, dass die 
Sonne måchtiger als das Gewitter ist und 
das Reifen des Getreides veranlasst, voll- 
ståndig in Einklang steht.« 

Således står der virkelig! Jeg skal af 
nærliggende grunde ikke indlade mig på 
at imødegå disse fantasterier. 

En anden forklaring går ud på, at sag- 
net skulde være af klassisk oprindelse, at 
det skulde være en gammel historie om 
trolddom og kogleri, som skulde være 
nået til middelalderen, muligvis gennem 
byzantinsk litteratur. Fortællinger om 
kogleri, forgørelse og vampyrisme har 
utvivlsomt været velkendte i oldtiden; et 
bevis herfor har vi f. ex. i et lille skrift af 
Phlegon fra Tralles fra det andet århun- 
drede e. Kr., hvor Goethe fandt stoffet til 
sit interessante og smukke digt » Die Braut 
von Korinth«. 

Heller ikke denne forklaring synes an- 
tagelig, når man erindrer, at der er stor 
sandsynlighed for, at sagnet ikke oprin- 
delig hører hjemme i Tyskland, men er 
indvandret dertil fra Norge. 

En hel ny forklaring er opstillet af den 
norske lærde, professor Moltke Moe. Han 
mener, og utvivlsomt med rette, at af alle 
former, i hvilke sagnet om en mands kær- 
lighed til en død kvinde er overleveret, er 
beretningen om Harald Hårfager og Sne- 
frid den ældste, og efter en nøje gransk- 

ning af de forskellige versioner, i hvilke 
denne beretning foreligger, er han nået 
til den overbevisning, at den er fremgået 
af en omdigtning af et gammelt folke- 
æventyr. 

På forhånd vil dette resultat sikkert 
virke overraskende på mange. Vi har jo 
ingen æventyroptegnelser fra middelal- 
deren, vil de sige, og vi mangler derfor 
alt bevismateriale. 

Det er ganske vist, at ingen i middelal- 
deren har tænkt på at nedskrive æventyr. 
Interessen for den slags mundtlige over- 
leveringer og forståelsen af deres betyd- 
ning vågnede først egentlig i det nittende 
århundrede. Men der findes dog også før 
den tid folk, der har fundet så megen 
glæde ved folkeæven tyrenes friske og na- 
ive poesi, at de har anset det for umagen 
værd at nedskrive dem. I Ludvig den 
Qortendes århundrede, der ellers ikke 
havde nogen forståelse af det folkelige, 
udgav Charles Perrault sine henrivende 
»Contes« (1697); og allerede flere årtier 
før var Neapolitaneren Basiles »Penta- 

merone« (1637), der er en omdigtning af 
italienske æventyr, blevet udgivet. 

Der kunde anføres endnu flere exem- 
pier; men de anførte er tilstrækkelige til 
at godtgøre, hvis det overhovedet behø- 
vedes, at man fortalte æventyr, og netop 
de samme æventyr, som fortælles i vore 
dage, længe før vor tid. 

Indirekte kan vi med lethed følge æven- 
tyrene helt tilbage til middelalderen. De 
gamle digtere havde ligesom de moderne 
et åbent øje for æventyrets ejendomme- 
lige poesi, dets yndefulde leg med men- 
neskelivets tilskikkelser og dets mange 
drastiske og dramatiske episoder. 

Mindst sex hundrede år før Drachmann 
skrev »Der var en gang«, har en norsk 
eller islandsk forfatter benyttet det sam- 
me motiv i en prosafortælling, der kaldes 
»Clarus saga«. Det oldfranske digt »Ro- 
bert le diable« er bygget over det æven- 
tyr, som findes under navnet »Enkesøn- 
nen« hos Asbjørnsen og Moe. H. G. An- 
dersens æventyr »De vilde svaner« duk- 
ker frem i forskellig behandling i flere 

middelalderlige digte. Også direkte er 
det muligt at konstatere, at man fortalte 
æventyr i middelalderen. Vi har i så hen- 
seende en yderst interessant udtalelse i 
en gammel norsk kilde. Odd Munk, som 
skrev omkring år 1 200, beretter i sin > Olav 
Tryggvessøns saga« om »stedmoderfor- 
tællinger [stjupmæ^ra sggur), som gjæter- 
gutter fortæller sig imellem, og som ingen 
ved, hvor meget sandt der er i«. Også i 
Sverres saga omtales stedmoderæventyr. 
Som bekendt spiller jo netop den onde 
stedmoder en fremtrædende rolle i æven- 
tyrets verden. 

Da vi således både ad direkte og indi- 
rekte vej kan konstatere æventyrenes til- 
værelse allerede i middelalderen, er der 
principielt set intet i vejen for at antage, 
at sagnet om Harald Hårfager kan være 
en omdigtning af et gammelt æventyr, selv 
om dette æventyr først er blevet optegnet 
længe efter middelalderen. 

Moltke Moe fæster sig først ved navnet 
Snefrid og gør opmærksom på, at det ik- 
ke brugtes som almindeligt kvindenavn 

blandt Nordmænd i middelalderen. Det 
synes i al almindelighed at betyde sne- 
pigen og hører således ikke hjemme i det 
virkelige liv; med sin beskrivende appel- 
lativiske karakter peger det bestemt i ret- 
ning af den navneskik, vi kender fra sagn 
og æventyr, hvor Tro og Utro færdes side 
om side med Askeladden og Lurvehætte, 
Æselskind og Mestermø, Blåskæg og Rød- 
hætte o. s. V. Blandt sådanne navne hører 
Snefrid hjemme. 

Yderst interessant er det nu at konsta- 
tere, at navnet Snefrid {Snofri) forekom- 
mer i et moderne norsk æventyr, det 
æventyr, som i andre lande kaldes Sne- 
hvide (Schneeivitchen) efter den optræ- 
dende kvindelige hovedperson. Overra- 
skende er det endvidere, at dette æventyr 
fremviser en så stærk overensstemmelse 
med sagnet om Harald Hårfager, at man 
uvilkårligt ledes til den antagelse, at der 
må bestå et nært slægtskab imellem dem. 

Da alle de optegnelser, vi har af æven- 
tyret om Snehvide, er nedskrevet adskil- 
lige hundrede år efter Ågrip, er det natur- 

ligt, at ingen af dem kan opstilles som det 
umiddelbare forbillede for sagnet, men 
forskellige af de moderne former inde- 
holder enkeltheder, som er af stor be- 
tydning for det spørgsmål, vi her under- 
søger, og giver os yderst vigtige finger- 
peg- 
Da æventyret om Snehvide, således som 

det fortælles af Brødrene Grimm, utvivl- 
somt er almindelig kendt, skal jeg ikke 
her gentage det. Derimod skal jeg anføre 
en variant, som findes i noterne til deres 
samling. 

Det hedder heri, at de syv dværge gjorde 
en sølvkiste, som de lagde Schneewitchen 
i og satte den op i et træ foran hulen. En- 
gang kommer en kongesøn forbi og be- 
der dværgene om kisten. Hjemme lægger 
han liget på enseng og lader det pynte, 
som om det var levende. Han elsker det 
over alle grænser. En tjener må bestandig 
opvarte det; han bliver engang vred her- 
over: »Her skal man opvarte denne døde 
pige, som om hun levede,« siger han og 
giver liget et slag i ryggen. Derved farer 

det lille stykke æble ud af hendes mund, 
og Schneewitchen bliver igen levende. 

Endnu interessantere er dog en alba- 
nesisk form for æventyret. Den findes i 
Hahns samling, og her fortælles, at Ma- 
rigo finder ly hos fyrretyve drager, som 
gentagne gange bringer hende til live igen 
efter stedmoderens mordforsøg, men da 
hun så dør på grund af en fortryllet ring, 
kan de ikke vække hende og lægger hende 
i en kiste, oversået med perler. Kisten bæ- 
res hen i en have, hvor den hænges op i 
et stort træ i fire sølvkæder. Kongen fin- 
der kisten og lader den bringe til sit væ- 
relse. Da han var blevet alene, åbnede han 
den. Og fra den dag blev han så tungsin- 
dig, at han hverken spiste eller drak; al 
mad, som blev bragt ind til ham, blev 
igen båret ud, og hans moder kunde ikke 
tale ham til rette. Han bare svarede: »Der 
fejler mig ingenting, lad mig i fred.« Til 
slut henvendte moderen sig til en af rigets 
stormænd, som sønnen holdt meget af, og 
sagde: »Nu har min søn i næsten et helt 
år ikke været ude af sit kammer. Kære, 

gå nu og prøv, om du kan få ham med 
ud I « Stormanden gik til kongen og spurgte, 
hvad det var, som tyngede på hans hjerte. 
Til slut fik han kongen ud med sig en li- 
den stund. Dronningen benyttede tiden 
til at undersøge kongens værelse og fandt 
kisten og liget. Så satte hun sine piger til 
at hede bagerovnen for at brænde den dø- 
de. Men før liget blev skudt ind i ovnen, 
drog en af pigerne ringen af dets lillefin- 
ger, og i samme øjeblik vågnede hun til 
live. 

Der er eftervist endnu flere varianter af 
æven tyret om Snehvide, som peger hen 
på en nøje forbindelse mellem dette og 
sagnet om Harald Hårfager og Snefrid. 

En nærmere sammenligning mellem 
æventyret og sagnet viser os følgende. 
Jeg citerer Moltke Moes ord: I æventyret 
fortælles der om en kvinde, som ved ma- 
giske midler er hensat i en dødlignende 
tilstand men under denne har bevaret 
farve og udseende som en levende. I sag- 
net berettes om en kvinde, som er død, 
men som ved magiske midler bevarer ud- 

seende og skønhed som en levende. Både 
i sagnet og i æventyret elskes kvinden af 
en konge eller kongesøn, som gemmer 
hende og er helt optaget af hende, så at 
han forsømmer sit rige og ikke har tanke 
for andet end den vakre døde eller skin- 
døde. Både i sagnet og i æventyret væk- 
kes kongen ved en indgriben fra en af sine 
stormænds eller tjeneres side, hvorved 
tryllemidlet Qernes; men i sagnet med- 
fører denne indgriben, at legemet går i 
forrådnelse eller forvandles til aske, i 
æventyret derimod vågner den skønne til 
live. 

LAD OS som afslutning søge at rekonstru- 
A ere vort motivs historie i store træk. 
Man kan tænke sig det udviklet på føl- 
gende måde. 

Det er en mørk vinteraften for henved 
tusind år siden. Norske mænd sidder 
bænkede i bjælkehallen, som oplyses af 
det flakkende skær fra vedbålet. De for- 
drivertiden med at fortælle. Medens mjød- 
hornet gaar rundt, beretter de om deres 
oplevelser, om jagt på ulv og bjørn og 
blodige kampe, om mærkelige farter over 
havet og vilde plyndringstog i fremmede 
lande. 

Pludselig rejser en af de yngste sig op og 
siger: Jeg kan berette noget endnu mere 
sælsomt. Jeg hørte i sommer gjætergut- 
terne fortælle om en ung pige, der var hvid 
som sne og rød som blod. Snefrid kaldtes 

hun, og hun var ligeså god, som hun var 
skøn. Derfor vakte hun onde menne- 
skers misundelse, og ved en hemmelig- 
hedsfuld trolddom dyssede de hende i en 
dødlignende søvn. En kongesøn kom for- 
bi og så den sovende pige; han blev så be- 
taget af hendes skønhed, at han satte sig 
ved hendes side for at våge over hende. 
Han sad der i uger, i måneder, i år, indtil 
en dag trolddommen Qærnedes ved et lyk- 
keligt tilfælde. Pigen slog strax øjnene op, 
og hun var atter blandt de levende. Hun 
blev kongesønnens strålende brud, og alt 
var lykke og glæde. 

Blandt dem, der hørte på dette æventyr, 
var også en skjald. Han blev betaget af 
dets sælsomhed. Men han tænkte: Jeg vil 
omdigte det og gøre det endnu sælsom- 
mere. 

Dog, hans sind var sygt og hans tanker 
tunge; kærlighed voldte ham smerte og 
mindede ham om død; derfor Qærnede 
han æventyrets lette og lyse farver. Han 
lod kongesønnen sidde i tre år ved den 
unge piges legeme; men hun sov ikke, hun 

var død ; det var et lig, han vågede over, et 
lig, han elskede. Det søvndyssende trylle- 
middel blevnuden overnaturlige, elskovs- 
vækkende magt, som bandt med ubryde- 
lige bånd, den levende mand til den døde 
kvinde. Først da trolddommen Qærnedes, 
forstod han sin vildfarelse; han så, at han 
i sin blinde elskov havde været bundet til 
et råddent lig, og hans sjæl fyldtes aflede. 
Men nu var han helbredet og atter en fri 
mand. 

Under denne nye og uhyggelige form 
blev æven tyret snart kendt vide om; det 
gik fra mund til mund, fra slægt til slægt. 
En dag spurgte én : Hvem var vel den kon- 
gesøn, der elskede den døde kvinde? En 
anden svarede: Det var ingen kongesøn, 
det var en konge. Det må have været selve 
Harald Hårfager. Han var kvindekær som 
ingen anden, kun han kan have siddet 
årevis ved en elsket kvindes lig. 

Ved denne nye tilknytning vandt æven- 
tyret ligesom i troværdighed og pålidelig- 
hed. Det fik plads i selve Norges konge- 
saga og gled derved ind i historien. 

Når norske søfolk i fremmede lande for- 
talte Harald Hårfagers saga, glemte de ik- 
ke den sælsomme beretning om hans kær- 
lighed til den døde Snefrid. 

I Nordtyskland slog beretningen rod og 
fik ny væxt. 

Gammelt omdigtedes og nyt tildigtedes. 

Først fortrængtes Harald Hårfager af 
Karl den Store. Den norske konge måtte 
vige pladsen for Frankernes kejser, om 
hvis hoved der strålede en så pragtfuld 
sagnglorie, at den kastede lys viden om i 
Europa og indhyllede hans mægtige skik- 
kelse som i et magisk skær. Ham og ingen 
anden var det, der havde siddet trylle- 
bundet ved liget. Der gik alt mange fra- 
sagn om hans elskovsæventyr, nu føjedes 
der et til, mere sært og mere sælsomt end 
noget af de andre. 

Man vidste, at Karl den Store engang 
havde begået en dødssynd, men hvilken 
denne dødssynd var, vidste ingen. Her 
havde man forklaringen. Det var hans kær- 
lighed til den døde kvinde, og nye uhyg- 
gelige træk føjedes til det norske sagn. 

Med navneændringen fulgte også nød- 
vendigvis ny lokalisering. 

Man vidste, at Karl havde næret en stor 
forkærlighed for Aachen, og dette histo- 
riske faktum sammenvævedes nu med 
sagnet, der omdigtedes på en sådan må- 
de, at det forklarede, hvorfor kongen var 
knyttet med så inderlige bånd til byen. 

Den nye stedfæstelse og den nye udform- 
ning gav sagnet nyt liv; det optoges i for- 
skellige versificerede krøniker, og kend- 
skaben til det spredtes over hele Tysk- 
land. Sagnet kastede glans over Aachens 
navn; indbyggerne omfattede det med 
patriotisk stolthed og undlod ikke at for- 
tælle det til enhver fremmed, der gæstede 
deres by. Heller ikke i vore dage undgår 
turisterne i Aachen at høre det gamle sagn, 
om end i en lempet og ændret form. 

Til sagnets udbredelse i Europa bidrog 
mægtigt Petrarcas beretning fra 1333 om, 
hvad munkene fortalte ham under hans 
ophold i Karl den Stores by. Den blev 
udgangspunktet for en mængde skøn- 
litterære behandlinger af motivet, og af- 

gav stof til talrige digte, noveller og ro- 
maner. 

I ét land dukkede sagnet atter ned blandt 
folket og skød friske rødder mellem de 
gamle nationale minder. Det var i Dan- 
mark. Her sang man kæmpevisen om Vol- 
mer, der elskede Tove, så at han for hen- 
des skyld glemte alt andet, og sagnet om 
deres elskov og dens ulykkelige afslutning 
knyttedes til en gammel borg ved en lille 
sø i Nordsjælland. 

Alt var således næsten som lagt til rette 
for en ny lokalisering. I den danske folke- 
mindeverden løftede kong Valdemar At- 
terdag arven efter kong Karl den Store, 
og det blev Tovelille, som kom til at bære 
den fortryllede ring. 

VOR undersøgelse er nu afsluttet. Den 
har bl. a. vist, at sagnet om Toves tryl- 
lering ikke oprindelig hører hjemme i 
Danmark, at det er indvandret, rimeligvis 
ad litterær vej og i en forholdsvis sen tid. 
Toves ring gemmer sig ikke i Gurre sø. 

Og dogl Sidder du en sommerdag ved 
søens bred og stirrer ned i dens grønlige 
vand, kan det vel hænde, om dit sind er 
opladt for alt skønt og sælsomt, at du ser 
glimt af guld på bunden. 

Skulde det alligevel være ringen? Skul- 
de den mægtige ring, der tryllebandt kon- 
gens sanser, trods alt skjule sig derqede 
mellem siv og rør? 

Folket tror jo stadig, at den er der. Dig- 
terne ligeså. Og søen dårer og drager nu 
som før. Husker du Gurre? .... 

Videnskaben kan påvise et sagns upå- 
lidelighed; men derved dræbes ikke sag- 
net. Det lever sit eget liv, det går sine egne 
veje, uberørt af alle lærde undersøgelser. 

Det vedbliver at leve, så længe det fyl- 
der menneskets sind og giver hans fan- 
tasi næring, og så længe det lever, vil der 
stadigt spire ny poesi frem af det. 

INDLEDNING 

IAhasverus'skikkelse har evighedstanken lige- 
som fået kød og blod blandt menneskene. 

Altid rastløs, altid utrættet går han gennem ti- 
derne. Han vandrer ustanseligt fra land til land, 
fra folk til folk. Han taler alle tungemål, og over- 
alt hvor han nåer hen til en by eller til en flæk- 
ke, hvor lille den end er, står han frem, beken- 
der højlydt under suk og tårer sin synd, den store 
uudslettelige synd, han begik mod Verdens Frel- 
ser. Mængden forsamler sig om ham i tavshed og 
lytter med hemmelig gysen til den sælsomme 
bekendelse. Næppe er den til ende, før han alt er 
forsvunden for alles blikke. Uset har han grebet 
sin vandringsstav og er ilet videre til andre byer 
og andre lande. Overalt gentager den samme 
scene sig, og således vil det blive ved til dagenes 
ende, først så er hans brøde sonet, først så vil hans 
sjæl finde fred og hans mødige lemmer den evige 
hvile. 

Hvem er han, denne gådefulde vandrer? Hvor- 

fra kommer han, og hvad betyder han? Er det 
et moderne fantasifoster eller en gammel sagn- 
skikkelse? Har han rod i virkeligheden, eller er 
han kun et symbol? Mange har søgt at besvare 
disse spørgsmål. Digtere og tænkere, læge og 
lærde har alle givet deres forklaring. 

Dog først i den nyeste tid er det lykkedes at 
nå frem til en pålidelig opfattelse. Meget hidtil 
ukendt materiale, som er fremdraget af fremmede 
forskere, har kastet nyt lys over den evige Jødes 
mærkelige skikkelse. Det er nu muligt med no- 
genlunde sikkerhed at følge ham på hans flak- 
kende færd gennem Orienten og Europa, fra 
middelalderen indtil vore dage. 

Vi skal i det følgende gøre rede for de fors,kel- 
lige former, i hvilke sagnet er overleveret, vi skal 
efterspore det i gamle krøniker og folkebøger, 
i legender, fortællinger og viser. Vi skal følge 
det fra de moderne former så langt tilbage i 
tiden, som det er muligt. Vi skal endelig søge at 
eftervise, hvorfra sagnet stammer, og hvorledes 
det må tænkes opstået. 

Ved disse undersøgelser vil vi få lejlighed til 
at se, hvorledes Ahasverus' skikkelse har udvik- 
let sig og ændret sig i tidens løb; vi vil få at se, 
hvorledes der endnu i vore dage findes ikke blot 
én, men flere sagnfigurer, der kan gøre krav på 

navnet den evige Jøde, og hvorledes til syvende 
og sidst den evige »Jøde« rimeligvis oprindelig 
er en romersk soldat. 

Den evige Jødes æventyrlige skæbne har i den 
nyere tid fristet mange forfattere. I digte, dra- 
maer og romaner har de behandlet hans liv, gen- 
fremstillet hans brøde og straf i ny form og 
symboliseret hans ustanselige vandring på for- 
skellige måder. Nogle har dvælet ved hans for- 
hold til Kristus, andre har fulgt ham ned gennem 
tiderne og ladet ham blive vidne til de vigtigste 
begivenheder i verdenshistorien. For nogle er 
han et symbol på Jødernes skæbne efter Jerusa- 
lems ødelæggelse, for andre er han et symbol på 
den hele menneskehed, på det stadigt stridende, 
stadigt kæmpende menneske, der aldrig finder 
ro i livet. 

I sin ungdom behandlede Goethe Ahasverus i 
et digt, som han dog ikke fuldførte, da han i Faust 
fandt den skikkelse, som bedre kunde udtrykke 
hans tanker. Robert Hamerling har filosoferet 
over hans ophold i Rom. Eugéne Sue har omdig- 
tet hans sagnhistorie til en spændende roman. 
Scribe og Saint-Georges har benyttet ham i en 
operalibretto, som F. Halévy har sat musik til. 
Hostrup har indført ham som en halvt komisk 
figur i en af sine studenterkomedier. Der var 

mange navne endnu at anføre, Béranger og E. 
Quinet, P. Dupont og E. Grenier, Longfellow, Pa- 
ludan-Muller, H. C. Andersen o. s. v. 

Alle disse skønlitterære behandlinger af sag- 
net tages der dog intet hensyn til i det følgende; 
jeg betragter dem som ganske liggende udenfor 
planen for min bog, der kun har til opgave at un- 
dersøge de folkelige sagnformer og deres op- 
rindelse. Af denne grund omtaler jeg heller ikke 
de forskellige billedlige fremstillinger af Ahas- 
verus i moderne kunst; jeg forbigår både Kaul- 
bachs maleri og Gustave Dorés tegninger. Der- 
imod har jeg samlet en række billeder fra fran- 
ske, tyske, flamske, svenske folkebøger og flyve- 
skrifter, som ved deres naive præg på en morsom 
måde viser os, hvorledes man i de forskellige 
lande og til de forskellige tider har tænkt sig den 
evige Jøde; de godtgør bl. a. tydelig, hvor van- 
skeligt tegnerne har haft ved at abstrahere fra 
deres egen tid. Overalt, hvor den evige Jøde 
viste sig, blev han strax adopteret, og hvert land 
omformede ham på sin måde; kun således kunde 
han helt assimileres med den folkelige bevidst- 
hed. 

Men medens dragten skiftede fra århundred 
til århundred, bevaredes sagnets grundtræk ufor- 
andrede. Enten Ahasverus fremstilledes som en 

velhavende Tysker fra det 16de århundrede eller 
som en fornem Franskmand fra Ludvig den 1 5des 
tid, vakte hans skæbne altid en vis skrækblandet 
interesse og medfølelse. Blandt alle mennesker, 
der levede på jorden, havde han begået den 
største synd, og han led nu den største straf, al- 
drig at kunne dø. 

Ingelstad Herregård, 7. Juli 1907. 

I 
HVAD DEN ARMENISKE 
ÆRKEBISP FORTALTE 

EN dag i året 1228 var der stor bevægelse i St. 
Albans i Sydengland. Man ventede besøg af 
fornemme fremmede, og alt forberedtes på at 
modtage dem med så megen højtidelighed og; 
pragt som muligt. 

Besøget var da også af en ganske usædvanlig: 
art, og alle i det gamle kloster lige fra abbeden 
til den yngste kordreng var opfyldt af spændt 
forventning. Det drejede sig denne gang ikke om 
at modtage en rig fransk baron eller en romersk 
prælat; de fremmede, man ventede, kom fra det 
Qærne, sagnrige Orienten, fra selve Armenien^ 
dette mærkelige kristne land, der lå gemt helt 
inde i Forasien mellem Eufrat og Sortehavet. 
Allerede på de første korstogs tid var dets beboere 
trådt i nær forbindelse med Europæerne, og de 

modtog i kulturel henseende adskillig påvirkning, 
særlig fra Franskmændene. 

Nu havde en ærkebiskop fra Storarmenien be- 
givet sig på rejse til Vesteuropa for at sætte sig 
ind i forholdene der og for af selvsyn at lære de 
berømteste af de hellige kirker og kapeller at 
kende. Han rejste med stort følge og ledsagedes 
af flere tolke. Paven havde medgivet ham meget 
varme anbefalingsskrivelser, og han blev da også 
overalt modtaget med store æresbevisninger. 

I England førte hans rejse ham nødvendigvis 
til St. Albans, hvis kloster nød så stor en anseelse 
såvel på grund af dets alder og størrelse som 
på grund af de mange relikvier, som der opbeva- 
redes. Besøget forløb på den gunstigste måde. 
Ærkebiskoppen var meget videbegærlig og gjorde 
abbeden mange spørgsmål vedrørende de reli- 
giøse forhold i England. Til gengæld gav han 
gærne oplysninger om tilstandene- i hans eget 
land. Man udspurgte ham bl. a. om Noas ark, der 
jo endnu stod fast på et bjærg i Armenien, men 
især om den bekendte Josef, »om hvem der så 
ofte tales blandt menigmand, og som var tilstede 
ved Kristi lidelse, som talte med ham, og som 
endnu lever til bevis på kristentroens sandhed«. 

Da man spurgte ærkebiskoppen, om han ikke 
havde set denne Josef eller hørt noget nærmere 

om ham, viste det sig til klosterbrødrenes store 
glæde, at han kunde give mange nærmere op- 
lysninger. Ærkebiskoppen fortalte på armenisk, 
medens en ridder i hans følge gengav hans svar 
på fransk {lingua gallicana). Det lød således: 

— Min herre kender denne mand meget godt. 
Kort før hans afrejse spiste han ved hans bord. 

Man vilde nu have nærmere underretning om, 
hvad der var forefaldet mellem denne mand 
og Kristus, og ærkebispen svarede gennem sin 
tolk: 

— Da Kristus var bleven dømt og blev ført 
bort for at korsfæstes, gav denne mand, som 
var dørvogter hos Pontius Pilatus, og som den- 
gang kaldtes Kartafilus, Frelseren foragteligt 
et slag i ryggen og sagde spottende til ham : Skynd 
dig, Jesus, hvorfor går du så langsomt? Men 
Jesus så på ham med et strængt blik og sagde: 
Jeg går, men du skal vente, til jeg kommer. Det 
var som om han vilde sige med Evangelisten: 
Menneskesønnen går bort, som der står skrevet, 
men du skal vente til min genkomst. 

Og således venter han efter Herrens ord. Han 
var dengang omtrent tredive år gammel ; så ofte 
han når de hundrede år, angribes han af en til- 
syneladende uhelbredelig sygdom; han falder i 
en slags afmagt, hvorefter han kommer sig og får 

atter samme alder, som han havde det år, Kri- 
stus led døden. 

Da den katholske tro udbredte sig mere og 
mere efter Kristi korsfæstelse, blev Kartafilus 
døbt af Ananias, der også havde døbt Paulus, 
og han fik i dåben navnet Josef. Han bor for 
det meste i Armenien eller i et andet orientalsk 
land, omgås biskopper og prælater som en from 
og hellig mand; han taler lidet,-og kun når bi- 
skopperne og andre gejstlige udspørger ham. 
Han fortæller, om hvad der har tildraget sig i for- 
tiden, om de nærmere omstændigheder ved kors- 
fæstelsen og opstandelsen og om dem, der var 
vidner til den. Han beretter også om det aposto- 
liske symbol og om apostlenes prædiken, og alt 
dette i dyb alvor og uden ubesindige ord, som 
den der vandrer i Herrens frygt under tårer, da 
han ængstes for Herrens genkomst, når han kom- 
mer i ild for at straffe synderne. Han frygter for, 
at han endnu på Dommens dag skal finde den 
vred, som han spottede og udfordrede til en ret- 
færdig straf. Fra flærne egne kommer mange til 
ham for at opbygges ved at se ham og høre ham 
tale. Han svarer på alle de spørgsmål, som agt- 
værdige mennesker stiller ham. 

Han afviser alle gaver, man tilbyder ham, og 
nøjesmed tarvelige klæder og tarvelig levemåde. 

Bind II 2 

Han håber inderlig at blive frelst, da han jo 
syndede af uvidenhed, og Herren har sagt: Fa- 
der, tilgiv dem, ti de vide ikke, hvad de gøre. 

Denne beretning er blevet nedskreven på latin 
af Roger of Wendower (f 1237) og findes i hans 
bog »Flores Historiarumc. Herfra er den med 
nogle ændringer gået over i Matthæus Parisiensis' 
store krønike, der går under navnet »Historia 
major« og er forfattet omkring 1250. 

Fra England fortsatte ærkebiskoppen rejsen 
videre gennem Nordfrankrig til Køln. Han stan- 
sede undervejs i Tournai, hvor han opholdt sig 
i tre dage, og her fortalte han påny den mærkelige 
historie om Josef. 

Besøget i Tournai er skildret af en bekendt 
gammelfransk digter, Philippe Mousket, i hans 
store rimkrønike, der i broget blanding genfor- 
tæller fortidens sagn og beretter om samtidige 
begivenheder. 

Josefs historie fortælles noget anderledes hos 
den franske digter end hos den engelske krønike- 
skriver; vi gengiver den derfor her efter den 
gamle rimkrønike: 

— En dag kom der her til egnen en fremmed 
mand, en ærkebiskop fra Armenien. Det var en 
from mand, en dannismand; han havde knælet 
ved den hellige Thomas' grav i Canterbury og 

skulde nu til de Hellige tre Kongers kirke i Køln. 
Han fortalte /at han havde set den mand, der 
havde været tilstede ved Kristi korsfæstelse. Da 
Jøderne førte Kristus forbi, råbte han til dem: 
Vent på mig, jeg vil gå med og se den falske profet 
blive korsfæstet. Den sande Gud vendte sig om, 
så på ham og sagde: De skal ikke vente på dig, 
men du skal vente på mig. Således venter han 
endnu, og han hverken dør eller omkommer. Ef- 
ter hundrede års forløb ser man ham atter for- 
ynges. Man fortæller, at han blev døbt af Ana- 
nias. Således lever han nu afventende Guds be- 
stemmelse, og han vil ikke forlade jordelivet før 
på Dommens dag. 

Sammenligner man den latinske og den fran- 
ske fortælling, vil man strax se, at den sidste er 
ufuldstændig, enten nu fejlen er Philippe Mou- 
skets eller den armeniske fortællers; beretnin- 
gen om Kartafilus^ brøde er udeladt, og man 
forstår derfor ikke den strenge straf, som ram- 
mer ham. løvrigt stemmer fortællingerne nogen- 
lunde overens; der er vel nogen forskel på de 
ord, Kartafilus råber efter Frelseren, men dennes 
svar er ganske ens i begge texter: Du skal vente 
på mig. 

Hvad den armeniske ærkebiskop på sin rejse i 
Europa fortalte om Kartafilus, Pontius Pilatus' 

2* 

dørvogter, indeholder den ældste beretning om 
den mystiske sagnfigur, som nu i almindelighed 
går under navnene: Den evige Jøde (tysk: der 
ewige Jade) eller den vandrende Jøde (fransk : le 
Juif errant, italiensk: VEbreo errante, engelsk: 
the^ wandering Jew). I Skandinavien kaldes han 
også : Jerusalems Skomager eller Ahasverus. 

I flere hundrede år lå den gamle beretning gemt 
og glemt bag manuskripternes tykke læderbind; 
kun få eller ingen interesserede sig for hvad der 
stod at læse på de gulnede pergamentblade. Først 
på renæssancetiden, da lærde og driftige bogtryk- 
kere begyndte at optrykke de middelalderlige 
krøniker, dukkede fortællingen om Kartafilus 
atter frem i lyset, og den kom til at danne grund- 
laget for en folkebog, der blev udbredt over en 
stor del af Nordeuropa. 

Det er denne folkebog, som har gjort den evige 
Jødes skikkelse populær i den nyere tid. Fra den 
stammer de fleste af de forestillinger, man nu 
har om dette altid vandrende og evigt levende 
vidne til Kristi domfældelse og død. Vi skal i næ- 
ste kapitel undersøge denne mærkelige bog. 

II 

EN SANDDRU 

„BESKRIFFUELSE" 

I begyndelsen af det syttende århundrede ( 1 602) 
udkom i Tyskland et flyveskrift, der vakte 
stor opsigt. Det var kun ringe af omfang, fite 
smaa kvartblade, men titelen var vel egnet til at 
vække interesse. Den lød: 

Kurtze Beschreibung vnd Erzehlung von einem 
Juden mit Namen Ahasverus, welcher bey der 
Creutzigung Christi selbst Personlich gewesen 
auch das Crucifige vber Christum hab helffen 
schreyen vund vmb Barrabam bitten, hab auch 
nach der Creutzigung Christi nimmer gen Jeru- 
salem konnen kommen, auch sein Weib und 
Kinder nimmer gesehen: vnd seit hero im Le- 
ben geblieben vnd vor etlich Jahren gen Ham- 
burg kommen, auch Anno 1599 im December zu 
Dantzig ankommen o. s. v. 

Flyveskriftet indeholdt altså en beretning om 
en Jøde, der havde set Kristus blive ført til Gol- 
gatha, der havde været med til at råbe: Kors- 
fæst, korsfæst ham, og som endnu levede. Nogle 
havde fomylig set ham i Hamburg, andre i Dan- 
zig. 

Alle vilde læse om denne forunderlige mand, 
og der udkom i løbet af kort tid en hel række 
optryk af den lille bog. Så stor var den opsigt, 
den vakte, at den også blev kendt udenfor Tysk- 
lands grænser og blev oversat på forskellige 
sprog, først på fransk (1609), senere på dansk 
(1621) og svensk (1643). Bogen nåede endogså 
lige til Island. Fra det attende århundrede fin- 
des endvidere en hollandsk oversættelse, og i det 
nittende århundrede blev den udgivet på itali- 
ensk. 

Af den danske oversættelse findes fire udgaver; 
de er nu store sjældenheder. Jeg aftrykker i det 
følgende den anden udgave fra 1631 efter et ex- 
emplar, som opbevares på det kgl. Bibliotek i Kø- 
benhavn. I texten har jeg rettet forskellige tryk- 
fejl og desuden indført nogle ændringer efter 
anvisning af docent V. Dahlerup. 

Sandru Beskriffuelse Om en Jøde / som vaar 
Fød oc Baaren til Jerusalem / ved Naffh AH AS- 
WERUS, Huilcken Personligen haffuer været 

næruerendis tilstede / da Christus er bleffuen 
Kaarsfest oc indtil denne tid / vdaff den Almec- 
tigste Gud / ved Liffiiet er bleflFuen oppeholden / 
Nu nyligen fordansket. Prentet i Kiøbenhaffn / 
Aar MDCXXXI. 

Paulus vdaff Eitzen / en Doctor vdi den Hel- 
lige Skriffl / oc Bischop til Slesswig / huilcken 
sigis Sandru at være / hånd haffuer for nogle Aar 
siden fortaidt / huorledis at der hånd vdi sine 
vnge Aar / haffuer nogen tid lang / studeret til 
Wittenberg / oc om Vinteren Anno 1547 forrey- 
ste hiem igien til sine Forældre til Hamborg / 
haffuer hånd den næste Søndag vdi Kircken / 
vnder Predicken der samme steds / tuert offuer 
fra Predickestolen / seet staaendis en Mand / 
huilcken vaar barfodet / oc vaar hånd en lang 
Person / met it langt Haar / huilcket hengde ne- 
der paa hans Skuldrer. 

Samme Mand / hørde Predicken met slig an- 
dackt / Saa at naar JEsu Naffn bleff neffnde / 
Neyede hånd sig paa det høyeste oc ydmyge- 
ligste / slog sig for sit Bryst oc suckede / han 
haffuer icke haffd andre Klæder paa sig / vdi 
saadan en stor haard Vinter / end et par Buxer / 
Huilcke hengde ned paa Føderne / oc vaare me- 
get reffne / oc en omgiordet Liffkiortel /som rec- 
kede neder til Knæerne / Oc den Kappe hånd 

offuer sig haffde / reckede neder til Føderne. 
Huad hans Person våar anlangendis / vaar hånd 
til at see / som en Mand paa Halfftrediesinds 
Tiuffue Aar gammel. 

Oc haffuer der end da været flære got Folck / 
baade aff ypperlig Herre Stamme / saa vel som 
oc Adels Personer / huilcke oc haffuer seet dette 
Menniske / baade i Engelland / Franckrige / Ita- 
lien / oc i atskillige andre Lande. 

Offuer samme Mand / haffuer en huer sig gand- 
ske meget forundret / nu haffuer alligevel for- 
neffnde Doctor / effter at Predicken vaar fuld- 
endt / flittelig efterspiird / huor forneffnde Mand 
vaar at finde / oc der hånd saadant haffde for- 
faret /gick hånd til hannem /oc endelige aff han- 
nem vilde vide / huor fra hånd vaar kommen / 
oc huor lenge hånd sig der samme steds vdi Vin- 
teren haffde oppeholdet / huor paa hånd haffuer 
meget beskedelige suaret oc sagt / at hånd vaar 
en Jøde / fød oc Baaren til Jerusalem / Hans Naffn 
vaar Ahaswerus / aff Handverck vaar hånd en 
Skomagere. Oc at hånd Personligen haffde været 
nærverendis tilstede / der Christus bleff Kaars- 
fest / oc brackt til døde / oc saaledis siden den 
tid forleden / vaar hånd aff Guds Naade / ved 
Liffuet bleffuen oppeholden / oc mange frem- 
mede Land oc Stæder igiennem reist. Huilcket 

hånd met mangfoldige Omstendighed oc Vidnis- 
byrd beuiste / baade om sig selff / saa oc effler- 
følgendis om Christo / Huorledis det sig met han- 
nem haffuer tildragen / fra det første hånd blefF 
ført for Pilatum oc Herodem / indtil han blev 
Kaarsfest. 

Oc beuiste hånd [dette] end da ydermere / end 
de Euangelister oc Historiske Skribenter vdi de- 
ris Skriffter formelder/ demest bekiender oc be- 
uiser hånd / huor mange Regimentz Forandrin- 
ger der haffuer sig begiffuet / Besynderlig vdi de 
Orientaliske Lande /vdi saa mange hundret Aar/ 
fra en tid til den anden. Vdi besynderlighed / 
hafuer hånd ordentlige fortald/om Christi hellige 
Apostler / huorledis en huer aflf dennem haffuer 
leffuit / oc huad hånd paa det sidste haffde lijdt / 
oc huad Endeligt hånd haffde bekommet. 

Som nu forneffnde D. Paulus aff Eitzen / effler 
nødtørfft oc lyst (ja met stor forundring forme- 
delst saadanne Nye oc wtroendis Tidender / 
Huilcke icke tilforn haffde værit høret) allesam- 
men haffde vdhørt / haffuer hånd videre ombe- 
det hannem / at hånd hannem saadant paa ny eff- 
ter all Omstendighed paa det flittigste vilde for- 
telle. Paa det at hånd diszbedre og grundeligere 
vidskab om denne Handel maatte bekomme / 
huor paa hånd haffuer giffuet saadant suar? At 

hånd paa den tid/ derChristusbleff Kaarsfest /vaar 
hånd til Jerusalem / huilcken HERre Christum 
hånd met de andre Jøder paa samme tid holde 
for en Ketter / oc icke andet troede eller viste / 
end hånd vaar en afFFolckens forførere / oc haffde 
hånd seet hannem Lifflig vdi egen Person / oc 
der hoss haffde hånd med de andre Jøder paa- 
lagdt sin yderste flid / hannem som it oprøriske 
Menniske at affskaffe oc forjage / for huilcken de 
paa den tid antoge hannem /Men der JEsus hans 
Sententz Endelig aff Pilato vaar affsagt / maatte 
de strax føre hannem fornefifnde Skomagers huss 
for ofFuer / der Skomageren det fornam / gick 
hånd hasteligen hiem til sit Huss / oc det.kund- 
giorde for hans Folck / paa det de oc Christum 
kunde see/huad hånd vaar for it Menniske at de 
kunde høre hans tale. 

Da dette vaar giort / haflfuer Skomageren selff 
taget sit mindste Barn paa sin Arm / oc gick der 
met vden for sin Dør at staa / den HErre Chri- 
stum at beskue / I det den HERre Christus nu 
vnder det suare Kaars bleff her frem ført / blefF 
hånd lidet stille staaendis op til forneffnde Sko- 
magers Huss at huile sig / men der Skomageren 
det saae / skyndede oc dreff hånd den HERre 
Christum hasteligen oc vdi vrede aff sted / oc 
sagde / hånd skulde packe sig bort did som hånd 

hen hørde / huor vd ofFuer Christus hannem strax 
ansaa/ oc sagde disse Ord til hannem: Jeg vil 
her staa oc huile /men du skalt gaa indtil den 
yderste dag. 

Paa disse Ord / nedersette Skomageren strax 
forneffhde sit Barn / oc kunde slet intet lenger 
bliffue der samme sted / men efllerfulde Chri- 
stum hasteligen / oc saaledis haffuer seet / huor- 
ledis hånd endelige blefF Kaarsfest / Marteret oc 
ynckelige Dødet / oc der det vaar giort / oc fuld- 
end / haffuer det strax siunis Skomageren wmue- 
ligt at være / at hånd kunde gaa tilbage til Je- 
rusalem / haffde icke nogen tid været der i Sta- 
den / ey heller seet hans Hustru eller Børn siden 
den tid / men haffuer wfortøffuit begynt at igien- 
nem reyse it fremmet Land effler det andet / 
som en arm oc bedrøffuit Pillegrim. Oc der hånd 
en gang effter mange Aar vaare forløbne / vilde 
igien hiem Reyse til Jerusalem / fandt hånd det 
slet Øde / oc Jammerlig forstørret at være / saa 
hånd icke kunde see der samme steds / en Steen 
paa den anden / ey heller nogenlunde kunde 
kiende/ hues (o: hvad) der tilforn Herligt oc ko- 
steligt forhaande haffde været / huad nu den Al- 
mectigste Gud met hannem vdi sinde hafde / at 
hånd hannem saaledis i denne Elendige Verden 
maatte omuandre / oc saa Elendelige sig lade be- 

skue / kunde hånd icke anderledis tencke / end' 
maa vel skee /at Gud vilde haffue hannem ind- 
til den yderste dag til it Leffuendis Vidnisbyrd 
mod Jøderne. Paa det de Wtroendis oc Wgude- 
lige / skulle CHristi Død oc Pine ihukomme / oc 
dennem til plict oc bod igien omuende. For hans 
Person / saa oc ynskede hånd gierne / at den Al- 
mectigste Gud i Himmelen / hannem aff denne 
Elendige [Verden] oc Jammerdal vilde heden 
kalde. 

Paa denneforneffndeberetning/ haffuer hannem 
forneffnde Her Doctor Paulus aff Eitzen / met 
sampt Skolemesteren vdi Skolen til Hamborg / 
huilcken oc synderligen vel vdi Historier vaar 
belæsen oc forfaren / End nu til oflFuerflødighed 
oc bestandig grund atspurdt / om hues (o: hvad) 
sig haffuer tildraget vdi de Orientaliske Lande / 
siden Christi Fødsel oc Kaarsfestelse / huor paa 
hånd strax / om atskillige oc megen gammel 
fremfaren handel / nocksom haffuer giffuet visz 
beskeden / saa at de selff maatte bekiende / all 
forneffnde hans tale / sandru at være / oc den- 
nem deroffuer icke nocksom kunde forundre / 
huorledis alting hoss Gud er mueligt / men Men- 
nisken wmueligt oc wbegrundeligt. 

Huad forneffnde Jødis Leffnet vaar anlangen- 
dis / da holt hånd sig meget stille oc stadig / 

Talede icke meget mere / end hues mand han- 
nem atspurgte / naar hånd bleff Gestebøden / 
haffuer hånd lidet oc maadeligt ædet oc druc- 
ket / hastede altid affsted / oc blefF icke lenge 
paa en sted / oc effter som hannem til Hamborg / 
Dansken / oc anden steds / er bleffuen Penninge 
foræret / haffuer hånd icke meget meere / end 
2 sk. ville anamme / huor vdaff hånd dog strax 
iblant de Arme vddeelte / giffuendis der met til- 
kiende / at hånd ingen Penninge behoff haffde / 
Gud Almectigste vilde hannem dog vel forsørge / 
Thi hånd haffde angret sine Synder / oc hues 
(o: hvad) hånd wuitterlig haffuer giort / det haff- 
uer hånd Gud affbeden. 

Saa haffuer mand (all den stund offuer / hånd 
sig til Hamborg / oc Dansken forholdet haffuer) 
icke seet hannem leedt / vdi huilcket Land hånd 
er kommen / samme Lands Tungemaal haffuer 
hånd brugt / oc der hånd der det Saxiske Sprock 
haffuer tallet / kunde hånd det saa vel / som 
hånd haffde været en Indfød Saxe. Mange Folck 
vdaff fremmede Land oc Stæder / ere kommen 
til Hamborg oc Dansken at besee oc høre denne 
Mand / den meste part aff Almuen haffuer haffl 
denne mening / oc det did hentydet / at effterdi 
samme Jøde / icke alleniste gierne hørde Guds 
Ord / oc der om gierne talede / oc alleuegne met 

sjmderlig Andact (saa vel som oc met stor Suck / 
naarGuds Naffn eller Jesus Christus bleff neffnd) 
sig ydmygede / og icke kunde fordrage nogen 
Sueren eller Bande / det maatte jo vdafF Guds 
Almectighed / ved samme Mand / noget synder- 
ligt betydes og tilkiende giffuis / Oc der som 
hånd hørde nogen suære ved Guds Marter / eller 
Pine / hafFuer hånd saare der ofFuer bleffuet for- 
bittred / oc icke met ringe Iffrighed oc Suck / 
saaledis sagdt. O du ælendige Menniske. O du 
ælendige Creatur / skulde du saa din HErre oc 
Guds Marter oc Pine saa slemmelig miszbruge / 
haffde du ligeruijsz som ieg / vdi egen Person 
seet / huor tung oc suur den HErre hans Saar 
oc Wunder vaar bleff uen hannem / for din saa 
vel som oc for min skyld / du skulle fast hel- 
ler lade giøre dig selff stor skade oc vee / end du 
forgæffuis saaledis skulle misbruge hans Hellige 
NaflFn. 

Dette forneffnde / hafFuer Her D. Paulus aff 
Eitzen / vdi Sandhed / met all omstendighed / 
Trolig oc flittig til Slesswig fortald for mig oc 
mange got Folck flære / saadan Tale ieg oc siden 
den tid / haffuer hørt vJafiF nogle andre mine go- 
de gamle bekiende / huilcke oc met Doctor Pau- 
lus paa samme tid til Hamborg / hafFuer hørt 
oc seet forneffnde Mand / vdi egen Person / Oc 

31 



FORTIDS SAGN OG SANGE 

at de vilde ydermere Vidne oc Bekiende for- 
nefFnde Her D. Paulij Ord visse oc Sandru at 
være. 

Anno 1575. Er Her Secretarius Christoffer 
Krausse / oc Magister Jacobas afF Holsten / Le- 
gats vijs / affærdiget til det Kongelige Hoff vdi 
Hispanien / oc siden der fra / oc til Næderland / 
formedelst Krigsfolckens betalning / som haflf- 
uer tient hans May: der vdi Næderland / som 
nu forneffnde Legater komme hiem til Slesswig 
igien / haffuer de for bestandige Sandhed for- 
tald / at de haffuer seet den vnderlige Mand til 
Madril vdi Hispanien / vdi alle Skickelser / LefiF- 
uendis Alder / Klædning oc Facter / saa oc vdi 
Person / oc at de selfiF Personligen haflfuer talet 
met hannem / Oc at de met mange andre got 
Folck flere / baade Edel oc Wædel haffuer for- 
nommet / at hånd paa den tid talede god Span- 
ske. 

Anno 1599. vdi Decemb. Maanet / er vdaflF en 
Sandru Person afF Brunswig bleflFuen skriflFuet 
til Straszborg / at forneffnde vnderbar Mand 
skulle enda være til Wien i Østerrige vdi leflF- 
uende LiflFue / Oc haflfuer hånd den tid taget sig 
fore / at vilde forreyse der fra / ind vdi Polen / 
oc til Dansken / paa det hånd ydermere kunde 
komme aflf Polen / oc ind i Muskow / Men huad 

nu Forstandige oc Gudfryctige Menniske ville 
Tro om forneffiide begrædelige Person / det staar 
en huer fri fore / Guds Gierninger ere alligeuel 
vnderlige / wbegribelige oc wransagelige / oc 
kommer Dag fra Dag / jo lenger jo mere for 
Liuset / oc for den Yderste Dag bliffiie de Aaben- 
barede / Gud hielpe oss / at wi maatte staa afF 
Synden / oc Leffue hoss Gud til Euig tid / Amen. 

D. V. B. 

Chrysostomus Dudulæus Westphalus. 

Kilden til denne lille folkebog er sandsynligvis 
at søge i den førnævnte krønike af Matthæus 
Parisiensis. Den blev trykt i London 1571, og 
få år efter udkom en ny udgave i Zurich (1586). 
Dette viser os, at »Historia major« må have fun- 
det mange læsere. 

Sammenligner man skildringen af Kartafilus 
hos den engelske munk med den, som den sles^ 
vigske doctor giver af Ahasverus, viser der sig 
en mængde lighedspunkter, der næppe kan skyl- 
des et rent tilfælde eller en mundtlig overleve- 
ring, men må bero på et direkte literært lån. 

Kartafilus taler lidet, med dyb alvor og uden 
ubesindige ord; Ahasverus holder sig ligeledes 
beskeden tilbage, taler ikke meget og kun, hvis 
man spørger ham. 

Kartafilus nøjes med tarvelige klæder og tar- 

velig levemåde, Ahasverus spiser og drikker med 
stort mådehold. 

Kartafilus afviser alle gaver, man tilbyder Ham; 
Ahasverus modtager i det højeste to skilling som 
almisse, og han bortgiver dem strax til de fattige. 

De håbe begge at blive frelste, da de jo syndede 
af uvidenhed. 

Kartafilus omtales af Matthæus Parisiensis som 
et vidne på kristentroens sandhed {Christianæ 
fidei argumentum); Ahasverus skal indtil den 
yderste dag være et vidnesbyrd mod Jøderne. 

løvrigt har forfatteren til det tyske fljrveskrift 
benyttet sin kilde med stor frihed, han har på 
mange måder ændret og udvidet den. 

Blandt de foretagne ændringer skal særlig en 
enkelt fremhæves. Kartafilus, der efter den en- 
gelske krønikeskriver var dørvogter hos Pon- 
tius Pilatus og derfor sandsynligvis en Romer, 
og som senere i dåben fik navnet Josef, er hos 
den tyske forfatter blevet en jødisk skomager i 
Jerusalem og har fået navnet Ahasverus. I over- 
ensstemmelse hermed er hovedfiguren bleven 
delvis omdigtet, ligesom også forhånelsen imod 
Jesus har fået en delvis ny form og er bleven 
henlagt til via doloris, den tunge vandring til 
Golgatha. 

Hvem bogens forfatter er, vides iøvrigt ikke. 

I slutningen nævnes en mystisk Chrysostomus 
Dudulæus fra Westphalen, men dette synes at 
være et fingeret navn. Paul von Eitzen, der jo 
anføres som hjemmelsmand, var allerede død, 
da bogen udkom. 

Denne mand var en bekendt protestantisk teo- 
log og havde studeret i Wittenberg under Me- 
lanchton; han blev præst i Slesvig 1562, tog sin 
afsked 1593 og døde 1598. Han deltog med en 
ikke ringe iver i sin tids teologiske fejder, og 
dette er rimeligvis grunden til at flyveskriftets 
forfatter har benyttet hans navn, ti fljrveskriftet 
var ikke blot bestemt til underholdning, det var 
også et tendensskrift, der skulde bidrage til at 
virke for Jødernes omvendelse til kristendom- 
men. 

Som tendensskrift har bogen sikkert ikke haft 
nogensomhelst betydning; derimod har den 
givet en gammel sagnfigur en ny skikkelse; og 
gennem den er kendskabet til den evige Jøde 
bleven spredt videnom. En ny væxtperiode i 
sagnets historie er dermed indtrådt. 

III 
FOLKEBOG OG FOLKETRO 

SOM alt omtalt vakte den tyske folkebog ved 
sin fremkomst den største opsigt. Den pirrede 
folks nysgerrighed og satte fantasien i stærk be- 
vægelse. 

Hvor kunde det også være anderledes? 

Et menneske, der havde set Kristus og talt med 
ham, levede endnu. Et menneske, der havde be- 
gået den næsten uudsigelige synd at forgribe sig 
på Frelseren, da han var segnefærdig under kor- 
sets tunge byrde, vandrede om imellem os, med 
kainsmærket på sin pande. Aldrig havde man 
hørt noget så sælsomt. 

Jerusalems Skomager blev fra nu af en almen 
kendt skikkelse. Høje og lave, læge og lærde in- 
teresserede sig for ham. I løbet af det syttende og 
attende århundrede blev han genstand for talrige 
diskussioner. Man drøftede snart i fuldt alvor og 
med udfoldelse af stor lærdom, snart i en mere 

uakademisk og spøgefuld form spørgsmålet om, 
hvormegen tiltro man kunde skænke Paul von 
Eitzens meddelelse. Nogle mente, at den nærmest 
niåtte betragtes som en ren opdigtelse, andre an- 
så den derimod for et historisk dokument af 
den største betydning. 

Ved Københavns universitet disputerede i 1733 
C. Kildgaard om » Fablen om den udødelige Jøde « ; 
og lignende disputatser fandt sted ved mange an- 
dre universiteter. 

Efterhånden som tiden gik, voxede den evige 
Jødes poetiske historie. Den oprindelige fortæl- 
ling om ham udvidedes på mange måder, men 
især ved tilføjelsen af forskellige beretninger om 
hans tilsynekomst snart i en by, snart i en an- 
den. At gennemgå alle disse vilde blive for træt- 
tende, da de ligner hverandre i høj grad og sjæl- 
dent frembyder nogen virkelig interesse. Jeg skal 
blot anføre, at det sidste vidnesbyrd, man har, 
findes i en mormonsk avis ^Desert Neivs<(i for d. 
*23de september 1868. Her berettes, at Ahasverus 
fornylig havde besøgt en forpagter O'Grady i Mor- 
monstaten. Som tak for gæstevenlig modtagelse 
havde han foræret sin vært en i svinelæder ind- 
bunden foliant, der indeholdt uddrag af Talmud, 
og tillige — meget praktisk — et skriftligt bevis 
for, at han virkelig var den evige Jøde. 

Der er også flere beretninger om bedragere og 
fantaster, som har udgivet sig for den evige Jøde. 
Iført gamle og pjaltede klæder stod de frem i by- 
erne og på landet og prædikede om Kristi lidelse 
og død, fortalte deres mærkværdige oplevelser 
og forkyndte verdens nære undergang. De havde 
i almindelighed let spil, og trods fængsling og 
forhør, der gjorde bedrageriet åbenbart, vandt 
de tiltro blandt menigmand. 

Yderst komisk er beretningen om en bedrager, 
som optrådte i Holland i 1623. Hans dragt be- 
tegnes nærmest som tyrkisk; han var skaldet, 
havde et langt skæg og holdt i hånden en pil- 
grimsstav, ved hvilken der hang en flaske. 

En dag kom han til Ypern, hvor portvagten på 
flamsk spurgte ham om hans navn og hensigten 
med hans rejse. Da han ikke svarede noget, blev 
det samme spørgsmål stillet til ham på spansk. 
Han svarede så: »Jeg er den evige Jøde^c. 

Soldaten, der hed de Breyne, blev forbavset her- 
over og førte ham strax til dommeren van de Ca- 
steele, der underkastede ham et forhør på spansk, 
og den fremmede fortalte nu den velbekendte be- 
retning om sit møde med Frelseren. løvrigt bad 
han om tilladelse til at måtte gå rundt i byen og 
tigge, som han havde gjort andre steder. Han fik 
tilladelse dertil og indsamlede mange rige gaver. 

Ærkebiskoppen lod ham kalde til sig og ind- 
byde til sit bord, hvor han med stor færdighed 
udtrykte sig på italiensk, latin, spansk, fransk, 
engelsk og flere sprog; kun flamsk forstod han 
ikke, da han aldrig før havde været i Flandern. 

Den følgende dag blev han indbudt af en itali- 
ensk kaptejn, hvis tjener var en gammel soldat. 
Denne fortalte, at den hemmelighedsfulde gæst 
sikkert ikke var nogen anden end en soldat ved 
navn Leopold Delporte. Det var en tidligere be- 
kendt af ham. De havde tjent sammen i Spanien 
i et regiment, som nu lå i Gent. Kaptejnen 
skrev strax til obersten for det angivne regiment 
og udbad sig nærmere oplysning. 

I mellemtiden var den foregivne Jøde trådt i 
forhold til sin værts datter Christine Verschuere, 
hvem han havde givet forskellige gaver og lovet 
ægteskab. Han fortalte hende, at han altid havde 
været gift, og at hans 123de kone var død for tre 
måneder siden. Hans tidligere hustruer havde 
stedse ledsaget ham på hans rejser såvel til lands 
som til vands; de havde altid haft penge og aldrig 
behøvet at være bange for noget. Christine gik 
ind på at gifte sig med ham. 

En dag, da den fremmede var spadseret til en 
nærliggende by, indfandt en ung kone sig i Ypern. 
Hun spurgte efter den evige Jøde, og man viste 

hende hen til det herberge, hvor han boede. Her 
fortalte hun værtinden, at hun var hans retmæs- 
sige hustru, at hun var bleven gift med ham for 
tre måneder siden i Arras. Da han om aftenen 
vendte tilbage, før byportene blev lukket, mod- 
tog hun ham med de ord: »Nu, kære mand, hvor- 
når har du i sinde at komme hjem? Du løb fra 
mig i Saint-Omer, hvor jeg måtte blive tilbage 
uden penge«. 

Den fremmede vilde ikke kendes ved hende, 
hvorfor hun klagede sin nød til dommeren og 
fortalte, at den formentlige evige Jøde hed Pol 
Delporte. 

Dommeren stævnede hende til næste dag at 
møde for rådsherrerne; og imidlertid indløb der 
fra regimentschefen i Gent et brev, som bekræf- 
tede, at den fremmede æventyrer var en deser- 
teret soldat. 

Farcen endte desværre som en tragedie. 

En krigsret trådte sammen ; det konstateredes, 
at den foregivne evige Jøde virkelig hed Pol Del- 
porte, og at han for tre år siden var deserteret fra 
et wallonsk regiment. Han blev dømt til galgen, 
og dommen fuldbyrdedes i hans tidligere regi- 
mentsby. 

En søn, som Christine fødte, fik navnet Leo- 
pold. Han blev senere bekendt under navnet Pol 

Joodts (Jøden), og fra ham nedstammer familien 
Joodts i Ypern. 

Denne beretning vidner både om folks lettro- 
enhed og om vort sagns udbredelse i begyndel- 
sen af det syttende århundrede. 

Fortællingen om Ahasverus havde allerede på 
den tid vundet en vid udbredelse, og dens popu- 
laritet voxede stadig. 

Fortællingen blev kendt både i byerne og på 
landet overalt i Nordeuropa, og man var fuldt 
overbevist om, at Jerusalems Skomager stadig 
vandrede rundt her på jorden. 

I året 1604 mødte to franske adelsmænd ham 
på deres rejse til Henrik den 4des hof i Paris; 
nogle år senere så den retslærde Louvet ham i 
Beauvais, hvor han, omringet af børn, fortalte 
om Frelserens lidelseshistorie. 1613 var han i 
Moskou, 1633 i Hamborg, 1640 mødte to borgere 
fra Bruxelles ham i skoven ved Soignies, 1642 
blev han set i Leipzig o. s. v. o. s. v. Der findes så 
mange meddelelser om hans pludselige tilsyne- 
komst og forsvinden, at han undertiden synes at 
måtte have vist sig samtidigt på to forskellige 
steder. I den anledning skrev en lærd og lettro- 
ende Tysker ved navn Droscher en afhandling, 
hvori han for fuldt alvor søgte at bevise, at der i 
virkeligheden fandtes to evige Jøder, som van- 

drede rundt til minde om Kristi død! Den mær- 
kelige bog hedder »De duobus testibus vivis pas- 
sionis Christi« og udkom 1668. 

Hvor populær vor sagnskikkelse var, og det i 
alle samfundslag, ses også deraf, at hans billede 
allerede i 1616 forhandledes ved markederne i 
Nordfrankrig, og i 1638 brugtes han som halv 
tragisk, halvt komisk balletfigur i et grotesk di- 
vertissement, som opførtes ved en hoffest. En af 
de kupletter, som lægges Ahasverus i munden, 
lyder således: 

Salamalec o Rocaha 
Yatan y a Tihilaca 
Amati lieb its on bogh gros 
Et vonlust est facta voor os. 

Dette mærkelige sprog, der vel nærmest er 
tænkt som tyrkisk eller hebraisk, minder i en 
betænkelig grad om Holbergs spælamdissimo 
renkaalavet. 

Alt dette viser, hvor ivrigt man har studeret 
Paul von Eitzens beretning og hvor stor tiltro 
den fandt. Blandt almuen på landet og i byerne 
vandrede den fra mund til mund og ændredes 
stadig på forskellig måde. Der tilføjedes efterhån- 
den mange nye træk, som yderligere kraftigt 
fremhævede Ahasverus' brøde og straf. 

Jeg skal anføre nogle af de overtroiske menin- 
ger, som i den nyere tid er bleven knyttet til Je- 
rusalems Skomager. 

I Frankrig tror bønderne flere steder (Bretagne, 
Picardie), at han af stormvinden føres fra det ene 
land til det andet, han viser sig derfor kun under 
stærkt uvejr, og når stormen tuder, og regnen 
styrter ned fra himlen, korser de forfærdede bøn- 
der sig og siger: Det er den evige Jøde, der drager 
forbi {c'est le Juif-Errant qui passe). 

I øvrigt understreges meget stærkt i fransk fol- 
ketro det hovedmoment i sagnet, at Jøden er 
udødelig, og der fortælles mærkelige exempler på, 
hvorledes han uskadt går gennem den stærkeste 
kugleregn. Hans usårlighed er meget drastisk 
fremstillet på nedenstående billede, der er hentet 
fra en fransk folkebog. 

Det er dog særlig i Danmark at hans sagnhisto- 
rie har udfoldet sig i frodig væxt. 

I Vestjylland fortæller man, at han bruger hun- 
drede år til at vandre verden rundt; i hans sko 
er der dannet et kors af søm med hoveder på, 
og når man ser det mærke på vejen, ved man, at 
Jerusalems Skomager har vandret der. 

Andre steder tilføjes der, at han har lov til at 
hvile sig en gang om året, den hellige Julenat; thi 
da er der fred på jorden. Finder han så en plov 

ude på den vilde mark, sætter han sig på den. 
Men efter en sådan plov, som han har siddet på, 
voxer kun ukrudt op, intet korn. Derfor må ingen 
plov stå på marken Julenat. 
Alt hvad han rører ved, bliver forbandet som 




han selv, og overalt fører han forbandelsen med 
sig. Nogle fortæller, at han er begyndt at søge ind 
i kirkerne under gudstjenesten; det er dog kun 
af nysgerrighed; thi han tror endnu ikke på, hvad 
dér bliver forkyndt. 

Om hans ydre meddeler en af dem, der har set 
ham, at han formedelst alderdom er svundet så- 
ledes ind, at han ikke er større end en sort høne, 

og at der gror mos på hans klæder og i hans 
hår. 

løvrigt existerer der forskellige mer eller min- 
dre udførlige beretninger om hans besøg rundt 
omkring i vort land. Et par af dem skal her an- 
føres. 

— En mand i Høgild, Sønder-Resen sogn, 
mødte en aften på vejen en gammel mand, hvis 
hat vår mosgroet, og hvis klæder var yderst hul- 
lede og hist og her sammenrimpede med uldgarn. 
På mandens spørgsmål: Hvor har Du hjemme? 
svarede han: Hvor jeg kommer! Det var sikkert 
Jerusalems Skomager. 

— For mange år siden kom han over ved Søn- 
derborg færgested. Han så meget gammel ud, og 
hans klæder var helt overgroede med mos. Da 
man vilde byde ham lidt at vederkvæge sig på, 
svarede han: 

Mine klæder gamle ere, 
over sytten hundred år, 
penge må jeg ikke bære 
af Guds forsyn føde får. 

Vi ser heraf, at Jerusalems Skomager nøje må 
kende den vise, som er skrevet om ham, siden 
han svarer med dens ord. Om denne vise skal 
senere tales. 

— Engang kom en langskægget, gammel mand 
med stav i hånd og pose over ryggen vandrende 
hen over Tranholm mark ned til Hallesø. Da han 
kom til vandet, stansede han ikke og drejede ej- 
heller af tilside, men steg ned i vandet, så at søen 
tilsidst skjulte ham. Dog kom han strax igen van- 
drende op på den anden side ved gården Halle. 
Da man havde set dette, kendte man, at det havde 
været Jerusalems Skomager. 

Jeg skal slutte med at anføre en kortfattet, men 
karakteristisk jysk genfortælling. Den lyder så- 
ledes: 

— Vorherre kom engang og stod til stød ude 
ved et hushjørne; det var en skomager, dér boede, 
og det kunde han ikke lide, så kommer han ud 
og genner ham væk. Så pålægger Vorherre ham, 
at han for eftertiden, så længe verden står, skal 
vandre omkring uden mad og uden leje fra land 
til land. Det sidste en hørte snak om ham, da var 
han på veje nord på, men han kom ikke til Jyl- 
land den gang, det blev ham vel for koldt, da 
vinteren stundede til. 

Man vil have lagt måerke til, at enkelte punkter 
i de overtroiske meninger, som i den nyere tid 
findes knyttet til den evige Jøde, kommer i mod- 
strid med hvad der berettes i den gamle folke- 
bog. Her fortælles der jo, at han aldrig bliver 

47 



FORTIDS SAGN OG SANGE 

mere end hundrede år, og at han forynges, hver- 
gang han har nået denne alder; i følge dansk 
overtro, der intet kender til denne foryngelse, er 
han nu så ældgammel, at han er skrumpet ind 
til omtrent ingenting. 

Sådanne uoverenstemmelser mellem den æl- 
dre og yngre tradition er ret almindelige. Folke- 
bogen lader ham således aldrig eje mere end 
to skilling, men vi har en tysk fortælling fra 
omkring år 1800, der beretter, at han på den tid 
viste sig på markedet i Frankfurt. Her købte han 
en kjortel, som han betalte med en gammel guld- 
mønt fra kejser Tiberius' dage. Da købmanden 
vægrede sig ved at modtage den, svarede Jøden, 
at den var præget i Rom for over 1400 år(!) si- 
den, og at han dengang havde fået den dér. 

Interessen for Jerusalems Skomager er endnu 
ikke død i Danmark. Julius Strandberg, der i en 
lang årrække har forsynet soldater og tjeneste- 
piger med litteratur, snart spøgefulde eller alvor- 
lige viser, snart prosaiske beretninger om alle- 
hånde mærkelige tildragelser, har også blandt 
sine forlagsartikler et lille skrift med følgende 
titel: 

Den gamle Historie om Jerusalems Skomager 
eller Den evige Jøde, der ikke kan dø, men maa 
vandre rastløs om i Landene indtil Verden for- 

gaar til Straf fordi han bortviste Frelseren fra 
sin Dør, da han vilde hvile sig paa Vejen til Gol- 
gatha. Pris: 10 Øre. Kjøbenhavn. — Jul. Strand- 
bergs Forlag og Tryk. Faas i Boghandelen, Hol- 
mensgade Nr. 18. 

Bogen indledes med forskellige historiske og 
opbyggelige betragtninger over Kristi liv og li- 
delse. Derefter fortælles den jødiske skomagers 
uheldsvangre møde med Frelseren. Dennes dom 
lyder: »Jeg vilde standse for at hvile; du nægtede 
det. Fra i dag skal du vandre rastløs om uden 
hvile, uden mål til jorderiges undergang. « 

Beretningen om Jødens vandringer synes nær- 
mest at være fri fantasi. Hvert hundrede år har 
han lov til at hvile sig og beder da om ly i det 
første hus, han kommer forbi. Han modtages al- 
tid med stor gæstfrihed, men forbandelse hviler 
over det hus, hvori han har sovet, som forban- 
delse hviler over hans gaver; sygdom og sorg 
bliver deres lod, som tager imod ham. 

Han kom til en hytte i Bøhmen; og »det sprog 
han talte var ikke bøhmisk, ikke slavisk, og dog 
kunde hyttens beboere forstå dett. Han søgte ly 
hos en skovbetjent i Sydfrankrig og hundrede 
år efter hos en borgherre i Skotland; fortvivlelse 
og rædsel fulgte overalt hans spor. Værst gik 

Bind II. 4 

det dog i Danmark; hertil nåede han 1350, og 
hans følgesvend var den sorte Død. 

Der findes flere tilsvarende folkelige bearbej- 
delser af den evige Jødes historie. De dukker 
frem i forskellige lande til forskellige tider, men 
frembyder i almindelighed ikke nogen større 
interesse. Jeg skal dog ganske kort omtale een 
af dem, nemlig den spanske >Historia del Judfo 
Errante« (Madrid 1819), da forfatteren eller ret- 
tere bearbejderen Luis Fris Ducos på en mær- 
kelig måde har benyttet Ahasverus som talerør 
for sit had mod Spaniens arveQende, Napoleon, 
løvrigt er det en ret tarvelig, på sine steder gan- 
ske tåbelig bog. 

Ducos omtaler i sin indledning de mange be- 
retninger om den evige Jødes tilsynekomst, men 
han tilføjer, at han tror, det hele er en røverhi- 
storie. Da imidlertid den evige Jøde altid har 
kunnet fortælle, om hvad der har tildraget sig i 
verden siden Kristi dage, vil han dog genopfriske 
hans historie og lade ham »rejse til St, Helena for 
at høre af selve Napoleon Bonapartes mund be- 
retningen om de misgerninger, voldshandlinger 
og grusomheder, som samtiden har været vidne 
til, og som mange har været et sørgeligt offer 
for«. Bogen er tilegnet »den heltemodige befolk- 
ning i Madrid, som med rette kan rose sig af at 

have givet hele Europa et exempel ved at være 
den første til at afkaste det trykkende åg« . 

Bogens indhold er i korthed følgende. På Leip- 
ziger-messen 1763 traf fire unge mennesker sam- 
men, en Tysker, en Franskmand, en Englænder 
og en Italiener. De morede sig med at betragte 
de mange forskellige fremmede, som færdedes 
på markedet, og de mærkelige typer, som fand- 
tes imellem dem. I reglen kunde de se, til hvil- 
ken nationalitet eller stand de fleste hørte. Til- 
sidst så de et »menneske, der var klædt omtrent 
som en tarvelig tysk borgermand, men hans an- 
sigt og hele hans ydre var så mærkeligt, at de 
forundret stod stille, og det var dem ikke muligt 
at gætte, hvilken nation han tilhørte. Han gik 
med raske ^kridt^ men så sig stadig om med stor 
opmærksomhed. Han syntes at være omtrent et 
halvt hundrede år gammel. Hans ansigt var ikke 
grimt, men yderst ejendommeligt; han var mid- 
delhøj af væxt og kraftig af legemsbygning, og 
han bar ingen prydelser af nogen art. De fire un- 
ge mænd fortabte sig i formodninger, om hvem 
den sære fremmede kunde være; men det var 
umuligt for dem at gætte det. 

De gik da hen til ham, og tyskeren spurgte ham ^ 
hvad landsmand han var. Han svarede på kor- 
rekt tysk, at han ikke var fra Tyskland. De tre 

andre rettede derefter det samme spørgsmål til 
ham, hver på sit sprog, og han svarede hver af 
dem på hans eget sprog. Tilsidst fortalte han 
dem, hvem han var: Jeg er Jøde, min fødeby er 
Jerusalem. Det er nu 1763(!) år siden, at jeg for- 
lod den for at begive mig på en rejse, som varer 
ved endnu. I har sikkert hørt tale om den evigt 
vandrende Jøde? Jeg hører til Naftalistammen, 
og mit navn er Ahasvero. Jeg er født i året 3992 
efter verdens skabelse o. s. v. 

Han fortalte derpå, hvorledes han engang som 
otteårs dreng så tre konger komme ridende fulgt 
af et glimrende følge med mange slaver og ka- 
meler; at de måtte være konger, så han dels på 
deres kostbare dragter, dels på deres insignier 
og diademer, som ganske lignede dem, kong He- 
rodes bar. De spurgte ham om vejen til Bethle- 
hem, og han førte dem til den lille by, hvor de 
så barnet, som man kaldte Jødernes konge. 

Ahasvero vendte derefter tilbage til Jerusa- 
lem, hvor han fortalte, at han havde set Jødernes 
konge. Dette hørte Herodes; han lod ham strax 
kalde til sig og spurgte ham om, hvad han hav- 
de oplevet på vejen til Bethlehem. Så snart han 
udtalte ordene : Jødernes konge, fér Herodes op 
som rasende, >og således blev jeg den ulykke- 
lige, men uskyldige ophavsmand til det frygtelige 

barnemord i Bethlehem Jeg så Kristi ind- 
tog i Jerusalem nogle dage før hans død. Jeg 
kendte forræderen Judas, og jeg havde det uheld 
at være hans ven. Jeg har set Jesus arbejde som 
tømmermand på det kors, på hvilket han senere 
skulde lide døden.« 

Herefter følger beretningen om hans møde med 
Frelseren på vejen til Golgatha og forbandelsen. 

Cavallieros, mine herrer, sluttede Jøden, såle- 
des lyder min historie; og nu må I afsky og for- 
agte mig. Endnu har jeg dog tilbage at fortælle 
Jer nogle af de mange og mærkelige begivenhe- 
der, som har tildraget sig iverden siden den tid, 
og som sikkert vil interessere Jer. « 

Han begynder da at fortælle de fire unge mænd 
noget af, hvad han har set og oplevet på sine 
hundredårige rejser. — Det former sig til et helt 
lille repetitionskursus i verdenshistorien. — Men 
pludselig standser han, forsvinder fra sine tilhø- 
rere og dukker op nede i det stenede Arabien I 
Her hører han om devoldsomme omvæltninger, 
som i begyndelsen af det nittende århundrede 
rystede Europa, og han beslutter at rejse til Pa- 
ris. Han træffer dér en gammel mand, der sæt- 
ter ham ind i forholdene og belærer ham om, 
at ophavsmanden til alle ulykkerne var >en af- 
skyelig Korsikaner, der hedder Bonaparte«. Nu 

er han, Gud ske lov, gjort uskadelig, og han sid- 
der fangen på St. Helena. 




Billede fra Nancy (1816). 

Jøden rejser da strax til St. Helena, hvor han 
får en samtale med Napoleon, der beredvillig 

meddeler ham alle sine oplevelser. Da han slut- 
tede, sagde Jøden: »Jeg var kommen hertil for 
at søge et menneske, en helt, men jeg har truffet 
et uhyre«, og med disse ord begav han sig atter 
på vandring, og han vandrer endnu. 

Ducos bog, som her er bleven refereret i korte 
træk, er intet originalt arbejde. Den er en ændret 
og udvidet bearbejdelse af et fransk lejligheds- 
skrift, som udkom 18J6 i anledning af hertugen 
af Berry's bryllup, og som havde til formål at 
stille Napoleon i et hæsligt lys og forherlige 
Bourbonnerne. 

IV 

GAMLE GADEVISER 

GADEviSELiTTERATUREN omsætter Samtidige 
begivenheder i vers. Den behandler skibs- 
ulykker og mord, krigsbedrifter og jordskælv, 
og den besynger Ole Kollerød med samme op- 
rigtige deltagelse som en Dreyfus. løvrigt præges 
den gærne af en vis vammel sentimentalitet og 
megen falsk patos ; sproget er uudviklet og rimene 
dårlige. Men bag al denne tarvelighed skimter 
man undertiden en så troskyldig naivitet, at den 
rører i sin kejtede ubehjælpsomhed og virker 
forsonende. 

Gadeviselitteraturen går langt tilbage i tiden. 
I Frankrig florerede den allerede paa renæssance- 
tiden og spillede en ikke ringe rolle under reli- 
gionskrigene og de mange indre politiske stridig- 
heder. Hos os er den fremstået betydelig senere 
og har spillet en langt beskednere rolle. 

Gadevisen vælger kun aktuelt stof; derfor kunde 
Jerusalems Skomager, der jo var meget popu- 
lær i det syttende og attende århundrede, ikke 
undgå sin skæbne. Der blev digtet og sunget 
viser om ham i Frankrig og Belgien, i England 
og Danmark. 

Den danske vise skriver sig rimeligvis fra be- 
gyndelsen af det attende århundrede. Nogen 
nøjagtigere angivelse er ikke mulig, da de ældste 
tryk alle er »prentet i dette åre. Den synes at 
have nydt en ikke ringe yndest og har været 
kendt over hele landet. Pastor Blicher i Randlev 
har i det gamle tidsskrift »Iris«, for året 1796 
meddelt en morsom samtale, som han havde 
med en jysk bondekone om denne vise. Han 
skriver følgende: 

— Jerusalems Skomager kender Alle (her) af 
Renomée og Mange af egen Læsning. — Jøsses I 
Faarl spurgde mig forleden en Kone meget al- 
vorlig — æ han et rele te? Faa Som saje næj, 
aa a sæjer jou. — Jeg forsikrer Jer i al Sandhed, 
at det er bar pure Digt. — Aal de kad a slet et 
trou. A hå kund en udenad sien a var en beth jæn : 
En Skomager har jeg været 

Boet i Jerusalem; 
Christus haver jeg vanæret. 

Var en Gudsbespotter slem. — 

— Hold, holdl jeg hører nok, I kan den. 
Rasmus Nyerup, jder anfører denne udtalelse 

i sin bog om den danske almues morskabslæs- 
ning, tilføjer: 

— Det var skade, at hr. Blicher bad konen 
holde inde; thi ellers havde vi nu kunnet læse 
det hele poem; men på den anden side kan man 
med føje påstå, at derved er intet stort tabt, da 
det første vers noksom antyder nyhed, flovhed 
og usselhed. 

•Denne tilføjelse er fra 1816. Et par år senere 
kom R. Nyerup i besiddelse af den vise, han for- 
dømte saa hårdt, og han udgav den i første bind 
af sine »Danske Viser« (1821). 

Visen er senere bleven optrykt adskillige gange 
og har bevaret sin yndest lige til vore dage. I 
1880 sendte en jysk læge mig et aftryk, som han 
havde fundet hos en bonde. Det var opklæbet 
på karduspapir og havde været ophængt på væg- 
gen. I midten findes et romantisk udseende bil- 
lede af den evige Jøde. Han holder det kristus- 
lignende hoved bøjet og synes at kæmpe sig frem 
mod storm og uvejr. Hans lange, sorte hår stritter 
bagud. Hans kappe flagrer vildt; hans ben er 
nøgne. Omkring dette billede er visens text an- 
bragt som ramme. Lægen, der sendte mig dette 
morsomme tryk, tilføjede, at børnene i huset 

kunde visen udenad. Jeg meddeler den her i 
ordret aftryk: 




Jerusalems Skomager efter en svensk 
tegning. 

En sandfærdig Beretning om Jerusalems Sko- 
mager, Hasverus kaldet, som nu over atten hun- 
drede Aar har vandret af et Land i et andet, og 

efter Beretningen skal være seet i Sverrig og med 
det første er forventendes til vore Lande. 

See herhid, o Christen Øie, Bøi dit Øre og hør 
til, Mærk og agt for Alting nøie, Hvad jeg dig for- 
tælle vil, Jeg vil intet gaa forbi, Men for dig be- 
kende fri, Alt mit Levnetsløb og Maade; Bed Gud 
om hans Aand og Naade. 

En Skomager har jeg været, Boed' i Jerusalem, 
Christus haver jeg vanæret, Var ret en Bespotter 
slem; Jeg ei Medynk spørge lod Over det uskyl- 
dig Blod; Derfor maa jeg nu omvandre. Mig til 
Straf, til Speil for andre. 

Da vor Christus, Frelser kjere. Var fordømt til 
Korsets Træ, Og af Staden maatte bære Korset 
sit, hvad monne ske? Frelseren blev træt og mat, 
Somvarrundenom besat Med de skarpe Dødens 
Pile; Ved mit Huus han vilde hvile. 

Jeg stod med et Barn paa Arme, Som umyndig 
var og spæd, Raabte høit, ja ret af Harme: Bort 
med den Misdæder leedl Pak dig" fra mit Huses 
Dør, Hen at lide som dig bør. Du har været en 
Forfører Og blandt Folket en Oprører. 

Ingen Medynk var at finde. Han utrøstet maatte 
gaa; Ja mit ganske Huusgesinde Raabte: Hen til 
Golgatha, Pak dig hastig med en Fart, At vi der 
paa Jødisk Art, Dig paa Korset kan vanære, Som 
du paa din Ryg maa bære. 

Christus derpaa sigomvendte,Sagde : du o Jøde- 
mand, Du skal indtil Verdens Ende Vandre om i 
alle Land; Ja, indtil den sidste Dag Skal du van- 
dre med stor Plag', Uden Hvile,'uden Leie, Gjen- 
nem mange vildsom Veie. 

Jeg mig derpaa straks forføied' Hen til Golgatha 
med Hast, Og saae der, hvad Christus døied'. Før- 
end at hans Hjerte brast. Jeg mig for mit Bryst 
maa slaae: Lad mig, Gud din Naade faae! Jeg er 
Vidne til alt dette, Aldrig skal jeg det forgjette. 

Derfra strax jeg monne gange Uden Penge, 
uden Mad, Og min Vandring saa anfange. Gud 
veed jeg var lidet glad. Jeg ei maatte komme 
hjem Til min Stad Jerusalem, Med mit Folk der 
Afskeed tage, Eyal det var at beklage. 

Jeg har siden maattet vandre Af et i et andet 
Land; Jeg har ogsaa, frem for Andre, Fundet 
Herrens kraftig' Haand; Mangengang i Mulm og 
Mørke, Udi vildnest' Skov ogØrk, Iblandt grum- 
me Dyr og Løver, Hvoriblandt jeg ofte svæver. 

JegharværetiBritanien, Ja, i Polen, Russers 
Land, Udi Frankrig og Hispanien, Ja, i Preus- 
sen, Grækenland, Udi Tydskland og Stettin, Kra- 
cov, Dantzig og i Wien, Ja, i Rostok, Wismar, 
Hamborg, I Chaldæa og i Strasborg. 

Udi andre Stæder, Lande, Som jeg ei opregne 
kan. Har jeg været; hver maa sande. At min' 

Sandser, Hu, Forstand I saamange hundred' Aar 
Svækkes og nu stille staaer, Jeg maa og i Dan- 
mark vandre; Gud mit Løb engang forandre. 

Jeg har udi Norges Rige Maattet taale Frost og 
Kuld, Over høie Bjerge stige, Angest, bange, sor- 
rigfuld. Sverrigs Rige jeg ogsaa Dette Aar beskue 
maa; I Stokholm, Hovedstaden Er jeg seet af 
fleer paa Gaden. 

Mine Klæder gamle ere. Over atten hundred' 
Aar, Penge maa jeg ikke bære; Af Guds Forsyn 
Alt jeg faaer, Jeg fbrnøiet er i Gud, Han min Synd 
vil slette ud, Og mig til sin Himmel tage. Efter 
disse Jammerdage. 

Denne vise er en »poetiske omskrivning af ho- 
vedmomenterne i den gamle folkebogs beretning. 
Den er et mærkeligt vidnesbyrd om, hvor popu- 
lær Jerusalems Skomager har været iblandt os, 
om den store interesse, hvormed almuen omfat- 
tede den nyopdukkede sagnfigur. Men nogen lit- 
terær betydning har den ikke, og dens æstetiske 
værdi er det bedst ikke at tale om. Den er kun at 
betragte som et kuriosum. 

I Frankrig er forholdene anderledes. Her har 
vi flere viser, og af disse er den yngste ikke uden 
litterær værdi. Den skriver sig rimeligvis fra den 
sidste halvdel af det attende århundrede og blev 

hurtig en af de mest populære viser i Frankrig; 
den var længe kendt og yndet i alle samfundslag; 
i vore dage høres den vistnok kun på markeder 
og ved andre folkeforlystelser. 

»La complainte du Juif Errantt besynger hans 
optræden i Bruxelles omkring 1774. Den begyn- 
der med de ofte citerede linier: 

Est'il rien sur la terre 

Qui soit plus surprenant 

Que la grande misere 

Du pauvre Juif-Errantl 
To borgere fra byen møder paa landevejen en 
mærkeligt udseende mand; han bærer et langt 
skæg, en fremmedartet dragt og et stort for- 
klæde. Af nysgærrighed tiltaler de ham ; de beder 
ham stanse og drikke et krus øl med dem i en kro. 
Han afslaar det i høflige ord, idet han siger, at 
han aldrig maa stanse og aldrig sætte sig ned: 

Messieurs, je vous proteste 
Quefai bien du malheur, 
Jamaisje ne m'arréte 
Ni ici, ni ailleurs; 
Par beau ou mauvois temps, 
Je marche incessamment. 

De udspørger ham da om hans navn og alder, 
idet de bemærker, at han ser ud til at være mindst 

hundrede år. Han svarer sagtmodig, at han snart 
er atten hundrede år gammel, at han hedder Isaac 
Laquedem, og at han nu for femte gang vandrer 
jorden rundt: 

Oui, c'est moi, mes enfants, 
Qui suis le Juif enant 

Han fortæller derefter om sit omflakkende liv. 
»Mange farer har jeg udstået, men døden går af 
vejen for mig. Jeg ejer hverken gods eller guld, 
min hele formue er fem sous«. 

Disse fem sous er blevet benyttet i en parodi 
fra 1805 på den gamle complainte, hvor det hed- 
der: 

Je donnerais tout mon quibus 

pour monter dans un omnibus; 

mais cinq sous ne suffisent plus: 

c'esi six que réclame 

un cocher sans åmel 

De to borgere lytter opmærksomt; de havde al- 
tid troet, at det kun var en fabel, hvad man for- 
talte om den evige Jøde, nu hører de, at det er 
sandhed, og de beder ham fortælle dem noget 
om den brøde, der medførte så hård en straf: 

Vous étiez done coupable 
De quelque grand péché, 

Bind II. 5 

Pour que Dieu tout aimable 
Vous eM tant affligél 

Han efterkommer strax opfordringen, fortæller 
om sin hårdhed mod Kristus og dennes strænge 
ord: 

Tu marcheras toi-méme 

Pendant plus de mille ans; 

Le dernier jugement 

Finira ton tourment 

Derefter tager han afsked med borgerne, takker 
dem for deres høflighed og skynder sig bort. 

Ved siden af denne co/np/amfe, der, som alt sagt, 
har været kendt og sunget i den største del af 
Frankrig, særlig dog i de nordlige provinser, må 
også anføres en bretonsk vise. Den evige Jøde er 
vel kendt i Bretagne, hvor hans skæbne omfattes 
med levende interesse. Hans billede finder man 
ophængt på væggene i bøndernes huse ved siden 
af katolske helgenbilleder, og en lang og mær- 
kelig vise (guerz) er skrevet om hans æventyrlige 
omflakken. 

Da visen omfatter 180 vers, bliver der ikke 
plads til at analysere den her; kun skal jeg gøre 
opmærksom på den ejendommelighed, at Jøden 
ikke besynges under navnet Ahasverus, der synes 
fuldstændig ukendt i Bretagne, men under nav- 

net Boudedeo^ der utvivlsomt er det samme som 
det italienske Buttadeo. 

Den engelske ballade om The Wandering Jew 
stammer rimeligvis fra begyndelsen af det at- 
tende århundrede. Den blev udgivet af Percy i 
anden del af hans »Reliques« (1765) efter et gam- 
melt flyveblad trykt med gothiske bogstaver, 
men frembyder iøvrigt ingen videre interesse; 
ligesom den danske vise er den i alt væsentligt 
en omskrivning i bunden stil af enkelte steder 
i den gamle folkebog. 




5* 

SAGN OM BUTTADEO 

IVestevropa dukker den evige vandrer frem 
under navnet Kartafilus i det 13de århun- 
drede. Fortællingen om ham synes dog ikke at 
have været meget kendt i middelalderen; først 
efter renæssancen vinder den udbredelse gen- 
nem Paul von Eitzens beretning, hvor Kartafilus 
omdøbes til Ahasverus, der hurtig bliver en af 
de mest populære sagnskikkelser i Nordevropa. 

Hvad de sydevropæiske lande angår, har det 
længe været en almindelig antagelse, at den evige 
Jøde var ganske ukendt der. Dette er imidlertid 
en vildfarelse. Nyere undersøgelser, især af Ales- 
sandro d' Ancona og S. Morpurgo, har godtgjort, 
at kendskabet til ham var meget udbredt, særlig 
i Italien. 

I forskellige gamle italienske texter omtales 
gentagne gange en person ved navn Giovanni 
Buttadeo. Han anføres i ordsproglignende ven- 

dinger som exempel på et menneske, der har 
nået en overordentlig høj alder. 

Digteren Cecco Angiolieri, der af en eller anden 
ikke fuldt opklaret grund var opfyldt af en bræn- 
dende forbitrelse mod sin fader, skriver i en af 
sine sonetter: »Det voldsomme og forfærdelige 
had, jeg med rette nærer til min fader, vil lade 
ham leve længere end Buttadeo.« 

Den italienskfødte retslærde og moralist Phi- 
lippe de Novare, der skrev på fransk, bemærker 
omkring 1250, at skulde han kunne tilende- 
bringe det litterære arbejde, han havde påbe- 
gyndt, måtte han leve længere end selve Jehan 
Boutedieu. Dette er det ældste vidnesbyrd, vi har 
om denne sagnskikkelse. 

Navnet Buttadeo synes let at analysere. Det 
må være en sammensætning af butta, bydeform 
af bultare, og Deo; det betyder altså »slå gud« 
eller »den som slår (puifer til) gud« og er så- 
ledes en meget malende benævnelse. 

At man i middelalderen forstod ordet på denne 
måde fremgår med sikkerhed af et sted hos 
Dantes samtidige, den berømte astrolog Guido 
Bonatti (smig. Inferno XX 118 tf.). Han skriver i 
anledning af en mand, som han havde truffet år 
1223, og som påstod at have levet på Karl den 
Stores tid : 

»Det fortaltes dengang, at der fandtes et andet 
menneske, som havde levet på Kristi tid og 
kaldtes Johannes Buttadeus, fordi han havde 
skubbet til Herren, da han førtes til Golgatha. 
Og Herren sagde da til ham: Du skal vente på 
mig til jeg kommer . . . Denne Johannes kom 
igennem Forli på vejen til Santiago i året 1267 
efter Kristus. « 

Fra de følgende århundreder har vi flere be- 
retninger om, at denne Giovanni Buttadeo har 
vist sig snart et, snart et andet sted i Italien. 
Meget morsomt fortæller den sienesiske historie- 
skriver Sigismondo Tizio, at han i året 1400 be- 
søgte Siena, og da han her så det billede, som 
Andrea Vanni lige havde malet af Kristus med 
korset, erklærede han, at han aldrig havde set 
et billede af Frelseren, der lignede bedre. 

Endnu i vore dage vandrer Giovanni Buttadeo 
rundt i Italien; det er særlig i omegnen af Ve- 
nezia, at han viser sig. Også i Alpeegnene er 
han godt kendt. Her varsler uvejr og storm om 
hans tilsynekomst; i andre egne kommer han 
ganske stille og frygtsom som en fattig forkom- 
men tigger. 

Hos Giuseppe Pitré læses følgende: 

Folkene i landsbyen Salaparuta ved meget at 
fortælle om Buttadeo. Den yngste datter af en 

bonde, Antonino Cascio, har berettet følgende, 
om hvorledes hendes fader mødte ham udenfor 
byen: 




Fransk billede fra Épinal. 

»Det var engang ved vintertid; min fader var 
ude i Scalone og var gået ind i en butik for at 
varme sig. Så kom der en mand ind, der ikke 

var bondeklædt. På hans buxer var der gule, 
røde og sorte striber ligesom på hans hat. Min 
fader blev bange for ham. Hvem kunde den 
mand vel være? — Bliv ikke forskrækket, sagde 
den fremmede. Jeg hedder Buttadeo. Min fader 
kendte navnetog bad den fremmede om at sidde 
ned og fortælle sin historie. Men Buttadeo kan 
ikke sidde rolig ned, da Gud har dømt ham til 
at vandre uafladelig, og mens han fortæller, går 
han rastløs frem og tilbage. Ved afskeden gav 
han min fader en from mindegave, fem bønner 
til Kristi guddommelige højre hånd og en til 
den venstre. 

I Buttadeo har vi en ny type for vor sagnfigur. 

Han minder mest om Kartafilus. Han er som 
denne en stille og from mand. Han fører tilnav- 
net Guds tjener {seruo di Dio) og er øjensynlig 
en ivrig katolik. 

Med Kartafilus har han også det fælles, at han 
næppe er Jøde. Såvidt mig bekendt findes der 
ikke i de gamle texter nogen som helst antydning 
af hvilken nationalitet, han tilhører. 

Spørger man om, hvorfra han stammer, er det 
umuligt at give noget sikkert svar på dette 
spørgsmål. Vi ved kun, at fortællingen om ham 
var kendt i Italien i det 1 3de århundrede, men 
længere tilbage kan vi ikke nå med sikkerhed. 

Det er dog værd at lægge mærke til, at den før- 
ste hentydning til Giovanni Buttadeo findes hos 
Philippe de Novare, som i en lang række af år 
boede i Orienten, (hans virksomhed var særlig 
knyttet til Cypern). Man kommer derved ganske 
uvilkårligt til at opstille den formodning, at for- 
tællingen om ham er kommen til Italien øst fra, 
at den stammer fra Palæstina, og at det er kors- 
farere og andre, der har bragt den til Evropa. 

Som en støtte for denne formodning skal an- 
føres nogle linier af en endnu uudgivet vejleder 
og fører for pilgrimme i det Hellige land {liber 
terre sande Jerusalem). I manuskriptet gives en 
skildring af forskellige hellige steder og bygnin- 
ger i Jerusalem, særlig gennemgås hele via dolo- 
ris og de minder, som knytter sig til den. Efter 
at Simon af Kyrene er omtalt, nævnes Judas' hus, 
og derefter fortsættes: længere borte findes et 
andet sted, som folket kalder . . . (navnet mang- 
ler), det var dér, hvor Johannes Buttadeus skub- 
bede til Kristus, da han bundet gik i døden, og 
hånende sagde til ham: gå videre, gå og dø. Kri- 
stus svarede ham: jeg går videre for at dø, men 
du skal ikke dø før på Dommens dag. 

Af dette sted synes det at fremgå, at sagnet om 
Buttadeo også var kendt i Jerusalem, og dér var 
bestemt lokaliseret. Manuskriptet, hvori noten 

findes, stammer fra det 14de århundrede; vi står 
altså her overfor et vidnesbyrd, der er omtrent 
hundrede år yngre end Guido Bonatti's. Denne 
omstændighed behøver dog ikke at være af 
nogensomhelst betydning med hensyn til be- 
stemmelsen af det virkelige tidsforhold imellem 
de to fortællinger. Der er jo ikke megen sand- 
synlighed for, at sagnet skulde være vandret fra 
Italien til Palæstina; det modsatte er langt sand- 
synligere. 

Til slutning skal jeg anføre et ejendommeligt 
sagn om Buttadeo, som i vore dage fortælles i 
Siena. Der tror man, at han lever dybt under 
jorden, og lytter man til, kan man høre lyden af 
spadestik; han er nemlig altid optaget af at grave, 
og for hver dag graver han sig dybere og dybere 
ned i jorden; den dag han kommer igennem 
jordskorpen vil han styrte ned i Helvede. 

Denne Buttadeo har kun navnet tilfælles med 
ham, vi har behandlet i det foregående. Det sie- 
nesiske sagn har i virkeligheden intet at gøre 
med den evige Jøde, det er kun en omformning 
af legenden om Malcus, som senere skal be- 
handles. 

VI 

EN ITALIENSK 
ÆVENTYRER 

VI har i den ældre italienske litteratur et yderst 
mærkeligt dokument, der viser, at troen på 
Buttadeo's existens var almindelig i det femtende 
århundrede, i alt fald i enkelte egne af Nord- 
italien. Her vandrede en æventyrer rundt og 
spillede med stor kunst rollen som Giovanni 
Buttadeo. Han trådte i nærmere forbindelse med 
en mand ved navn Antonio di Francesco d' Andrea, 
i hvis hus han gentagne gange opholdt sig, oghvor 
han blev behandlet med den største ærbødighed. 

Denne mand har skrevet en udførlig beretning 
om sin gæsteven, om hvis autencitet han ikke 
nærede den ringeste tvivl. 

Beretningen indeholder mange mærkelige en- 
keltheder, og den giver et interessant indblik i 
italiensk liv i den første tredjedel af det femtende 

århundrede. Jeg gengiver den derfor her i en 
nogle steder lidt forkortet oversættelse. 

— Tilære for og forherligelse af den almægtige, 
treenige Gud, Fader, Søn og Hellig Ånd, og Marie, 
den altid jomfruelige og hele det himmelske hof 
i Paradiset vil jeg arme synder, eller rettere, jeg 
grove, forhærdede og vanartede synder her i 
denne bog berette om en af de vidunderligste 
begivenheder, som måske aldrig nogensinde no- 
gen af dem, der nu lever, har hørt eller set mage 
til. Og det er med stor frygt og bæven, at jeg 
har grebet pennen for at skrive og berette om 
disse ting, der er så sælsomme, at folk knap vil 
fæste lid til dem. Men jeg er frimodig, og jeg på- 
kalder Gud og hans Hellige som mine sande 
vidner, og ydermere nogle, som endnu lever, som 
har set noget af det, jeg vil fortælle. Og deres 
navne skal blive nævnede efterhånden som der 
bliver anledning til at nævne dem. 

Jeg har hørt fortælle, hvorledes en mand, der 
kaldes Giovanni Votaddio eller Giovanni, Guds 
tjener, (seryo di Dio)i årene mellem 1310 og 1320 
kom til disse egne af Italien, som han gennem- 
rejste; og mange gamle folk, med hvem jeg har 
talt, sagde, at de havde set ham og talt med ham. 
Blandt disse var der også en gammel troværdig 
mand, der altid havde ført et fromt liv, Bartolo 

di Jacopo fra Faena i nærheden af Firenzuola; 
han fortalte, hvorledes den omtalte Giovanni, 
Guds tjener, havde hvilet sig i hans hus i Borgo a 
San Lorenzo; og han fortalte ham mange hem- 
melige ting om sit liv, som, foruden ham, kun 
Gud kunde vide; og der var mange andre gamle, 
som fortalte, at de havde set ham, og som vidste 
at berette mange vidunderlige ting om ham. 
Siden den tid har ingen hørt eller set noget til 
ham her på disse egne. 

Og således vandrer han hele jorden rundt, og 
jeg finder, at det varer omtrent hundrede år, 
inden han atter vender tilbage til det samme 
sted; herom skal jeg senere fortælle i denne 
bog. 

Nu har jeg at berette om Giano di Duccio di 
Sergialdo, der hørte hjemme i Bologna. Nogle 
af hans Qender havde truet ham med at sulte 
ham ud, så han skulde blive nødt til al spise 
sine egne børn; da denne trusel gjorde ham 
bange, tog han ophold i Borgo a San Lorenzo. 
Efter et års forløb mente han at kunne vende 
tilbage til Bologna uden fare. Ved juletid 1411 
rejste han fra Borgo sammen med min kødelige 
broder Andrea di Francesco d'Andrea. På An- 
drea's hest var anbragt to kurve, og heri lå Gia- 
nos to sønner, Duccio, der var tolv år gammel, 

og Giovanni, der var otte år. Bagefter red Giano 
på en stor hest. Da de var kommet op i bjær- 
gene, hvor der lå høj sne, opstod der et hæftigt 
uvejr med storm og snefygning. Sneen klumpede 
sig fast under hestenes hove; de kunde dårligt 
gå og faldt flere gange. Børnene var derved i stor 
fare, og det var kun efter megen besvær, at de 
nåede frem til Rifredi. Medens de udhvilede sig 
her, kom nævnte Giovanni Vottadio forbi i rask 
gang. Andrea råbte ham an og sagde: 

— Broder, for Guds skyld, slå følge med os og 
hjælp os, at ikke børnene skal omkomme. 

Han var klædt som en pinzochero (lægmand) 
af den hellige Franciscus' tertiarieorden; dog bar 
han ingen kappe og havde kun én sko. Han ind- 
villigede gærne og gik med dem; medens han 
med sine hænder støttede kurvene, førte Andrea 
hesten ved tøjlen, og bagefter kom Giano på sin 
hest. Og undervejs, faren var endnu stor, vendte 
nævnte Giovanni, Guds tjener, sig til Giano og 
sagde: 

— Ønsker du jeg skal frelse disse børn? Giano 
svarede: Ved Gud! det ønsker jeg! 

Giovanni spurgte: Hvorlangt kan vi nå iaften? 
Giano svarede: Til Scharichalatino. 

Giovanni sagde: Så afsted i Guds navn! Og han 
tog de to børn, løftede dem op og satte en på 

hver skulder og sagde til dem: Hold jer godt fast 
i mit hår. 




Fransk billede fra Metz. 



Han havde slået hætten ned, og derefter begav 
han sig på vej ; og da skoen generede ham, kastede 

han den bort; han gik rask til, så de snart tabte 
ham af syne, og de så ham ikke længere. 

Han nåede til et herberge, hvor værten hed Cha- 
pechio; her satte han børnene ved ildstedet, og 
efterat de alle tre var kommen til kræfter, lod han 
et par gode kapuner slagte og sætte på spid. Lidt 
efterkom Giano, der sikkert troede, at han havde 
mistet sine børn, og han blev meget glad. En god 
stund efter kom Andrea. 

Da aftensmaden var færdig, gik de til bords og 
spiste. Derefter satte de sig omkring ilden, ristede 
kastanier og begyndte at passiare hyggeligt og 
muntert. 

Giano henvendte sig til værten og spurgte ham : 
Hvordan går det dig? Værten svarede : Så la, la. 
Jeg har disse to store pigebørn (han havde to 
voxne døtre), og jeg kan ikke få en mand til dem, 
da jeg ikke kan skaffe dem en ordentlig medgift. 

Heraf lo Giovanni, Guds tjener, og Giano 
spurgte: Hvad ler du af? — Jeg ler, fordi han 
siger usandhed. Sagen er, at mellem Bologna og 
Firenze findes der intet herberg, som er bedre 
besøgt og har mere at bestille end dette, og så 
siger han, at han gør dårlige forretninger, og at 
han ikke kan skaffe sine døtre en ordentlig med- 
gift. Men jeg kan forsikre, at han her i dette hus 
har indemuret 240 gulddukater i et hul i væggen, 

så han kan godt udstyre sine døtre, og det er kun 
af vrangvilje og gærrighed, at han ikke gør det. 
Og det vil han komme til at fortryde 1 

Værten Capechio svarede: Jeg tror, jeg har 
fået gøglere og troldmænd i huset. 

Herom blev der vexlet mange ord, både for og 
imod, og omsider gik de til ro. 

Da Giano var kommet i seng med børnene, og 
medens Giovanni endnu var oppe (han sov aldrig 
i nogen seng), sagde han til ham: Er det sandt, 
hvad du sagde, at han har indemuret sine penge? 

Giovanni svarede: De findes ganske nær ved dit 
hoved, og hvis du vil se dem, skal jeg vise dig 
dem. Giano sagde, at han troede ham uden at se 
dem. 

Da natten var forløben, og de skulde til at bryde 
op, tog Capechio nævnte Giovanni ved hånden, 
trak ham tilside og sagde: Giv mig et godt råd 
med hensyn til hvad jeg skal gøre. 

Han svarede ham: Du skal gifte dine to døtre 
bort, ellers kommer de på afveje. Det lovede han, 
og han gjorde det også. 

Og alt dette har jeg fortalt, forat I skal vide, at 
han kender selv de hemmeligste ting. Og nu skal 
vi fortælle om endnu mærkeligere begivenheder. 

På vejen fra Scharichalasino fortalte Giano Gio- 
vanni grunden til, at han havde bragt børnene 

til Borgo; nu vendte han tilbage med dem til Bo- 
logna, da han troede, at al fare var forbi. 

Da Giovanni belærte ham om, at det langtfra 
var tilfældet, udbrød han : 

— Ve mig ulykkelige 1 hvad skal jeg gøre, det 
er ude med migl og han vilde vende tilbage til 
Borgo. 

Men Giovanni sagde: Hvis du vil gøre, hvad jeg 
siger dig, vil du og dine være sikrede mod enhver 
fare, og alle dine Qender skal blive dine gode 
venner .... 

Lørdag aften kom de til Bologna, og Giovanni 
blev hos Giano til mandag morgen .... Han gav 
ham en skreven amulet (6ne£;e) og sagde: Sålænge 
du bærer denne, vil du aldrig få sorg og bekym- 
ring i dit hus, hvis du ikke selv forskaffer dig 
det. 

Så rejste han, og førnævnte Andrea fulgte ham 
til byens port og tilbød at købe ham et par sko, 
men han afslog tilbudet. Så fik Andrea ham til 
at love med hånd og mund, at hvis han nogen- 
sinde kom til Toscana igen, skulde han besøge 
ham i hans hjem i Borgo eller i Firenze. Derefter 
drog han bort. Hvad Giovanni havde spået om 
forholdene i Bologna, gik i opfyldelse, inden ti 
dage var gået . . . 

Giovanni kom til Vicenza, hvor han blev ført 

til byens høvedsmand, der antog ham for en spion. 
Han blev afklædt, bundet og pint; men da bød- 
lerne vilde hejse ham op i trissen, kunde de ikke 
løfte ham fra jorden; selve høvedsmanden tog da 
fat med, men de kunde ikke rokke ham, og til- 
sidst sprang rebet. Høvedsmanden, der ikke 
kendte Guds bestemmelse, og som var meget 
nidkær, lod hente et nyt, tykt og stærkt reb, og 
dog kunde de ikke få ham hejset op. Oh, du almæg- 
tige og sande Gud, hvor stor er ikke din kærlig- 
hed til dem, du elsker. Dette reb, der vilde have 
kunnet vsdte et tårn, sprang i stykker, ganske 
som det havde været råddent. 

Høvedsmanden gik da i sig selv ved at se dette 
store mirakel; han lod ham løsgive og tilbage- 
leverede ham hans klæder, hvorefter han førtes 
udenfor byen. Giovanni drog da videre .... 

Efter nogen tids omflakken vendte han tilbage 
til Borgo a San Lorenzo. Her flokkedes befolk- 
ningen om ham, og mange begyndte at udspørge 
ham, snart om en ting, snart om en anden. 

Hvormange år skal jeg leve endnu? 

Vil der times mig noget lykkeligt? 

Skal jeg få børn? 

Og med ringe ærbødighed spurgte de ham om 
disse og andre tåbeligheder. Men han vendte sig 
om til byens podestå og sagde: Hvis disse folk 

83 



FORTIDS SAGN OG SANGE 

vidste, hvad jeg ved, vilde de alle bedrøves, 
mange vilde endog græde bitre tårer, ti der er 
én her tilstede, som vil blive hængt på dette 
sted, før du fratræder dit embede. Og det skal 
visselig ske. 

Der gik ikke en måned, før en knøs ved navn 
Ercole, der var anset for at være den braveste 
fyr, som tænkes kunde, blev hængt på selve det 
sted, således som Giovanni, Guds tjener, havde 
sagt. 

Fra Borgo kom han til Firenze og tog ophold 
i mit ringe hus. Her kom alle for at se ham, 
blandt andre Messer Lionardo d'Arezzo, byråds- 
skriveren. Han talte med ham i omtrent tre timer. 
Og mange af byens borgere spurgte ham, hvad 
han mente om denne mand. Han svarede: 

— Enten er han en Guds engel eller en djævel. 
Han ejer alverdens visdom; han kender alle 
sprog og alle de sjældneste ord, der bruges i 
vore provinser. Mere sagde han ikke. 

Næste morgen forlod Giovanni Firenze .... 

I Maj måned 1412 vendte Giovanni tilbage til 
Firenze og tog påny ophold i mit hus. Byens 
borgere strømmede til for at se ham, både Peruzzi 
og Ricasoli og Busini og Morelli og Alberti, na- 
boer og fjæmtboende. Så mange kom der, at jeg 
var bange for, at gulvet i min stue skulde gå i 

stykker, da mit hus var gammelt og brøstfældigt. 
Jeg lagde ikke skjul på min frygt og tilføjede, at 
han om aftenen vilde tage ophold et andet sted. 
De ventede derfor tålmodigt udenfor i håb om 
at få ham at se, når han forlod mit hus. Så mange 
samledes efterhånden, at hele Albertipladsen og 
de tilstødende gader var fyldte til trængsel. Et 
par timer efter solnedgang kom en skare udsendt 
af byrådet for at hente ham ; der var hovedan- 
føreren Ricciardo, Maso del Fante og fire dra- 
banter. Vi fulgte ham ud af huset, min broder 
Bartolomeo og jeg, med mange fakler; det var 
med stort besvær, vi kom igennem den tætpak- 
kede mængde, og dog var der ingen, der så os. 

Oh, sande Gud, hvor vidunderlige er ikke dine 
gærningerl 

Om morgenen vilde byrådet se ham, og han 
blev ført til rådhuset, hvor han blev udspurgt 
og gav oplysning om mange ting. Derefter tog 
han afsked og begav sig videre til Apulien og 
Sicilien. 

Mange af byens borgere bebrejdede mig i hæf- 
tige ord, at jeg havde ladet dem stå og vente for- 
gæves på torvet til over midnat; men jeg sagde 
til min undskyldning, at vi flere timer iforvejen 
var gået ud og havde passeret gennem mængden. 
De vilde dog ikke på nogen måde tro det, før- 

end de havde fået vished om, at jeg talte sand- 
hed. Og da de havde forhørt sig hos byrådets 
drabanter, var der ingen ende på deres forbav- 
selse over vor usynlige bortgang .... Giovanni 
Moregli, der sad og passiarede hjemme hos mig 
sammen med nogle andre om denne Giovanni, 
Guds tjener, ytrede: Jeg kunde nok have lyst til 
at være et sted, hvor jeg havde den øverste magt, 
så skulde jeg nok få undersøgt, om han virkelig 
således kunde forsvinde gennem luften. 

Det følgende år blev han virkelig byskriver i 
Umgello, og til denne by kom i Oktober måned 
Giovanni, Guds tjener. Moregli lod ham da inde- 
spærre i et rum, som ligger under tårnet i klip- 
pen, og hvor han havde en god seng (skønt han 
aldrig sov i nogen seng). I væggen findes to små 
vinduer forsynet med meget tykke jærnstænger, 
der sidder så tæt ved hinanden, at end ikke en 
rotte kan slippe igennem. Døren, som førte der- 
ind, var lav og bestod af tykke bjælker med jærn- 
beslag; den lukkedes med en stor nøgle, som by- 
skriveren forlangte afleveret til sig. 

Den følgende morgen, da byskriveren lod døren 
åbne, var Giovanni forsvunden. 

Således blev Moregli ydmyget, og han fik ham 
aldrig mere at se. Men nogen tid efter fødte hans 
hustru, der hidtil havde været ufrugtbar, ham 

86 



EN ITALIENSK ÆVENTYRER 

en søn, således som Giovanni havde forud- 
sagt . . • . 

Giovanni vendte flere gange tilbage til Firenze, 
hvor de samme scener stadig gentog sig. Han var 
genstand for megen opmærksomhed fra borger- 
nes side og forbavsede dem ved sit kendskab til 
mange skjulte ting og ved sine forskellige spå- 
domme, der altid gik i opfyldelse. 

Antonio fortæller, at han en gang vaskede hans 
hoved, fra hvilket der udgik en sød duft. 

— Da jeg havde tørret hans hoved, spurgte jeg 
ham, om han vilde besvare et spørgsmål, jeg 
vilde gøre ham. Han svarede: Spørg. Jeg sagde: 
Sig mig, om I virkelig er Giovanni Botadio. Han 
svarede, at vi havde forvansket navnet. Det lyder 
Giovanni Batté-Iddio, d. v. s. Giovanni slog Gud. 
Da Jesus gik op ad bjærget, hvor han blev kors- 
fæstet, og hans moder og andre fromme kvinder 
fulgte bagefter grædende og klagende, vendte 
han sig for at tale til dem og stansede et øjeblik; 
derfor puffede denne Giovanni ham i ryggen og 
sagde: Gå videre, hurtigt! Men Jesus vendte sig 
om mod ham og sagde: Du skal gå så længe, at 
du skal komme til at vente på mig. Denne er den 
Giovanni, som I mener. 

Jeg svarede: Er I virkelig ham. Han svarede 
mig: Antonio, spørg ikke yderligere. Derefter 

slog han blikket ned, og hans øjne fyldtes med 
tårer; han talte ikke mere, men drog videre. 

Mange hellige mænd siger og påstår, at han er 
det tredje af de sande vidner om Kristus. I det 
jordiske Paradis er der to, Enoch og Elia; og her 
på jorden denne Giovanni. 

Han vandrer stadig og kan ikke blive længere 
end tre dage i en landsdel, og han vandrer hur- 
tigt, snart synlig, snart usynlig. Han har altid så 
mange penge, som han behøver, skønt han van- 
drer rundt som en fattig uden pung og uden taske. 
Han bærer blot en kappe med en lille hætte; om 
livet har han et reb og går som oftest barfodet. 
Han kommer til herberget, spiser og drikker godt, 
åbner hånden og tilkaster værten, hvad han skal 
have; man kan aldrig se, hvorfra pengene kom- 
mer, og han har aldrig nogen tilovers. Han ken- 
der de tre sprog, hebraisk, græsk og latin ; og 
han kender alle andre sprog og alle de særegne 
ord, som bruges i dialekterne. Hvis han taler med 
Florentinere, vil man tro, at han er født og op- 
draget i Firenze, og på samme måde forholder 
det sig med genuesisk, bergamaskisk, siciliansk 
og alle andre dialekter. Denne mands færd væk- 
ker al beundring.« 

I 1416 besøgte Giovanni for sidste gang sin 
ven; hans hustru var da alvorlig syg, og lægerne 

havde opgivet hende, men Giovanni bad ham 
ikke tabe modet og gav ham en amulet. 

Hæng denne om hendes hals i Guds hellige 
navn. Dette gjorde jeg, og strax stod hun op af 
sengen så rask som nogensinde. Gud være priset 
derfor I Og med denne amulet har jeg helbredet 
mange syge. Jeg lånte den engang ud til én, der 
aldrig har bragt mig den tilbage. Gud tilgive ham. 

Da Giovanni skulde vandre videre, omfavnede 
han mig, hvad han aldrig tidligere havde gjort. 
Jeg undrede mig herover og sagde: Skal jeg da 
ingensinde se dig mere? Han svarede: Aldrig 
mere med legemets øjne. Og han drog bort. . . . 

Således vandrer han verden rundt, og han vil 
blive ved med at vandre, indtil Gud kommer i 
sin herlighed for at dømme levende og døde i 
Josafats dal. Måtte han gå i forbøn for os, at Gud 
vil tilgive os vore synder og føre os til sin him- 
mel. . 

Amen. 

I kulturhistorisk henseende frembyder denne 
beretning adskillig interesse, men herved skal 
jeg ikke dvæle. Hvad vor brave bedrager angår, 
ser man, at han spiller sin rolle med megen dis- 
cretion og dygtighed. Han optræder gerne som 
sandsiger og skiller sig udmærket fra sin rolle. 
En apoteker eller kvaksalver ved navn Giunta 

Galetti, der syntes at have mange slemme synder 
på sin samvittighed, spurgte en dag Giovanni 
om, hvorledes det vilde gå ham. Giovanni sva- 
rede forsigtigt: Søg at være lige så hæderlig, som 
du har ord for at være. Da kvaksalveren trængte 
ind på ham og vilde have nærmere besked, sva- 
rede han atter undvigende, men meget bestemt: 
Du kender sagen, og jeg kender den. Derefter 
hviskede han ham noget i øret og pålagde ham 
at forbedre sig, da det ellers vilde gå ham ilde. 
Da hoben i Borgo stimlede sammen for at lade 
sig spå, afholdt han sig fra at svare på de for- 
skellige direkte spørgsmål, der stilledes ham, og 
nøjedes med en udtalelse til poteståen om, at 
det ikke vilde være heldigt for dem, der var der, 
at vide alt, hvad han vidste. Samtidig forudsagde 
han, at en af dem, der nu stod foran ham der 
på torvet, inden kort tid skulde blive hængt. 
Denne spådom, som opfyldtes, inden en måned 
var gået, imponerede. For en nøgtern betragt- 
ning synes den dog mindre mærkelig. Den mid- 
delalderlige retspleje gik jo meget summariskt 
tilværks, og at en mand blev hængt var jo noget, 
der gik ret hyppigt for sig. Da der blandt de 
mange^ der var strømmet sammen for at se Gio- 
vanni, naturligvis også fandtes adskillige ban- 
ditter, hørte der jo ikke nogen særlig spådoms- 

91 



FORTIDS SAGN OG SANGE 

gave til at forudsige, at en af dem snart vilde 
komme i konflikt med retten og lade sit liv i 
galgen. Hans spådom viser, at han har været 
en meget dreven fyr, der ikke har manglet blik 
for det humoristiske. 

Han har også været et stykke af en tasken- 
spiller, der i høj grad har forstået at stikke folk 
blår i øjnene. Flere af de »mirakler«, som Anto- 
nio beretter om ham — jeg har udeladt enkelte 
af dem, da de ikke frembød nogen interesse — 
beror udelukkende på behændighedskunster; de 
øvrige skyldes sikkert for en væsentlig del for- 
tællerens godtroenhed og naive fantasi. 

Om Giovannis existens kan der overhovedet 
ikke tvivles; vi har et andet dokument fra be- 
gyndelsen af det 15de århundrede, hvori han 
omtales, men han synes ikke overalt at have fun- 
det så lettroende venner som Antonio. I øvrigt er 
alle de personer, som optræder i beretningen, hi- 
storiske, således at der ikke kan herske nogen- 
somhelst tvivl om dokumentets pålidelighed. 

VII 

NEVROPATIsKE 
OMSTREJFERE 

TROEN på den evige Jødes existens er sikkert 
blevet styrket og vedligeholdt ved de mange 
beretninger om hans tilsynekomst snart hist, 
snart her. 

Mange af disse beretninger er utvivlsomt det 
rene fantasteri og fortjener ingen nærmere un- 
dersøgelse. Deres historiske pålidelighed har 
ikke større værdi end den lange opramsning i 
den danske vise, der ender med de klassiske 
linjer : 

I Stokholm, Hovedstaden 
er jeg set af fler på Gaden. 

Men der findes en række beretninger, om hvis 
troværdighed, der ikke kan herske nogen tvivl. 
I forskellige dagbøger, breve og krøniker fra det 

17de og 18de århundrede gives der mer eller 
mindre udførlige oplysninger om, at den evige 
Jøde har vist sig i den og den by, og at den 
eller den, undertiden nedskriveren selv, har set 
ham og talt med ham. Hvorledes forklares dette? 

I mange tilfælde er det sikkert en bedrager 
eller æventyrer, der har været på spil. Vi har 
tidligere omtalt den groteske beretning om Leo- 
pold Delporte, der i 1623 spillede den evige Jø- 
des rolle i Ypern og i nogen tid levede højt på 
sine lettroende medmenneskers bekostning; ko- 
medien varede dog ikke længe, hans frækhed 
blev afsløret, og da han havde andre synder på 
sin samvittighed end at have taget borgerne og 
borgerinderne i Ypern ved næsen, endte han i 
galgen. 

Den italienske æventyrer, som er behandlet i 
forrige kapitel, har spillet sin rolle langt bedre. 
Han har både været klog og behændig og har i 
sjælden grad forstået at vinde folks tillid. Men 
en bedrager har- han været ligeså gødt som Hr. 
Delporte, blot af en langt finere art. 

Men har de været bedragere allesammen? 

Den mulighed er ikke udelukket, at en eller 
anden jødisk udseende vandringsmand er an- 
kommen til en by, har vakt opsigt ved sit frem- 
medartede ydre, sine slidte klæder, sit fremmede 

sprog, sin tungefærdighed, og strax af mængden 
er bleven kaldet Jerusalems Skomager, uden 
at han selv ved direkte udtalelser har givet an- 
ledning til, at dette navn heftedes på ham. 

Beretningerne fortæller i almindelighed, at han 
viser sig ganske pludseligt og forsvinder ligeså 
pludseligt. Enkelte steder tilføjes nærmere op- 
lysninger om hans besynderlige optræden. I be- 
gyndelsen af det 17de århundrede viste han sig 
i en kirke i Naumburg, og han teede sig her på 
en sådan måde, at nogle anså ham for afsindig, 
andre derimod for en bedrager; da man næste 
dag vilde udspørge ham, var han forsvundet. 
Der er mulighed for, at denne mand og mange 
andre af dem, der er bleven antagne for at være 
den evige Jøde, i virkeligheden har været stak- 
kels nervelidende mennesker, de såkaldte nev- 
ropatiske omstrejfere. 

Det er særligt den berømte franske læge og 
forsker J. M. Charcot, som har undersøgt den 
ejendommelige form for nervelidelser, som giver 
sig udslag i en mærkelig rastløshed og vandre- 
lyst. Les névropathes voyageurs skal især findes 
iblandt Jøder og er vel egnede til at vække op- 
mærksomhed, når de kommer til en stor by. 

Deres dragt har gerne et vist fremmedartet, 
halvt orientalsk præg, og er hyppig stærkt med- 

taget af vind og vejr. De bærer ofte langt hår og 
langt skæg, hvilket yderligere bidrager til at give 
dem et sælsomt og vildt udseende. I deres ansigt 
læser man lidelse, træthed og fortvivlelse. De 
har nogle mærkelige dybe rynker i panden, 
indfaldne kinder og fremspringende kindben; 
over næsen findes to skråt opadgående furer, 
som skyldes den hyppige sammentrækken af 
»corrigator supercilii«, og som frembringer et 
udtryk af smerte. Deres melankolske øjne er 
dybtliggende og omgivne af små, talløse rynker. 

Føj hertil, at flere af disse omstrejfende nevro- 
pater har vist sig istand til at tale forskellige 
fremmede sprog, og man vil forstå, hvorledes en 
sådan mand, når han pludselig dukker op i en 
fremmed by, nødvendigvis må gøre opsigt og 
blive genstand for befolkningens ivrige omtale. 

En dag kommer en besynderligt udseende 
mand ind ad byporten. Hans hår er langt og 
mørkt, hans klæder støvede og lasede, hans 
gang er langsom, og han gør et lidende og træt 
indtryk. Nysgerrige borgere strømmer sammen 
om den mærkelige fremmede; de fortaber sig i 
gisninger om, hvem han kan være. En af dem, der 
har hørt og læst mere end de andre, bliver plud- 
selig grebet af en anelse. Han hvisker til sin nabo : 
Se dog på de øjne, de tyder ikke på noget godt. 

Han har næppe nogen rigtig god samvittighed. 
Og Jøde er han da også. Jeg skulde næsten tro, 
at det må være denne Ahasverus, som doktor 
V. Eitzen i Slesvig nylig har skrevet en bog om. 
Du har jo nok hørt om skomageren fra Jerusa- 
lem, som Vorherre og Frelser har dømt til evigt 
at vandre rundt fra land til land. Mon det ikke 
skulde være ham. Fornylig har han jo vist sig i 
Breslau. Hvorfor skulde han så ikke også komme 
hertil. Lad os følge efter ham og udspørge ham. 

Sådanne betragtninger kunde nevropatiske om- 
strejfende tidligere fremkalde selv i store byer, 
og en eller anden agtværdig borgermand, der 
med megen omhu og flid optegnede alt, hvad mær- 
keligt der skete i hans kære by, noterede sam- 
vittighedsfuldt, at den lOende hujus var en frem- 
med udseende mand kommen igennem byen, 
og at han antoges at være den skarns Jerusalems 
Skomager, som havde stødt til vor Frelser, den 
Herre Jesus Kristus, og nu til evig straf måtte 
vandre rundt her på jorden uden nogensinde at 
kunne finde hvile. Gud se i nåde til den slemme 
misdæder. Amen. 

1 vore dage henvender en sådan vandrende 
nervepatient sig til en læge og bliver indlagt til 
observation på en klinik. I Frankrig søger de 
særligt til La Salpétriére, og her har Charcot haft 

lejlighed til at undersøge adskillige sådanne pa- 
tienter. 

Det sygdomsbillede, de frembød, mindede ham 
i så høj grad om, hvad han havde læst om den 
evige Jødes vandringer, at han kaldte dem for 
Ahasverus' efterkommere. En af hans medar- 
bejdere, Dr. Henry Meige har genoptaget denne 
tanke og har i en særlig afhandling behandlet 
lighedspunkterne imellem de gamle beretninger 
om den evige Jøde og La Salpétriéres journaler 
over deres vagabonderende nevropatikere. Af- 
handlingen er trods store mangler ikke uden in- 
teresse. Af indledningen anfører jeg følgende: 

»På en af sine tirsdagsforelæsninger ved La Sal- 
pétriére meddelte professor Charcot en ungarsk 
Jødes sygehistorie og tilføjede, at han betragtede 
ham som en virkelig efterkommer af Ahasverus 
eller Kartafilus. Det forholder sig nemlig således, 
at han som andre nevropatiske omstrejfere drives 
afsted af en uimodståelig trang til at skifte op- 
holdssted, til at rejse omkring uden at kunne slå 
sig til ro nogetsteds. I de sidste tre år har han 
strejfet Europa rundt for at søge lykken, men 
han har endnu ikke fundet den. 

Dette tilfælde er ikke enestående. Jeg har haft 
lejlighed til at lære fiere lignende patienter at 
kende mellem de kosmopolitiske Jøder, som har 

98 



NEVROPATISKE OMSTREJFERE 

været indlagte på La Salpétriére. De fortæller al- 
tid den samme historie, og de har altid det samme 
udseende. 

Hvert år fremstiller der sig på klinikken nogle 
stakkels, fbiiromne mennesker, klædt i pjalter. 
Deres ansigt er magert og faldt af dybe rynker; 
det skjules næsten helt af et mægtigt, uredt skæg. 
I en klynkende tone fortæller de en lang historie 
fuld af bedrøvelige tildragelser, og hvis man ikke 
standsede dem, vilde de fortælle i det uendelige. 
De er født i Polen eller i de omliggende provinser; 
ligefra de var små af, har sygdom og nød fulgt 
dem overalt. De har forladt deres fødestavn for 
at få det lidt bedre; men det er dog intetsteds lyk- 
kedes dem nt finde et arbejde, som passer for 
dem, elleret lægemiddel, som kan hjælpe dem; 
og efter at have vandret mil på mil i regn og blæst, 
i kulde og elendighed, kommer de som vrag til 
La Salpétriére, hvis navn er dem velkendt. 

Hvorledes har de levet på disse lange rejser? 
Sjældent af deres arbejde, ti i virkeligheden kan 
de ikke arbejde, enten fordi de ikke har lært det, 
eller fordi de er for svage til det. Den offentlige 
velgørenhed og især de jødiske understøttelses- 
foreninger har hjulpet dem fra by til by og skaf- 
fet dem det aller nødtørftigste. løvrigt kan de 

nøjes med utroligt lidt. Næsten alle disse Jøder 

?• 

er udprægede nevrastenikere, som holder fuld- 
stændigt regnskab med alle deres lidelser, og de 
er hengivne til læsning af spændende bøger. . . 
Kroniske hovedsmerter, dårlig fordøjelse, stadig 
søvnløshed, erratiske smerter i ryg og lemmer 
o. s. V. o. s. V. Flere af dem er rene hysterikere og 
lider under typiske hysteriske anfald, der under- 
tiden følges af hemiplegi og hemianæsthesi, som 
kan optræde eller forsvinde i tilslutning til en 
sindsbevægelse eller et traume. De frembyder 
desuden alle en ganske ejendommelig mental til- 
stand; de er stadigt betagne af trang til at rejse, 
til at drage fra by til by, fra klinik til klinik, for 
at underkaste sig en ny behandlingsmåde, de 
endnu ikke har prøvet. De forsøger alle de kure, 
man foreslår dem, da de er ivrige efter at prøve 
noget nyt. Men snart holder de inde med kuren 
og finder på et eller andet tåbeligt påskud for 
ikke at genoptage den; rejselysten viser sig atter, 
og en skønne dag forsvinder de, betagne af et 
nyt håb om helbredelse i et andet land langt borte. 
Vi må vel huske, at det er Jøder, og at det ligger 
til dette folk at skifte opholdssted med en over- 
ordentlig stor lethed. De føler sig hjemme alle 
vegne og ingen steder og tager aldrig i betænk- 
ning at forlade deres opholdssted, når det gælder 
en vigtig forretning, eller når de i sygdomstilfælde 

vil opspore et virksomt lægemiddel. De er ivrige 
efter alt nyt, og de er altid godt underrettede på 
grund af deres udstrakte forbindelser; fra alle 
lande kommer de rejsende for at rådspørge de 
berømteste læger. Bliver en af dem helbredet, 
får alle de andre det at vide, og de er strax parate 
til at underkaste sig den samme kur. 

Som Israelitter er de særlig modtagelige for alle 
slags nervesygdomme. Der er altid et forholdsvist 
stort antal af dem, som lider af epilepsie, hy- 
steri, neurasteni eller ligefremme sindssygdom- 
me. Prof. Charcot har ofte fremhævet dette for- 
hold, og hans erfaringer grunder sig på hundre- 
der af iagttagelser. 

Den første omstrejfende Jøde, som han havde 
lejlighed til at iagttage nøjere, varen tæppehand- 
ler fra Buchara, som kom til Paris omkring 
1880, dg som fremstillede sig en morgen, iført en 
mærkelig dragt; han bar en lang, mørk kjortel, 
der blev sammenholdt af et bælte med sølvspæn- 
der, hvori der var indfattet turkiser; hans hår var 
langt og bølgende, klippet på en særlig måde, og 
på hovedet bar han en lille persisk hue. Han kun- 
de ikke et ord fransk, men han havde hos sig et 
hebraisk brev, som han fremviste, og som gav 
de fornødne oplysningerom hans religion og na- 
tionalitet. Det var meget vanskeligt at få ham til 

at forklare sin sygdom. Han beklagede sig især 
over sin impotens. Man må formode, at det læge- 
middel, han fik, har vist sig virksomt, og at han i 
sin hjemstavn har rost det i høje toner; thi efter 
den tid gik der ikke et år, uden at der til hr. Char- 
cot kom Israelitter fra samme egn, der beklagede 
sig over de samme symptomer. Deres dragt har 
vel efterhånden undergået nogen forandring, så 
at de nu går klædt omtrent som andre menne- 
sker, men de har bevaret den ejendommelige 
hårform og den lille persiske hue, som de skjuler 
under en høj hat. 

På La Salpétriére findes der altid Jøder fra fjer- 
ne lande under behandling; de er komne fra Rus- 
land eller Ungarn, fra Tyrkiet eller Armenien, fra 
Afrika eller Indien. En af dem, en fattig rabbi- 
ner fra Tetuan, blev i flere måneder behandlet 
for en »sclerose en plaques«; han indfandt sig 
hver dag nøjagtigt på den aftalte tid, ledsaget af 
sin datter og iført en mærkelig marokkansk dragt. 

Fra de rejser, jeg har foretaget sammen med 
Prof. Charcot i Tunis og Tripolis, mindes jeg flere 
Israelitter, som til vor store forbavselse kom hen 
og hilste på os; det var gamle patienter, som var 
rejst over Middelhavet for at søge hjælp mod deres 
nervelidelser i Paris. 

Som alt bemærket har Jøderne stor lethed ved 

at skifte opholdssted; men deres ofte meget mær- 
kelige og lange omflakken kan ikke skyldes dette 
forhold alene; de fleste omstrejfende Jøderer ud- 
prægede nevropatikere og lider under uimod- 
ståelige impulser, som tvinger dem til en stadig 
omflakken. At de drager ud for at søge lønnende 
arbejde eller et virksomt hjælpemiddel, er i og 
for sig yderst naturligt; det mærkelige er, at de 
aldrig kan fortsætte et påbegyndt arbejde eller 
en påbegyndt kur; de vil altid noget nyt og vil 
altid være et andet sted end dér, hvor de netop 
er; det patologiske er, at de aldrig kan bekæmpe 
denne trang til at skifte opholdssted, som synes 
ganske grundløs, og som ofte er dem til skade, c 
Da der ikke er nogen grund til at antage, at den 
her skildrede nevrose først skulde være opstået 
i slutningen af det 19de århundrede, og da der 
utvivlsomt findes mærkelige lighedspunkter mel- 
lem de nevropatiske omstrejferes sygehistorier 
og flere af beretningerne om den evige Jødes op- 
træden, synes det mig højst sandsynligt, at Char- 
cot og Meige har ret i deres formodning, og i så 
tilfælde kommer vi altså til det resultat, at for- 
skellige af de evige Jøder, som er optrådte rundt 
omkring i Europa, har været nervelidende men- 
nesker, og at de med eller mod deres vilje har 
bidraget til at holde det gamle sagn i live. 

Denne forklaring berører imidlertid aldeles 
ikke spørgsmålet oiii selve sagnets oprindelse, et 
spørgsmål, som vi hidtil har ladet ude af betragt- 
ning, men som vi nu skal søge at løse så godt, 
det lader sig gøre, ved hjælp af det materiale, 
som står til vor rådighed. Først skal dog et andet 
sagn omtales, hvori der også optræder en evig 
Jøde, men af en helt anden type end dem, vi hid- 
til har undersøgt. 

VIII 

YPPERSTEPRÆSTENS 
TJENER 

I nær forbindelse med sagnene om den evige 
Jøde står fortællingen om Marco. 

Denne Marco er vidt forskellig fra de tidligere 
behandlede typer. Hans brøde er vel omtrent den 
samme, og hans straf varer evigt. Men han afso- 
ner den ikke ved rastløs at vandre rundt blandt 
menneskene til advarsel og belæring. Han op- 
holder sig underjorden i en uhyggelig hule, der 
er vanskelig at komme til, og kun få er de døde- 
lige, der har set ham. 

Dette sagn er ejendommeligt for Italien og Ori- 
enten. Vi finder det såvel i Norditalien (Venezia) 
som i Mellemitalien (Napoli) og på Sicilien. 

Jeg anfører her en oversættelse af den sicilian- 
ske fortælling om Marcu dispiratu (den fortvivlede 
Marco): 

105 



FORTIDS SAGN OG SANGE 

— Marco var en af de Jøder, der hudstrøg vor 
Herre Kristus, en Jøde så ond, at ord ikke kan 
sige det. Da Jesus Kristus førtes til Pilatus' hus, 
gav denne Marco ham med sin jærnhanske et 
så voldsomt slag paa kinden, at alle tænderne 
løsnedes i hans mund. På grund af denne mis- 
gærning dømte Herren ham til at opholde sig 
under jorden og der til evige tider gå rundt om 
en søjle. Denne søjle står midt i et cirkelrundt 
værelse, og han går uden nogensinde at kunne 
finde fred eller hvile. Man fortæller, at på grund 
af hans ustanselige vandring er jorden sunket 
således omkring søjlen, at denne nu ser højere 
ud. Og dette liv har Marco ført, lige siden vor 
Herre Kristus led døden. Der siges også, at Marco 
er dybt fortvivlet af anger og ruelse, og medens 
han vandrer rundt, slår han hænderne mod søj- 
len og støder hovedet mod væggen under klagen 
og stønnen; men han kan alligevel aldrig dø, ti 
det er Guds vilje, at denne mand skal leve til Dom- 
mens dag. 

Dette sagn er kendt over hele Sicilien. Det for- 
tælles flere steder med forskellige ændringer og 
tilføjelser. Den berømte æventyrforsker Guiseppe 
Pitré i Palermo har meddelt, at han i sin barn- 
dom hørte sagnet fortælle af en skomager, der til- 
føjede, at det pinslens sted, hvor Marco vandrede 

rundt til evig tid, lå så vel skjult under jorden, 
at man for at nå derned måtte åbne syv jern* 
porte, stige ned igennem syv stejle gange og van- 
dre gennem syv lange korridorer. 

De sicilianske sagn om Marco er »først ned- 
skrevne i vore dage. De omtales ikke i ældre si- 
cilianske texter, og det er derfor ganske umuligt 
at afgøre, hvor gamle de er. Sandsynligheden ta- 
ler dog for, at de går langt tilbage i tiden, men 
enhver nærmere angivelse er umulig; vi er også 
derfor afskårne fra at få at vide, hvor gammel den 
tradition er, som gør Marco til en Jøde, om det er 
et oprindeligt sagntræk eller, hvad der forekom- 
mer mig sandsynligere, en senere udvikling. 

Marco er endnu i vore dage en populær sagn- 
skikkelse påSicilien,oghans navn {lujudeoMarcu 
eller lu Juda-Marcu) forekommer i forskellige 
karakteristiske talemåder. 

Sagnet om Marco kendes også i Palæstina, så- 
ledes som det fremgår af forskellige rejsebeskri- 
velser fra det 15de, 16de og 17de århundrede, 
der skyldes fromme pilgrimme. 

En pilgrim fra Vicenza benyttede som fører i 
Jerusalem en mand, der havde tjent ham som 
slave i Tyrkiet; han tilbød sin tidligere herre at 
vise ham noget vidunderligt, som ingen anden 
havde set, og han førte ham ved nattetid ad pn 

stejl trappe ned i en hvælving, der lå dybt under 
Prætoriet. Han åbnede døren, og man så en mand 
af et hsesligt ydre med langt rødt hår; hans øjne 
sprudede ild, hans negle var lange og krumme 
som en vanvittigs. I stadig bevægelse drejede han 
sig rundt snart i en retning, snart i en anden. I 
sin fortvivlelse stampede han i gulvet, men der 
kom ikke et ord eller et skrig over hans læber. 
Den italienske pilgrim så forfærdet til i nogen 
tid; derefter trak den uhyggelige skikkelse sig 
lydløst tilbage, skælvende og halvt bevidstløs. 

Af denne fortælling findes der et par varianter. 
I én af dem, som skriver sig fra en italiensk 
rejsende ved navn Carlo Ranzo, er den under- 
jordiske seværdighed ikke et stakkels, halvt 
vanvittigt menneske, der uafladelig kredser 
rundt, men en soldat i fuld rustning med sværd 
ved siden, som til Dommedag må vandre frem 
og tilbage i et stort rum ; enkelte modige rejsende 
har søgt at holde ham tilbage, men ingen men- 
neskelig magt formår at standse ham blot et 
øjeblik. 

Det berettes også i gamle rejsebeskrivelser, 
at man endnu stadig ved en portal i Jerusalem 
kan høre lyden af de svøbeslag, som tildeltes 
Kristus, og at Marco, der havde givet ham et øre- 
figen, endnu levede; han kunde ses i et hus der 

i nærheden, hvor også lyden af slaget kunde 
høres. 

Hvor ivrige pilgrimmene end synes at have 
været efter at høre fortælle om Marco, var de 
ikke alle lige lettroende. En af dem stiller sig 
endog meget kritisk overfor det hele sagn. 

I sit »Evagatorium«, der er fra slutningen af 
det 15de århundrede, protesterer Fabri således 
»imod deres løgnagtige udsagn, som fortæller, at 
den Herre Jesus strax på stedet skulde have 
straffet den, der slog ham, og sagt til ham: Her 
skal du blive, og du skal være et vidne om min 
uskyldighed til Dommedag; først da skal du 
blive frelst. Fra den stund af opholder han sig 
der; han spiserikke, han drikker ikke, han sover 
ikke, men i stor længsel venter han på verdens 
ende, for at han kan blive befriet, og han spør- 
ger de tilrejsende pilgrimme, om kvinderne sta- 
dig føder drengebørn, idet han tilføjer, at når 
verdens ende nærmer sig, vil kvinderne høre op 
med at føde drenge; og således lever han der, 
udspørgende og givende svar på forespørgsler. 

Men dette er upålidelige og usandfærdige for- 
tællinger, som strider imod den Hellige Skrift 
og Evangelierne, og de er imod tro og sandhed ; 
de er opfundne af tåbelige mennesker og vaga- 
bonder {gyrovagi)y som drager rundt under from- 

heds maske, som ikke formår at holde sig til 
sandheden og derfor opdigter sådanne falske 
ting 

De frygter ikke for at fremsætte den løgn om 
hint menneske, som gav Jesus et ørefigen, idet 
de fortæller, at de har talt med ham, og at ikke 
alle pilgrimme kan få adgang til ham 

Da jeg var i Hennas hus, spurgte jeg spøgende 
den Franciskanermunk, der var vor fører, hvor 
den mand levede, som gav Jesus et ørefigen. 
Broderen førte mig udenfor kirken, viste mig et 
oliventræ, som dér stod, og sagde: Her ser du den 
mand, om hvem man fortæller, at neglene på 
hans fingre voxede ned i jorden, og at hans skæg 
skulde hænge langt ned; med disse ord pegede 
han på træets rødder og grene. 

Men alle husets beboere og alle kristne i Ori- 
enten ærer dette træ, idet de siger, at der står at 
læse i deres ældgamle bøger, at den Herre Jesus 
stod bundet til det, medens de, der førte ham, 
spiste og drak.« 

I denne mærkelige og uklare beretning sam- 
menblandes vistnok flere forskellige segn, og 
der føjes flere nye, interessante træk til Marco- 
legenden. De unddrager sig imidlertid enhver 
nærmere undersøgelse, da de ikke forekommer 
i nogen anden text. 

110 




YPPERSTEPRÆSTENS TJENER 

De anførte italienske og orientalske sagn om et 
menneske, der har forgrebet sig på Frelserens 
hellige person og derfor straffes med et evigt liv 
i pine og smerte i et underjordisk fængsel, dan- 
ner en interessant parallel til sagnene om den 
evige Jøde; men også kun en parallel. Om no- 
gen nærmere sammenhæng mellem de to sagn- 
kredse kan der næppe være tale; de er indbyrdes 
uafhængige, og ingen af dem synes at have dan- 
net forbillede for den anden. 

Spørgsmålet bliver nu: hvem er den mand, 
der til evige tider er unddraget solens lys og pines 
dybt under jorden? I de italienske sagn kaldes 
han Marco, og dette navn viser tydelig tilbage til 
Malkus, således hed ifølge Joh. 18, 10 den af yp- 
perstepræstens tjenere, som Peter huggede øret af. 

Man forstår let, hvorledes en sådan navneover- 
føring har kunnet finde sted. Folket har ræson- 
neret logisk og klart på følgende måde: når Peter 
i sin nidkærhed drog sværdet, måtte Malkus nød- 
vendigvis have gjort sig skyldig i en grov for- 
mastelighed. Det måtte være ham, der havde slået 
Kristus. 

Vi ser iøvrigt også Malkus optræde i andre gam- 
le sagn, ligesom han spiller en rolle i flere af de 
middelalderlige passionsskuespil. Både i sagnene 

og i mysterierne anføres han blandt dem, der er 
ivrigst efter at pine Kristus. 

Vi har nu gennemgået de vigtigste af de texter, 
gamle og nye, som giver os oplysninger om den 
evige Jøde; vi har undersøgt sagn og legender, 
overtroiske meninger og folkelige viser, krøniker 
fra middelalderen og folkebøger fra reformatio- 
nen; stoffet er omfattende og dog utilstrækkeligt. 
Den evige Jødes sagnhistorie synes kun at være 
nået til os i en ufuldstændig skikkelse. Vi har 
grund til at formode, at den har udformet sig 
langt rigere, end det nu kan påvises. 

En selvstændig og original sagndannelse har 
muligvis fundet sted i de slaviske lande, men den 
er kun ganske fragmentarisk bevaret eller ind- 
samlet. 

I en gammel russisk folkebog, holdt i samtale- 
form, læses følgende: 

Spørgsmål: Hvem dør tre gange om dagen? — 
Svar: Kaifas' tjener Phanjos (eller Phalos eller 
Kalos), der gav Kristus et ørefigen, da han stod 
for rådet. Derfor har Herren givet ham som straf, 
at han hver dag tre gange skal opædes af et vildt 
dyr og hver gang komme til live igen, og så- 
ledes skal det vedblive til Dommedag. 

Denne lille note lader os skimte en hel ny form 

før sagnet, men det er umuligt at forfølge den 
videre. 

At en stor misdæder straffes ved dagligt at 
sønderrives af et vildt dyr og derefter atter kal- 
des til live, er et træk, som er vel kendt i Ev- 
ropas middelalderlige sagnhistorie. Boccaccio 
har benyttet det i en af sine noveller. 

Der er også spor af, at man i Rusland har kendt 
ikke én, men flere evige Jøder, således som det 
fremgår af efterfølgende lillerussiske sagn: 

— I løbet af fire uger genfødes månen. Med 
den genfødes også de Jøder, der korsfæstede Kri- 
stus, og som indtil vore dage holder vagt ved 
hans grav i Jerusalem, idet de stadig ubevæge- 
lig indtager den samme stilling. Spørger man 
en af dem: Hvornår er du født? svarer han: Igår; 
spørger man videre: Hvornår dør du? lyder sva- 
ret: Imorgen. 

Det er overflødigt at gøre opmærksom på, at 
de evige Jøder, som optræder i denne russiske 
fortælling, absolut intet har at gøre med den 
evige Jøde, hvis historie vi nu har gennemgået. 
De straffes vel ligesom han med evigt liv; dog 
vandrer de ikke rundt mellem mennesker, men 
opholder sig på det samme sted, og de straffes 
ikke, fordi de slog eller stødte Kristus, men fordi 
de hjalp med til at korsfæste ham. Fortællingen 

Bind II. 8 

er dog så ejendommelig, at jeg har ment at 
burde medtage den, dels fordi den giver os en 
prøve på en sagndannelse, som ikke har fået lej- 
lighed til at udvikle sig videre, dels fordi den 
har sit udspring i Kristi lidelseshistorie og der- 
ved danner en art parallel til sagnene om Marco 
og Kartafilus. 

IX 

PASSIONSLEGENDER 

SAGNET om den evig vandrende Jøde er utvivl- 
somt oprindelig en passionslegende. 

Evangeliernes beretning om Kristi lidelse og 
død blev tidlig udgangspunktet for en hel række 
sagndannelser. 

Legender er spirede frem i Kristi fodspor fra 
den dag, da han blev ført for rådet indtil det 
øjeblik, da han udåndede på Golgatas øde høj. 
Som røde og hvide liljer kranser de hans lange 
og tunge smertens vej. 

I middelalderens gyldne legendarium berettes 
om de fromme, der trøstede og husvalede Frel- 
seren under hans lidelser. Det forklarede lys, som 
udstrålede fra ham, der bar alverdens synd, har 
lagt sig som en helgenglorie om deres hoved. 
Alle mindes den skønne fortælling om Veronica, 
der tørrede Frelserens ansigt med et lin, da 
smertens kolde sved randt ned over det. Hans 

ophøjede træk fæstede sig uudslettelig til klædet, 
der blev et kostbart relikvie, til hvilket mange 
underfulde egenskaber knyttedes. 

Af andre hellige personer, hvis navne er blevet 
indflettede i passionslegenderne, skal ogsaa Josef 
af Arimathæa mindes. Om ham fortælles det, at 
han opsamlede Kristi blod i en skål, den hellige 
Graal, der blev midtpunktet for mange ejendom- 
melige sagn. 

Der berettes også om mirakler, som foregik 
paa Golgata under Passionen. Den blindfødte 
Longinus ledes hen til korset; man giver ham 
en lanse i hånden, og han støder den i Kristi 
afsjælede legeme. Blodet flyder ud af såret, og 
da han vasker sine øjne i det, får han atter sit 
syn. 

Ved siden af disse skønne og opbyggelige pas- 
sionslegender findes andre, der er skumle og 
uhyggelige. Bag Veronicas fine og lysende skik- 
kelse skimter man de mørke omrids af den, der 
forrådte Frelseren, og den, der dømte ham. Gamle 
folkebøger beretter om den »slemme og forgiftige 
forrædere Judas og om alle de synder, han be- 
gik i denne verden; hele kong Ødipus' forfærde- 
lige skæbne er i middelalderen blevet overført 
paa ham; han dræber sin fader, gifter sig med 
sin moder og forråder tilsidst Verdens Frelser. 

Om Pilatus véd også sagnene meget at fortælle. 
Hans dom forfølger ham overalt; den lader ham 
aldrig i ro hverken nat eller dag, og tilsidst 
drukner han sig fortvivlet og forpint i en afsides 
liggende bjergsø. 

Vi vil nu forsøge på at vise, hvorledes sagnene 
om den evige Jøde kan være opstået. 

Det berettes flere steder i evangelierne, at Kri- 
stus blev hånet og spottet, stødt og slået. Der står 
således hos Lucas (kap. 22, 63 — 65) : Og de mænd, 
som holdt Jesus, bespottede ham og sloge ham. 
Og de kastede et klæde over ham og sloge ham i 
ansigtet og spurgte ham og sagde: spå, hvo er 
den som dig slog? Hos Johannes (kap. 18, 22) læ- 
ses: Men som han det talede, gav en af svendene, 
som stod der hos, Jesus et slag på munden og 
sagde: Svarer du således den ypperstepræst? 

Beretningen om, at en havde formastet sig til 
at give Kristus et slag på munden eller på kinden, 
brændte sig ind i folkets bevidsthed, og det er i 
forargelsen over den uhørte misgerning, at vi 
må søge det sandsynlige udgangspunkt for dan- 
nelsen af vort sagn. 

Sagnet rummer tre hovedmomenter, misger- 
ningen, dommen og straffen. Vi skal under- 
søge dem hver for sig i deres oprindelse og le- 
gendariske udvikling. 

. Ifølge evangelierne modtog Kristus slaget i 
ypperstepræstens hus. Det er utvivlsomt denne 
begivenhed, som ligger til grund for sagnene om 
Marco og den evige Jøde; men i sagnkredsen om 
denne sidste er der indført den væsentlige foran- 
dring, at scenen for misgerningen er henlagt til 
via dolorosa. Den tunge gang til Golgata skulde 
gøres endnu tungere. Segnefærdig under korsets 
byrde vil Kristus hvile sig et øjeblik og støtte sin 
trætte skulder mod et hus. Men husets ejer puffer 
til ham og driver ham ubarmhjærtig bort. 

Hvem var denne mand? Er det en ren sagnfigur 
skabt af folkets digtende fantasi, eller har han til- 
knytningspunkter til nogen af de i evangelierne 
omtalte personer? Den første antagelse synes mig 
den rimeligste. Men flere forskere har ment at 
kunne finde et bestemt historisk udgangspunkt 
for den evige Jødes skikkelse. Man har især hen- 
vist til navnet Kartafilus hos Mattæus Parisiensis, 
det ældste navn, under hvilket han optræder. At 
det er græsk synes utvivlsomt, og man har derfor 
villet tolke detsomxdpra cp{Xoc;(kata philos), »den 
højt elskede €. Således betegnes i det ny Testa- 
mente apostlen Johannes, og vi skal strax se, at 
et enkelt moment i vort sagn synes at have sit ud- 
spring i nogle ord, Herren sagde om »den discipel 
han elskedec . Men en sådan navneoverførelse fra 

Johannes til den, der slog Kristus, forekommer 
ret uforståelig. Forklaringen synes mig kun at 
være en sindrig, men overordentlig dristig for- 
modning, man ikke tør bygge noget som helst 
på. Jeg ser derfor ganske bort fra den såvel som 
fra de andre forsøg, man har gjort på at tolke 
navnet på vor sagnskikkelse (se nærmere herom 
i tillæget s. 133), og holder mig udelukkende til 
hvad Mattæus Parisiensis fortæller. Efter den 
armeniske biskops opgivelse skulde Kartafilus 
have været dørvogter hos Pontius Pilatus; ud 
over dette vides i virkeligheden intet, og vi gør 
derfor klogest i at opgive ethvert forsøg på at 
identificere ham; det eneste, vi kan sige, er, at 
han sandsynligvis er skabt som sidestykke til den 
mand, som slog Kristus i ypperstepræstens hus; 
en sådan fordobling af en sagnfigur er også 
kendt andetsteds fra. 

Har Kartafilus været dørvogter hos den romer- 
ske statholder, har han rimeligvis selv været en 
Romer; sikkert er det, at det intetsteds siges, 
at han er Jøde, og sandsynligheden taler for, at 
Pilatus har anvendt sine soldater som dørvog- 
tere. Vi kommer således til det resultat, at den 
ældste repræsentant for den »evige Jøde« ikke 
er nogen Jøde, og jeg har tidligere gjort opmærk- 
som på, at heller ikke Buttadeo synes oprinde- 

lig at have været Jøde. Det ser således ad, som 
om det er senere tiders racehad, som har med- 
ført en forandring af vor sagnskikkelses natio- 
nalitet. 

Først Ahasverus i den tyske folkebog fra 1602 
omtales udtrykkelig som en Jøde; men denne 
bog var jo et tendensskrift, der skulde virke for 
Jødernes omvendelse til kristendommen, og der- 
for blev den sagtmodige Armenier til en rastløst 
vandrende Jøde. 

Efter Paulus von Eitzens skrift, der jo har 
været bestemmende for den nyere tids opfattelse 
af vor sagnfigur, synes ethvert minde forsvundet 
om den periode af sagnets historie, hvor iden 
evige Jøde« rimeligvis var en romersk soldat. 

Vi går derefter over til det andet hovedmoment, 
dommen. Oprindelsen til den er sikkert også at 
søge i det ny Testamente. Kristi ord til Kartafilus 
lyder: »Jeg går, men du skal vente, til jeg kom- 
mer«. Overensstemmelsen med Johannes' evan- 
gelium kap. 21, 22 — 23 er iøjnefaldende. Apost- 
len Peter spørger her Kristus, hvad der skal blive 
af Johannes. Kristus svarer: iDersom jeg vil, at 
han skal blive, indtil jeg kommer, hvad angår 
det dig? Følg du mig« . Et slægtskab meljem de to 
texter synes utvivlsomt, og denne antagelse vin- 

der yderligere i sikkerhed, når man betragter 
det tredje moment i sagnet, straffen. 

Da Kristus sagde til Kartafilus: Du skal vente, 
til jeg kommer, mente han dermed, at han skulde 
leve evigt. Samme betydning ligger også i hans 
ord om Johannes. Der fortsættes i evangeliet på 
det anførte sted: »Derover kom dette sagn ud 
blandt brødrene: Denne discipel dør ikke; endog 
Jesus ikke sagde til ham: han dør ikke, men: 
om jeg vil, at han skal blive, til jeg kommer, 
hvad angår det dig? c 

I begge tilfælde forjætter altså Kristi ord udøde- 
lighed. Men medens udødelighed i almindelig- 
hed er at betragte som en belønning, en nåde- 
gave, der bliver de udvalgte til del, er den en 
straf overfor Kartafilus. 

Der er flere sagn om bibelske personer, som har 
vundet udødelighedens gave. Middelalderlige 
legender fortæller om det jordiske Paradis, hvor 
Elias er blevet optaget og skal leve til dagenes 
ende, og helt op til Renaissancetiden var det en 
almindelig antagelse, at apostlen Johannes sta- 
dig vandrede rundt her på jorden. 

Udenfor de bibelske legender findes der også 
mange sagn om feer, som skænker udødeligheden 
til mennesker, der har vundet deres elskov og 
beundring. På Lyksalighedens ø lever de fejrede 

helte uden at ældes, uden at kende til sygdom 
og sorg; tiden går for dem i nydelse og glæde. 

Af en hel anden beskaffenhed er det evige liv, 
som sagnet lader blive Kartafilus tildel. Det er 
ikke knyttet til evig ungdom. Han er underkastet 
det almindelige menneskelivs vilkår; han ældes, 
og hvert hundrede år må hans legeme fornyes. 

Dertil kommer, at der ikke for ham findes no- 
get blivende sted på jorden. Ustanselig må han 
vandre. Han flakker hvileløs om fra land til land. 
Og således vil hans liv hengå til den yderste dag. 

Det er vanskeligt at eftervise, hvor forbilledet 
er at søge for denne evigt omflakkende vandrer. 
Den mulighed er ikke udelukket, at han ialtfald 
delvis kan skyldes en bibelsk reminiscens. I visse 
punkter er sagnet om den evige Jøde jo som en 
fornyet og ændret form for Kainsmyten. Som 
Kartafilus var Kain en stor misdæder, hans for- 
brydelse klæbede uaftvættelig ved ham, og Her- 
ren havde sagt, at han skulde være »ustadig og 
flygtig på jorden « . 

Som den evige Jøde efter nogle traditioner var 
en rædsel for menneskene, således udbredte også 
Kain afsky omkring sig. Da Herren havde dømt 
ham, sagde han: »Se, du har idag drevet mig fra 
jordens kres, og jeg må skjule mig for dit an- 
sigt; og jeg bliver ustadig og flygtig på jorden; 

og det vil ske, hvo som finder mig, slår mig 
ihjel.« 

Man finder i Orienten andre sagn om fordømte, 
der må vandre evigt. 

Ifølge Bibelen var det Aron, som forfærdigede 
guldkalven, om hvilken Israeliterne dansede. 
Arabiske sagn derimod fortæller, at det var en 
vis Es-Samiri, og at han blev forbandet af Moses. 
Fra det øjeblik af måtte han strejfe rundt som et 
vildt dyr fra den ene ende af verden til den anden. 
Alle skyr ham, og man renser de steder, som 
hans fod har betrådt; selv råber han uafladelig, 
når han nærmer sig et andet menneske: rør mig 
ikke. Man tror nemlig, at den, der rører ham, får 
feber. På grund af den stadige omflakken har 
han fået navnet al Kharaiti (den drejende, kre- 
sende). 

Vi har nu forsøgt at eftervise oprindelsen til de 
vigtigste momenter, som indeholdes i vort sagn; 
og vi har fulgt dem tilbage til deres mulige ud- 
gangspunkt; men inden vi afslutter vor under- 
søgelse, vil det være nødvendigt at tilføje nogle 
ord om den Kristusskikkelse, som optræder i 
sagnet, og som mange har taget forargelse over. 

Det er ganske sikkert ikke evangeliernes milde 
og forsonende Kristus, vi der træffer, den Kristus, 
der aldrig gengælder ondt med ondt. 

Johannes fortæller (kap. 18, 19 — 23), at da en 
af ypperstepræstens tjenere slog ham på munden, 
vendte han sig om imod ham og sagde: Har jeg 
talet ilde, da bevis, at det er ondt; men har jeg 
talet vel, hvi slår du mig da. 

Evangeliernes Kristus »skjendte ikke igen, dér 
han blev overskjendt, han truede ikke, da han 
led, men overgav det til ham, som dømmer ret- 
færdeligen« (Pet. 1ste Br. 2, 23). 

Evangeliernes Kristus lærer : » I skulle ikke sætte 
Eder imod det onde; men dersom nogen giver 
dig et slag paa den højre kind, så vend ham 
også den venstre til« (Matt. 5, 39). Han beder for 
dem, der piner ham: »Fader, forlad dem, thi de 
vide ikke, hvad de gøre«. Thi han var kommet, 
ikke for at dømme, men for at frelse verden. 

Sagnets Kristus derimod optræder helt ander- 
ledes, han vender ikke den venstre kind til, når 
man slår ham på den højre; han tager sig selv 
til rette, han dømmer og straffer. Den forhånelse, 
som tilføjes ham, da han vil hvile sig, gengælder 
han på stedet med en lang og pinefuld straf. 

Sagnets Kristus er ikke evangeliernes Kristus, 
han tilhører middelalderen, han er ikke den vid- 
underlige Deus caritatis, som elsker alle og elskes 
af alle, han er den strenge og alvorlige dommer, 
hos hvem man kun finder bønhørelse gennem 

hans moder, Jomfru Maria, eller ved en helgens 
forbøn. 

Kun efter en sådan fordunkling af den oprin- 
delige Kristustype kunde sagnet om den evige 
Jøde opstå. Det kan næppe tilhøre den urkriste- 
lige tid; det må, efter al sandsynlighed, være af 
en langt senere datum ; men hvomår eller hvor 
det er opstået, herom ved vi intet sikkert. 

Det foreliggende materiale tillader os kun at 
udtale en formodning om, at det oprindelig er 
fremstået i Orienten, rimeligvis i selve Jerusalem, 
og at det herfra gennem fromme pilgrimme og 
andre rejsendes genfortælling er blevet overført 
til Europa i begyndelsen af det 13de århun- 
drede. Det ældste vidnesbyrd, vi har om Kar- 
tafilus, er jo fra 1228; at han skulde have 
været kendt i Europa, før den armeniske ærke- 
biskop fortalte sin historie til munkene i St. Al- 
bans, er lidet sandsynligt; man tør næppe lægge 
nogen videre vægt på, at der hos Mattæus Pari- 
siensis står, åt munkene gerne vilde høre for- 
tælle om den »bekendte Josef, som menigmand 
så ofte taler om«. Vi ved absolut intet om, at 
den evige Jødes fantastiske skikkelse skulde 
være nået til Europa før det anførte år, men nu, 
snart 700 år efter, er den kendt fra Sicilien lige 
op til Island. 

Ustanselig har han siden middelalderen van- 
dret fra land til land, fra folk til folk. Overalt har 
han sat fantasien i bevægelse. Læge og lærde har 
i lige høj grad interesseret sig for ham, og dig- 
terne har på mange måder besunget hans flak- 
kende færd gennem tiderne. Snart har de søgt 
gennem hans skikkelse at anskueliggøre menne- 
skets udvikling, snart har de tildigtet nye fanta- 
stiske træk til det billede, sagnene gav os. Hyp- 
pigt har de opfattet ham som et symbol på Jøde- 
folkets mærkelige skæbne; de har i hans skik- 
kelseset virkeliggørelsen af forbandelsen i femte 
Mosebog (kap. 28, 64): »Og Herren skal adsprede 
dig blandt alle folk fra den ene ende af jorden til 
den anden .... og du skal ingen rolighed have 
blandt disse folk, og dine fodsåle skal ingen hvile 
have, og Herren skal give dig et bævende hjerte 
og hentærede øjne og en bedrøvet sjæl, og dit liv 
skal hænge i et hår for dig, og du skal ræddes 
dag og nat og ikke være sikker på dit liv. Om 
morgenen skal du sige: gid det var aften! og om 
aftenen skal du sige: gid det var morgen; for dit 
hjertes rædsel, som du skal ræddes med, og for 
det syn, dine øjne skulle se«. 

Man må dog vel huske, at en sådan symbolsk 
opfattelse er noget tildigtet; den er først opstået 

i en sen tid og er absolut frenimed for sagnet i 
dets ældste former. 

Skulde der i dem oprindelig ligge nogen som 
helst lære, måtte det være den, at et liv forlænget 




ud over dets naturlige grænse nødvendigvis må 
være en ulykke. Døden er det lidende menneskes 
store befrier. 

Ud fra denne betragtning har den tyske roman- 
tiker Schubart behandlet sagnet i et digt. 

Han lader Ahasverus bo på Karmelbjerget i en 

skummel hule; udenfor den er der ophobet 
hjerneskaller af alle dem, han har kendt og el- 
sket. I vildt raseri slynger han sin fars, sine 
hustruers, sine børns hjerneskaller ned ad bjer- 
get; de springer fra sten til sten og knuses. >I 
har kunnet dø, I har kunnet tilintetgøres, råber 
han, men jeg ulykkelige må stadig leve, på mig 
hviler stadig den rædselsfulde dom«. 

De fleste mennesker jamrer over livets korthed. 
Det tragiske i den evige Jødes skæbne er, at han 
aldrig kan dø. 

DEN EVIGE JØDES 

NAVNE 

JEG samler her i alfabetisk orden de navne, 
under hvilke vor sagnfigur optræder; som 
man vil se, er tre afdem af orientalsk oprindelse: 
Åhasverus (persisk), Isaac Laqedem (hebraisk) 
og M/c/io6ilrfer (hebraisk); han er dog ikke kendt 
i Orienten under noget af disse navne; de er alle 
tillagt ham i Europa. Han kaldes ellers Jose/eller 
Johannes og betegnes yderligere ved en tilføjelse, 
der hentyder til hans brøde som Buttadeo (den, 
der slår Gud), eller til hans straf som Juan Espera 
d Dios (den, som venter på Gud). — En ret gåde- 
fuld benævnelse har vi i Kartafilus, hvis oprin- 
delse endnu er uopklaret. Endelig bruges også 
navnet Jerusalems Skomager. 

Bind II 9 

Om disse og enkelte andre navnes anvendelse 
og udbredelse giver de følgende sider nærmere 
oplysning. 

Ahasverus. Under dette navn optræder den 
evige Jøde for første gang hos Paul von Eitzen 
(se s. 21). Navnet er lånt fra det gamle Testa- 
mente (Esters bog), hvor det tillægges en persisk 
konge, og den tyske forfatter har vel kun valgt 
det på grund af dets karakteristiske form. Til en 
så ejendommelig sagnfigur krævedes også et 
ejendommeligt navn. 

Buttadeo, italiensk benævnelse, som går tilbage 
til det 13de århundrede (se s. 68). Det er kendt 
ligefra Sicilien, hvor det findes under formerne 
Buttadeu. Arributtadeu^ og op til Alperne. Navnet 
latiniseredes til Buttadeus, og under denne form 
finder vi det for første gang hos astrologen Guido 
Bonatti, som Dante har givet plads i sit Helvede. 
Bonatti fortæller, at han i 1223 har set en mand,, 
der skulde have levet ved Karl den Stores hof,, 
og han tilføjer: »Man fortalte dengang, at der 
fandtes et andet menneske, som havde levet på 
Jesu Kristi tid og kaldtes Joannes Buttadeus, 
fordi han havde skubbet til Herren, da han før- 
tes til retterstedet, og Herren sagde til ham: Du 
skal vente på mig, til jeg kommer. Denne Johan- 
nes kom igennem Forti, da han vandrede til St. 

Jago. Det var i det Herrens år 1267 « . Dette sted er 
flere gange bleven genoptrykt; det findes bl. a. 
optaget i en af de ældste udgaver af den tyske 
folkebog. Herfra er navnet vandret til Sieben- 
biirgen, hvis saxiske befolkning har forvansket 
det til Bedens. Om det bretonske Boudedeo (se 
s. 67) stammer fra den latinske folkebog eller 
fra Italien er tvivlsomt. I øvrigt var navnet kendt 
i Sydfrankrig allerede i det 15de århundrede; fra 
denne tid skriver sig et provenfalsk passions- 
mysterium, af hvilket dog kun personlisten er 
bevaret, men her anføres efter navnene på Kristi 
bødler en vis BotadieUj ved siden af Malcus. I 
Spanien er navnet ved folkeetymologi blevet for- 
drejet til Juan Vota-a-Dios, som er påvist i det 
16de århundrede. 

Om ordets oprindelse se s. 69. 

Isak (eller Isaac) Lakedem (eller Laqedem). 
Denne benævnelse bruges i Nordfrankrig, hvor 
vi kender den fra en vise (se s. 65); desuden i 
Brabant, Holland, Westphalen og Nedersaxen. 
Laqedem er utvivlsomt tænkt isom hebraisk, 
men godt hebraisk er det ikke, efter hvad Hr. 
prof. D. Simonsen oplyser mig om. Qedem be- 
tyder »Øste eller »Urtid« ; den, der har lavet 
navnet, har vel taget ordet i betydningen »lang 
fremtid« , »evighed set fremad« , og derfor forbed-. 

9* 

ret det med præpositionen la (til), og altså for- 
met benævnelsen efter den lange levetid. Andre 
har opfattet la som den franske artikel og me- 
ner, at la qedem er føjet til Isaks navn for at be- 
tegne ham som tilhørende de længst forsvundne 
tider. Denne sidste forklaring er dog lidet sand- 
synlig. 

Jerusalems skomager. Denne benævnelse, der 
er bleven særlig populær i Skandinavien, stam- 
mer fra den tyske folkebog. Hvorfor Paul von 
Eitzen har gjort den evige Jøde til skomager, må 
stå hen som uoplyst. Det beror rimeligvis på en 
ren vilkårlighed. 

Johannes. Dette navn forekommer i Italien alle- 
rede i det 13de århundrede; senere findes defc 
også i Spanien, Portugal og Frankrig. Det bruges 
i almindelighed i forbindelse med et andet til- 
navn. Fra Italien kendes Giovanni Buttadeo (la- 
tiniseret form Johannes Buttadeus\ og Giovanni 
servo di Dio (se s. 76). I Spanien har vi Juan 
Voto å Dios, der rimeligvis er en forvanskning 
af Buttadeo, og den malende benævnelse Juan 
Espera-en-Dios (Johannes, som venter på Gud). 
Sanime navn i Portugal: Joao de Espera-em-Deos. 
At Giovanni Buttadeo skulde skylde apostlen 
Johannes sit navn, er næppe sandsynligt. 

Josef. Efter Mattæus Parisiensis fik Kartafilus 

dette navn, da hån« blev døbt af Ananias (se 
s. 17), 

Kartafilus er, efter Mattæus Parisiensis, navnet 
på den dørvogter hos Pontius Pilatus, som slog 
Jesus (se s, 16). Ordets oprindelse er tvivlsom. 
Foruden den forklaring, som ovenfor (s. 118) er 
omtalt, skal heranføres to andre. Nogle mener, 
at det er en uregelmæssig og forvansket afled- 
ning af det græske verbum xard cpiXeæ (jeg kys- 
ser). Kartafilus skulde altså i så tilfælde betyde 
»kysseren«, hvilket vel måtte tydes som >f6r- 
ræderenc og skyldes indflydelse fra fortællingen 
om Judas. Men forklaringen er af mange grunde 
ganske umulig og kan ikke drøftes alvorligt. Ret 
tiltalende er derimod Wesselofsky's forklaring: 
Navnet er en fordrejelse af xopToi|)i)Aa5 (korto- 
phylax), hvilket han mener må være en sammen- 
sætning af xoprn, brugt som en benævnelse på 
prætoriet, og 9t3Xa5, en vogter. Ordet skulde så- 
ledes egentlig betyde dørvogteren ved prætoriet, 
og navnet på den bestilling, som misdæderen ind- 
tog, skulde ved en misforståelse være blevet an- 
vendt som hans egentlige navn. 

Michob'Ader. Dette navn, hvis orientalske op- 
rindelse synes utvivlsom, forekommer i den 
korte prosaberetning, der ledsager de folkelige 
billeder af den evige Jøde, som endnu i vore dage 

trykkes og sælges i tusindvis i Frankrig. Navnet 
synes anvendt for første gang af den italienske 
forfatter G. P. Marana; hans bog udkom i Frank- 
rig under titlen »lettres d'un espion turcc (1684). 

KR. NYROP 
FORTIDS SAGN OG SANGE 

I denne samling, der udkommer med to bind om 
året, vil en række af middelalderens ejendomme- 
ligste sagn, parabler og legender blive behandlede* 
Forfatteren vil i en almen tilgængelig form go re 
rede for deres indhold og udbredelse, efterforske de 
forandringer, de har undergået på deres vandringei* 
I fra land til land^ og shiltelig søge at påvise deres 
oprindelse, der snart er at finde i urgamle over- 
troiske forestillinger, snart i Orientens æventyr- 
j bøger, snart i en liistorisk begivenhed. Forfatteren 
vil på denne måde få lejlighed til at føre sine 
Hæsere gennem mange interessante kulturer og kul- 
turperioder. 
I Udkommen er: 

' TOVES TRYLLERING 

Pris 3 Kr. 

De følgende bind vil indeholde: 

GREVINDEN MED DE 365 BØRN 

TANNHÅUSER I VENUSBJERGET 

PROVENCALSKE KÆ;RLIGHEDSLEGEIs[DER 

PARABLEN OM DE TRE RINGE 

DEN TROLOVEDE STATUE 

LEGENDER OM GUDS MODER 

DEN FORVANDLEDE KONGE 

OS.V. O.S.V. 

